পদ্মা সেতু বাংলাদেশকে আত্মবিশ্বাসী করেছে : শেখ পরশ – শুদ্ধস্বর ডটকম\nবাংলাদেশ আওয়ামী যুবলীগের চেয়ারম্যান শেখ ফজলে শামস্ পরশ বলেছেন, ‘বাঙালির ইতিহাসে মহান স্বাধীনতা যুদ্ধে বিজয় হচ্ছে সবচেয়ে বড় অর্জন, আমাদের গর্বের প্রতীক। এর মধ্য দিয়ে আমরা পেয়েছি গণতন্ত্র, সংবিধান, জাতীয় সংগীত, জাতীয় পতাকা, আমাদের ভূখণ্ড এবং বাঙালি হিসেবে আমাদের পরিচয়। কিন্তু স্বাধীনতাত্তোর আমাদের যা যা অর্জন, যে সকল বিষয়ে বাঙালি হিসেবে আমরা গর্ববোধ করি, যেমন পোশাক শিল্প, ক্রিকেট ইত্যাদির মধ্যে আমাদের শ্রেষ্ঠ অর্জন হচ্ছে পদ্মা সেতু। পদ্মা সেতু নির্মাণের মধ্য দিয়ে বাংলাদেশ রাষ্ট্র হিসেবে অনেক বেশি আত্মবিশ্বাসী হয়েছে।\nআগামী ২৫ জুন, পদ্মা সেতুর শুভ উদ্বোধন উপলক্ষে আয়োজিত জনসভা সফল করার লক্ষ্যে আজ বৃহস্পতিবার সকাল ১০টায় ইঞ্জিনিয়ার্স ইনস্টিটিউশন, বাংলাদেশ (আইইবি) অডিটোরিয়ামে যুবলীগের উদ্যোগে দক্ষিণবঙ্গের ২২টি জেলার প্রতিনিধিদের নিয়ে প্রস্তুতি সভায় সভাপতির বক্তব্যে তিনি এসব কথা বলেন।\nশেখ পরশ বলেন, ‘এ আত্মবিশ্বাস অর্জন সম্ভব হয়েছে শুধু মাননীয় প্রধানমন্ত্রী রাষ্ট্রনায়ক শেখ হাসিনার সুদূরপ্রসারী নেতৃত্বের কারণে। তার নেতৃত্বের গুণে বাংলাদেশ আজ একটি শক্ত অর্থনৈতিক ভিত্তির ওপরে দাঁড়িয়ে আছে, যা সরকারকে সাহস যুগিয়েছিল নিজস্ব অর্থায়নে পদ্মা সেতু নির্মাণের সিদ্ধান্ত নিতে। তবে এ কাজটি খুব সহজ ছিল না। এটি করতে মাননীয় প্রধানমন্ত্রীকে অনেক চ্যালেঞ্জ গ্রহণ করতে হয়েছে এবং পরিশেষে তিনি সব চ্যালেঞ্জ মোকাবিলা করেই পদ্মা সেতু নির্মাণ করেছেন।\nঅনুষ্ঠানে প্রধান অতিথি হিসেবে উপস্থিত ছিলেন বাংলাদেশ আওয়ামী লীগের সাংগঠনিক সম্পাদক মির্জা আজম এমপি। সঞ্চালনা করেন-যুবলীগ সাধারণ সম্পাদক মো. মাইনুল হোসেন খান নিখিল।\nপদ্মা সেতুর অর্থনৈতিক গুরুত্ব ও ভূমিকার কথা উল্লেখ করে যুবলীগ চেয়ারম্যান বলেন, ‘ক্ষমতার বিকেন্দ্রীকরণে এই সেতু একটা মাইলফলক হিসেবে ভূমিকা রাখবে। গ্রামের মানুষকে জীবিকা, শিক্ষা ও স্বাস্থ্য সেবার জন্য শহরে দৌঁড়াতে হবে না। নিজ জেলা থেকেই শহরের সকল সুযোগ সুবিধা ভোগ করতে পারবে। উন্নতমানের বিশ্ববিদ্যালয়, হাসপাতাল, শিল্প, কল-কারখানা ও কর্মক্ষেত্র তৈরি হবে। খুব শিগগিরই স্বাভাবিকভাবে আপনার জেলার পৌরসভা মেগা শহরে রূপান্তরিত হবে। এই সেতু নির্মাণের ফলে দেশের প্রায় এক-তৃতীয়াংশ নদীবেষ্টিত ভূখ- সরাসরি রাজধানীর সঙ্গে সংযুক্ত হয়েছে। পদ্মা সেতু যেমন দেশের দক্ষিণ-পশ্চিম অঞ্চলের প্রায় ৫ কোটি মানুষের জীবনে অর্থনৈতিক সুবাতাস বয়ে আনবে, তেমনই কমপক্ষে এক দশমিক পাঁচ শতাংশ জাতীয় আয় বৃদ্ধিও নিশ্চিত করবে বলে মনে করেন বিশেষজ্ঞরা। ফলে, লাভবান হবে পুরো দেশের মানুষ। প্রসার হবে ব্যবসা-বাণিজ্য ও পর্যটনের। ভবিষ্যতের বাংলাদেশ নির্মাণে এই সেতুর প্রভাব হবে অপরিসীম। মোটকথা, যোগাযোগের ক্ষেত্রে পদ্মা সেতু অত্যন্ত গুরুত্বপূর্ণ ভূমিকা পালন করবে। পদ্মা সেতু উন্মুক্ত হওয়ার সাথে সাথে ঢাকার সঙ্গে দক্ষিণাঞ্চলের বিভিন্ন জেলার যোগাযোগ অত্যন্ত সহজতর হবে। সকল জল্পনা-কল্পনার অবসান ঘটিয়ে পদ্মা সেতু আজকে বাংলাদেশের একটি বাস্তবতা। এটি শুধু বাংলাদেশের জন্যই গর্বের বিষয় নয়, এটি পৃথিবীর অন্যান্য দেশের জন্য একটি শিক্ষণীয় উন্নয়ন প্রকল্প হয়ে থাকবে।’\nতিনি যুবলীগের নেতা-কর্মীদের উদ্দেশ্যে বলেন, ‘২০২৩ এর নির্বাচনকে সামনে রেখে আপনাদের ভূমিকা হবে পদ্মা সেতুর গুরুত্ব মানুষের মাঝে পৌঁছে দেওয়া। এর গুরত্ব আপনারা সভা-সমাবেশে বলবেন। এভাবে পদ্মা সেতুর গুরত্ব সাধারণ মানুষের কাছে পৌঁছে দিতে হবে।’\nতিনি ২৫ জুনের জনসভাকে সফল করার লক্ষ্যে যুবলীগের স্বেচ্ছাসেবক টিম, ফ্রি মেডিকেল টিম, শৃঙ্খলা টিম, সার্বিক মনিটরিং টিম, প্রচার টিম, আপ্যায়ন টিম গঠন এবং উদ্বোধনী অনুষ্ঠান যেন কোন অপশক্তি নস্যাৎ করতে না পারে সে দিকে যুবলীগের নেতা-কর্মীদেরকে সতর্ক থাকার আহ্বান জানান।\nপ্রধান অতিথির বক্তব্যে মির্জা আজম এমপি বলেন, ‘আগামী ২৫ জুন, স্বপ্নের পদ্মা সেতু উদ্বোধন উপলক্ষে আওয়ামী লীগ কর্তৃক আয়োজিত জনসভা সফল করার জন্য যুবলীগকেই প্রধান দায়িত্ব দেওয়া হয়েছে। এই কর্মসূচি সফল করার জন্য আমাদের ধারণার চেয়েও যুবলীগ বেশি গুরুত্ব দিয়েছে। আমরা প্রত্যাশা করি যুবলীগ সবচেয়ে গুরুত্বপূর্ণ ভূমিকা রাখবে।’\nযুবলীগ সাধারণ সম্পাদক মো. মাইনুল হোসেন খান নিখিল বলেন, ‘২৫ জুন বাঙালি জাতির অস্তিত্বের দিন। পদ্মা সেতুকে ঘিরে বিএনপি-জামায়াত বাংলাদেশকে আবার চোরের দেশ, ভিক্ষুকের দেশ, দুর্নীতিগ্রস্ত দেশ বানাতে চেয়েছিল। কিন্তু বঙ্গবন্ধুকন্যা রাষ্ট্রনায়ক শেখ হাসিনার দৃঢ় মনোবল আর আত্মবিশ্বাসের ফলে নিজেদের অর্থায়ণে পদ্মা সেতু নির্মাণ করে তার দাঁতভাঙ্গা জবাব দিয়েছেন। পদ্মা সেতুর মাধ্যমে সারাবিশ্ব আজ বাংলাদেশকে মর্যাদার চোখে দেখছে।’\nতিনি আরও বলেন, ‘পদ্মা সেতু নিয়ে যেভাবে অপপ্রচার, মিথ্যাচার, ষড়যন্ত্র আর গুজব রটানো হয়েছে বঙ্গবন্ধুকন্যা রাষ্ট্রনায়ক শেখ হাসিনা ছাড়া অন্য কেউ হলে বাংলাদেশ মুখ থুবড়ে পড়তো। বঙ্গবন্ধুকন্যা শেখ হাসিনা তাঁর সততা, দৃঢ়তা, আর আত্মবিশ্বাসের মাধ্যমে পদ্মা সেতুর কাজ শেষ করেছেন। বিশ্বে প্রমাণ করেছেন বাঙালি জাতি সততার জাতি, আত্মবিশ্বাসে বলিয়ান জাতি।’\nএসময় উপস্থিত ছিলেন যুবলীগের প্রেসিডিয়াম সদস্য ডা. খালেদ শওকত আলী, মুজিবুর রহমান চৌধুরী নিক্সন এমপি, মো. রফিকুল ইসলাম, মো. নবী নেওয়াজ, সুভাষ চন্দ্র হাওলাদার, ইঞ্জি. মৃনাল কান্তি জোদ্দার, তাজউদ্দিন আহম্মেদ, জসিম উদ্দিন মাতুব্বর, মো. আনোয়ার হোসেন, যুগ্ম-সাধারণ সম্পাদক বিশ্বাস মুতিউর রহমান বাদশা, সুব্রত পাল, মুহা. বদিউল আলম, ব্যারিস্টার শেখ ফজলে নাঈম, সাংগঠনিক সম্পাদক কাজী মো. মাজহারুল ইসলাম, ডা. হেলাল উদ্দিন, মো. সাইফুর রহমান সোহাগ, মো. জহির উদ্দিন খসরু, আবু মুনির মো. শহিদুল হক চৌধুরী রাসেল, মশিউর রহমান চপল, অ্যাড. ড. শামীম আল সাইফুল সোহাগ, ঢাকা মহানগর যুবলীগ উত্তরের ভারপ্রাপ্ত সভাপতি জাকির হোসেন বাবুল, সাধারণ সম্পাদক মো. ইসমাইল হোসেন, দক্ষিণের ভারপ্রাপ্ত সম্পাদক এইচ এম রেজাউল করিম রেজা, কেন্দ্রীয় যুবলীগের প্রচার সম্পাদক জয়দেব নন্দী, দপ্তর সম্পাদক মো. মোস্তাফিজুর রহমান মাসুদ, গ্রন্থনা ও প্রকাশনা সম্পাদক মো. জহুরুল ইসলাম মিল্টন, অর্থ সম্পাদক মো. শাহাদাত হোসেন, শিক্ষা প্রশিক্ষণ ও পাঠাগার সম্পাদক ব্যারিস্টার আলী আসিফ খান রাজীব, আন্তর্জাতিক সম্পাদক কাজী সারোয়ার হোসেন, ত্রাণ ও সমাজকল্যাণ সম্পাদক মো. সাদ্দাম হোসেন পাভেল, তথ্য ও যোগাযোগ প্রযুক্তি সম্পাদক মো. শামছুল আলম অনিক, সাংস্কৃতিক সম্পাদক বিপ্লব মুস্তাফিজ, স্বাস্থ্য ও জনসংখ্যা সম্পাদক ডা. মো. ফরিদ রায়হান, কৃষি ও সমবায় সম্পাদক অ্যাড. হেমায়েত উদ্দিন মোল্লা, ধর্ম বিষয়ক সম্পাদক মাওলানা খলিলুর রহমান সরদার, মহিলা সম্পাদক অ্যাড. মুক্তা আক্তার, উপ-দপ্তর সম্পাদক মো. দেলোয়ার হোসেন শাহজাদা, উপ-গ্রন্থনা ও প্রকাশনা সম্পাদক অ্যাড. শেখ নবীরুজ্জামান বাবু, উপ-অর্থ সম্পাদক সরিফুল ইসলাম দুর্জয়, উপ-শিক্ষা প্রশিক্ষণ ও পাঠাগার সম্পাদক কাজী খালিদ আল মাহমুদ টুকু, উপ-ত্রাণ সম্পাদক মো. আলতাফ হোসেন, উপ-বিজ্ঞান ও প্রযুক্তিবিষয়ক সম্পাদক মো. রাশেদুল হাসান সুপ্ত, উপ-তথ্য ও যোগাযোগ প্রযুক্তি সম্পাদক এন আই আহমেদ সৈকত, উপ-স্বাস্থ্য ও জনসংখ্যা সম্পাদক ডা. মাহফুজুর রহমান উজ্জ্বল, উপ-কৃষি ও সমবায় সম্পাদক মোল্লা রওশন জামির রানা, উপ-মুক্তিযুদ্ধবিষয়ক সম্পাদক মো. গোলাম কিবরিয়া শামীম, উপ-ধর্ম সম্পাদক হরে কৃষ্ণ বৈদ্যসহ ২২টি জেলার নেতৃবৃন্দ।\nPrevious: সরকারি চাকরিতে ৩ লাখ ৯২ হাজার পদ শূন্য\nNext: হাদিসুরের পরিবার পেল ৫ লাখ ডলার, চাকরি হলো ভাইয়ের


❏ রবিবার, মে ১৫, ২০২২ ☵ দেশের খবর\nসময়ের কন্ঠস্বর ডেস্ক: হঠাৎ অসুস্থ হয়ে পড়ায় বিএনপির স্থায়ী কমিটির সদস্য ড. আব্দুল মঈন খানকে রাজধানীর এভারকেয়ার হাসপাতালে ভর্তি করা হয়েছে। রোববার বিকালে তাকে হাসপাতলে ভর্তি করা হয়। বর্তমানে তিনি আইসিইউতে রয়েছেন।\nবিএনপি চেয়ারপারসনের মিডিয়া উইংয়ের সদস্য শায়রুল কবির খান জানান, রোববার ড. মঈন খান তার নিজ এলাকা নরসিংদীর পলাশ উপজেলা ছাত্রদল ও যুবদলের কিছু সংখ্যক নেতাকর্মী নিয়ে নারায়ণগঞ্জ জেলার রুপগঞ্জ উপজেলায় অবস্থিত জিন্দা পার্কে একটি প্রশিক্ষণ কর্মশালা করেন। এসময় তিনি দীর্ঘসময় বক্তব্য রাখেন।\nপরে দুপুরে লাঞ্চ ব্রেকে তিনি হঠাৎ অসুস্থ হয়ে পড়লে তাৎক্ষণিক তাকে রাজধানীর এভারকেয়ার হাসপাতালে এনে ভর্তি করা হয়। বর্তমানে আইসিইউতে রয়েছেন। তার সুস্থতার জন্য পরিবার দেশবাসীর কাছে দোয়া চেয়েছেন।


others News : সুন্দরবনের বাঘ দিয়ে খাওয়াব, পুলিশকে ফের হুমকি সায়ন্তনের - bjp leader sayantan bose again threaten police | Eisamay\nbjp leader sayantan bose again threaten police\nEiSamay.Com | Updated: 15 Sep 2019, 08:38:00 PM\nবিতর্কিত মন্তব্য করে এর আগে একাধিকবার সংবাদ শিরোনামে এসেছেন সায়ন্ত্রন বসু। গত সোমবার গোপীবল্লভপুরে এক সভা থেকে ঝাড়গ্রামের পুলিশ সুপারকে হুমকি দেওয়ার অভিযোগ ওঠে তাঁর বিরুদ্ধে। এবারও তাঁর নিশানায় পুলিশ।\nফের বিতর্কে বিজেপি নেতা সায়ন্তন বসু। এবারও তাঁর নিশানায় পুলিশ।\nসুন্দরবনের বাঘকে দিয়ে পুলিশকর্মীদের খাওয়ানোর হুমকি দিয়েছেন সায়ন্তন।\nরবিবার হুগলির আরামবাগে এক কর্মীসভায় এসে এই মন্তব্য করেন বিজেপির রাজ্য সাধারণ সম্পাদক।\nএই সময় ডিজিটাল ডেস্ক: ফের বিতর্কে বিজেপি নেতা সায়ন্তন বসু। এবারও তাঁর নিশানায় পুলিশ। সুন্দরবনের বাঘকে দিয়ে পুলিশকর্মীদের খাওয়ানোর হুমকি দিয়েছেন সায়ন্তন। রবিবার হুগলির আরামবাগে এক কর্মীসভায় এসে এই মন্তব্য করেন বিজেপির রাজ্য সাধারণ সম্পাদক।\nএদিন আরামবাগের একটি বেসরকারি হোটেলে দলীয় কর্মীদের সঙ্গে বৈঠক করেন সায়ন্তন বসু। বিজেপির আরামবাগ সাংগঠনিক জেলার সভাপতি বিমান ঘোষ-সহ স্থানীয় নেতৃবৃন্দ। এই বৈঠকে সংবাদমাধ্যমের প্রবেশ নিষিদ্ধ ছিল। পরে সাংবাদিকদের মুখোমুখি হয়ে তিনি বলেন, 'কিছু পুলিশকর্মী তৃণমূলের ক্যাডারে পরিণত হয়েছেন। বিজেপি ক্ষমতায় এলে সেই সমস্ত পুলিশকর্মীদের সুন্দরবনে নিয়ে গিয়ে বাঘকে দিয়ে খাওয়ানোর ব্যবস্থা করব।'\nআরও পড়ুন: বামেদের মিছিলে পুলিশের লাঠিচার্জ তৃণমূল-সিপিএম গটআপ গেম'\nবিতর্কিত মন্তব্য করে এর আগে একাধিকবার সংবাদ শিরোনামে এসেছেন সায়ন্ত্রন বসু। গত সোমবার গোপীবল্লভপুরে এক সভা থেকে ঝাড়গ্রামের পুলিশ সুপারকে হুমকি দেওয়ার অভিযোগ ওঠে তাঁর বিরুদ্ধে। সেদিন এই বিজেপি নেতা বলতে শোনা গিয়েছিল, 'অমিত রাঠোরকে একথায় বলতে চাই সাপের পাঁচ পা দেখনি বাছাধন। এক বছর পরে বিজেপির সরকার হবে। যত কেস আমাদের বিরুদ্ধে দেবে তার দশগুণ কেস আমরা তোমার বিরুদ্ধে দেব।' তিনি আরও বলেন, 'আমি পুলিশ অফিসারদের সতর্ক করে দিচ্ছি। ভালো করে লিখে রেখে দিন, তৃণমূলের কথায় এখন বেশি নৃত্য করলে আমরা ক্ষমতায় এসে এমন নাচান নাচাব যে দুটো পা একসঙ্গে ফেলতে পারবেন না। একটা পা শূন্যে থাকবে।’\nধীরে ধীরে বিদায় নিচ্ছে দক্ষিণ-পশ্চিম মৌসুমি বায়ু, আপা...\nমৎস্যপ্রিয় বাঙালির জন্য সুখবর, এবার রাজ্যে শুরু হবে মণ...\n'ভুয়ো খবর ছড়াতে হবে, শুধু বাংলাতেই খোলা হয়েছে ৫০ হাজার...\n'বাংলায় নাকি আইন-শৃঙ্খলা নেই, উত্তরপ্রদেশকে দেখুন!' বিজ...\n'বামেদের মিছিলে পুলিশের লাঠিচার্জ তৃণমূল-সিপিএম গটআপ গেম' পরের খবর\nসায়ন্তন বসু বিজেপি sayantan bose threaten police Sayantan Bose BJP\nWeb Title : bjp leader sayantan bose again threaten police\n১ অক্টোবর থেকে শুরু হল আনলক ৫\nগুরুগ্রামে মল ও মেট্রো স্টেশনেও হবে কোভিড পরীক্ষা\nঘরের ভিতরে হাওয়ায় ছড়ায় করোনা: সমীক্ষা\n‘Model state’ Kerala now among India's top3states in new Covid-19 cases\nদুনিয়াসেনা চেকপয়েন্টে ভয়াবহ হামলা, আত্মঘাতী গাড়ি বিস্ফোরণে মৃত ৯!\nমুদ্রারাক্ষসবৃহস্পতিবার সোনা-রুপোর দাম কমল, এক ক্লিকেই সব আপডেট...


রাজ্যের সাতটি জেলার জেলায় ডেপুটেশন প্রদান করল ১০৩২৩ ভিক্টিমাইজ্ড টিচার্স এসোসিয়েশন!\nহোমTRIPURAরাজ্যের সাতটি জেলার জেলায় ডেপুটেশন প্রদান করল ১০৩২৩ ভিক্টিমাইজ্ড টিচার্স এসোসিয়েশন!\nDeskO Bureau ৫/০৫/২০২০ ১০:৩০:০০ AM\nডেস্কও ওয়েব ডেস্কঃ তিন দফা দাবির ভিত্তিতে সোমবার রাজ্যের সাতটি জেলার জেলা শিক্ষা আধিকারিকের কাছে ডেপুটেশন প্রদান করল অল ত্রিপুরা ১০৩২৩ ভিক্টিমাইজ্ড টিচার্স এসোসিয়েশন। অনুরূপ ভাবে এদিন রাজধানীর শিক্ষা ভবনে গিয়ে শিক্ষা অধিকর্তার কাছে দাবি সনদ তুলে দেন তারা।\nত এপ্রিল মাসের বকেয়া বেতন রিলিজ করা, আইন গত ভাবে তাদের ব্যবস্থা গ্রহণের ক্ষেত্রে কেন বিলম্ব হচ্ছে সেই সম্পর্কে জানানো সহ তিন দফা দাবি। শিক্ষা অধিকর্তা তাদের আশ্বস্ত করেছেন মামলার গতি প্রকৃতি নিয়ে তিনি দিল্লির আইনজীবীর সঙ্গে কথা বলবেন বলে জানান এসোসিয়েশনের সদস্যরা।


প্রকাশ: ২৪ মে ২০২২, ২১:৪৮\nনর্থ সাউথ বিশ্ববিদ্যালয়ের পাঁচ ট্রাস্টির বিদেশ যাত্রায় নিষেধাজ্ঞা জারি করা হয়েছে। আজ মঙ্গলবার দুদক উপ-পরিচালক ফরিদ আহমেদ পাটোয়ারির আবেদনের পরিপ্রেক্ষিতে ঢাকা মহানগর সিনিয়র স্পেশাল জজ কে এম ইমরুল কায়েশ নিষেধাজ্ঞার ওই আদেশ দেন।\nএর আগে নতুন ক্যাম্পাস স্থাপনের জন্য জমি কেনার নামে বিশ্ববিদ্যালয়ের তহবিল থেকে ৩০৩ কোটি ৮২ লাখ টাকা আত্মসাতের অভিযোগে ওই ছয় জনের বিরুদ্ধে মামলা করা হয় গত ৫ মে।\nমামলার বাদী ছিলেন দুদক উপপরিচালক ফরিদ আহমেদ পাটোয়ারি। তিনিই মামলাটি তদন্ত করছেন। তদন্ত পর্যায়ে ওই পাঁচ জনের বিদেশ যাত্রায় নিষেধাজ্ঞা দেওয়া হলো।\nনিষেধাজ্ঞা দেওয়া পাঁচ ট্রাস্টি হলেন, নর্থ সাউথ বিশ্ববিদ্যালয়ের বোর্ড অব ট্রাস্টিজের চেয়ারম্যান আজিম উদ্দিন আহমেদ, ট্রাস্টি বোর্ডের সদস্য এম.এ. কাশেম, বেনজীর আহমেদ, রেহানা রহমান, মোহাম্মদ শাহজাহান।\nএছাড়া জালিয়াতি, দুর্নীতির সঙ্গে জড়িত আশালয় হাউজিং অ্যান্ড ডেভেলপার্স লিমিটেডের ব্যবস্থাপনা পরিচালক আমিন মো. হিলালীর নামও রয়েছে নিষেধাজ্ঞার আওতায়।\nসূত্র জানায়, গত রোববার হাইকোর্টের বিচারপতি মো. নজরুল ইসলাম তালুকদার ও বিচারপতি কাজী মো. ইজারুল হক আকন্দের আদালতে ট্রাস্টি এম এ কাশেম, বেনজীর আহমেদ, রেহানা রহমান ও মোহাম্মদ শাহজাহান আগাম জামিন আবেদন করেন। জামিন আবেদন খারিজ করে আদালত তাদেরকে পুলিশের হাতে তুলে দেন।\nআদালতের আদেশে ঢাকার শাহবাগ থানা পুলিশকে ২৪ ঘণ্টার মধ্যে তাদেরকে নিম্ন আদালতে হাজির করতে বলা হয়।\nওই আদেশের পরিপ্রেক্ষিতে গত সোমবার তাদেরকে ঢাকা মহানগর আদালতে হাজির করা হয়। ওই সময় আদালত তাদের কারাগারে পাঠানোর আদেশ দেন। বর্তমানে তারা কারাগারে আছেন।\nদুদক সূত্র জানায়, বেসরকারি বিশ্ববিদ্যালয় আইন-২০১০ অনুযায়ী নর্থ সাউথ বিশ্ববিদ্যালয় পরিচালনার সর্বোচ্চ কর্তৃপক্ষ হলো প্রতিষ্ঠানের বোর্ড অব ট্রাস্টিজ।\nএই বিশ্ববিদ্যালয়ের মেমোরেন্ডাম অব অ্যাসোসিয়েশন অ্যান্ড আর্টিকেলস (রুলস অ্যান্ড রেগুলেশনস) অনুযায়ী বিশ্ববিদ্যালয় একটি দাতব্য, কল্যাণমুখী, অবাণিজ্যিক ও অলাভজনক শিক্ষা প্রতিষ্ঠান।\nবিশ্ববিদ্যালয়ের সিন্ডিকেট, বিশ্ববিদ্যালয় মঞ্জুরি কমিশন, শিক্ষা মন্ত্রণালয় তথা সরকারের সুপারিশ-অনুমোদনকে পাশ কাটিয়ে বোর্ড অব ট্রাস্টিজের কতিপয় সদস্যের অনুমোদন-সম্মতির মাধ্যমে বিশ্ববিদ্যালয়ের ক্যাম্পাস স্থাপনের নামে ৯০৯৬ দশমিক ৮৮ ডেসিমেল জমির ক্রয় মূল্য বাবদ অতিরিক্ত ৩০৩ কোটি ৮২ লাখ ১৩ হাজার ৪৯৭ টাকা অপরাধজনকভাবে গ্রহণ করে আত্মসাত করেছেন।\nপাঁচ ট্রাস্টিসহ ছয় জন অপরাধলব্ধ ওই অর্থ স্থানান্তর, রূপান্তরের মাধ্যমে হস্তান্তর করে ও অবস্থান গোপন করে মানি লন্ডারিংয়ের মাধ্যমে শাস্তিযোগ্য অপরাধ করেছেন।


একসঙ্গে বিষপান করে মৃত্যুর কোলে ঢলে পড়ল প্রেমিক যুগল - Edaning\nএকসঙ্গে বিষপান করে মৃত্যুর কোলে ঢলে পড়ল প্রেমিক যুগল\nস্থানীয় সূত্রে জানা গেছে, রাঙ্গাবালীর বড় বাইজদা ইউনিয়নের টুঙ্গিবাড়িয়া গ্রামের জহির প্যাদার ছেলে রাজিব (১৭)। প্রেমিকা রাবেয়া (১৫) একই গ্রামের রিপন হাওলাদারের মেয়ে। স্থানীয় কাটাখালী মাধ্যমিক বিদ্যালয়ের নবম শ্রেণির শিক্ষার্থী ছিল তারা।\nস্থানীয় বাসিন্দা মো. আবুল প্যাদা জানান, রাজিব ও রাবেয়া একই ক্লাসে পড়ার সূত্রে তাদের মধ্যে প্রেমের সম্পর্ক গড়ে ওঠে। বিষয়টি দুই পরিবারের মধ্যে জানাজানি হলে তারা তাদের সম্পর্ক মেনে নেবে না বলে জানায়। মঙ্গলবার সন্ধ্যার পর তারা দু’জনেই রাবেয়ার বাড়ির কাছের নির্জন স্থানে বসে বিষপান করে।\nপরে তারা দুজনে অজ্ঞান হয়ে পড়লে স্থানীয়রা বিষয়টি বুঝতে পেরে তাৎক্ষণিক রাঙ্গাবালী থেকে ট্রলারযোগে কলাপাড়া হাসপাতালে নিয়ে আসার পথে তাদের মৃত্যু হয়।\nকলাপাড়া হাসপাতালের চিকিৎসক ডা. শাকুরুজ্জামান জানান, বিষপান করা দু’জনের হাসপাতালে নিয়ে আসার আগেই মৃত্যু হয়েছে।\nকলাপাড়া থানার ওসি খন্দকার মোস্তাফিজুর রহমান জানান, লাশ উদ্ধার করে থানায় নিয়ে আসা হয়েছে। পরবর্তী ব্যবস্থা গ্রহণ করা হচ্ছে।\nPrevious অপহরণের চারদিন পর কিশোরী উদ্ধার, যুবক গ্রেফতার\nNext কাজ দেয়ার নামে কিশোরীকে পতিতাবৃত্তিতে বাধ্য করায় আটক ৪


Ranveer Singh : অর্থের বিনিময়ে বলিউডে সুযোগ পেয়েছিলেন রণবীর সিং? - West Bengal News 24\nHome/বিনোদন/বলিউড/অর্থের বিনিময়ে বলিউডে সুযোগ পেয়েছিলেন রণবীর সিং?\nসম্প্রতি বলিউড অভিনেতা রণবীর সিংকে নিয়ে বিস্ফোরক এক মন্তব্য করেছেন অভিনেতা এবং স্বঘোষিত ছবি সমালোচক কমল আর খান। তার দাবি, টাকার বিনিময়ে রণবীরকে অভিনয়ের সুযোগ দিয়েছিল যশরাজ ফিল্মস।\n‘বান্টি অউর বাবলি ২’ছবির সমালোচনা করতে গিয়ে হঠাৎ করেই রণবীরের প্রসঙ্গ তোলেন তিনি। কমলের দাবি, আদিত্য চোপড়া রণবীরকে বলিউডে নিয়ে আসেননি। বরং রণবীরের বাবার থেকে ২০ কোটি রুপির নিয়ে তাকে নিজেদের ছবিতে সুযোগ দিয়েছিল যশরাজ ফিল্মস।\nআরও পড়ুন : কঙ্গনার সঙ্গে ‘পরকীয়া’, অজয়কে ছাড়তে বসেছিলেন কাজল\n২০১০ সালে ‘ব্যান্ড বাজা বারাত’ছবির মাধ্যমে বলিউডে পা রাখেন রণবীর। হাসিখুশি, প্রাণোচ্ছ্বল বিট্টু শর্মার চরিত্রে অভিনয় করে দারুণ প্রশংসা পেয়েছিলেন তিনি। তবে কমলের দাবি, নিজের প্রতিভার জন্য নয়, অর্থের জোরেই বলিউডে নিজের জায়গা তৈরি করেছিলেন এই অভিনেতা।\nএবারই প্রথমবার নয়, অতীতেও বলিউডের অনেক তারকাকে নিয়ে বিতর্কিত মন্তব্য করেছেন কমল। এমনকি সালমান খানের সঙ্গেও তর্কে জড়িয়েছিলেন কমল। কয়েক মাস আগে সালমানের ‘রাধে: ইয়োর মোস্ট ওয়ান্টেড ভাই’ছবি নিয়ে একটি ভিডিও করেছিলেন কমল। কিন্তু ছবির প্রসঙ্গ ছাড়াও কোভিড পরিস্থিতিতে সালমানের ভূমিকা নিয়ে প্রশ্ন তুলেছেন কমল। এর পরেই তার বিরুদ্ধে মানহানির মামলা করেছিলেন সালমান। এরপরই টুইট করে কমল জানিয়েছিলেন, আর কখনও সালমানের ছবি নিয়ে কোনও ভিডিও করবেন না তিনি।


নবীজী (সাঃ) এর নাম শুনলে দুরুদ শরীফ পাঠ করতে হয় কেন ? - MysmsBD.Com Login Sign Up HomeSms ZoneTube Home › ইসলামের কথা › ইসলামিক শিক্ষা › নবীজী (সাঃ) এর নাম শুনলে দুরুদ শরীফ পাঠ করতে হয় কেন ? নবীজী (সাঃ) এর নাম শুনলে দুরুদ শরীফ পাঠ করতে হয় কেন ?In ইসলামিক শিক্ষা - Aug 18 at 12:34am আমরা সবাই জানি আমাদের প্রিয় নবী হযরত মুহাম্মদ (সাঃ)-এর নাম শুনলে অথবা বললে দুরূদ শরীফ পাঠ করতে হয়। কিন্তু কেন দুরুদ শরীফ পাঠ করতে হয় এর কারণ আমরা অনেকেই হয়তো জানি না। আসুন জেনে নেই কেন এই দুরুদ শরীফ পাঠ করতে হয়।\nদুরুদ অর্থ শুভকামনা বা কল্যাণ প্রার্থনা। আমাদের প্রিয় নবী হযরত মুহাম্মদ (সা.) এর নাম শুনলে অবশ্যই আপনাকে দুরুদ পাঠ করতে হবে। দুরুদ বলতে ‘সলাত আলান নাবি’ অর্থাৎ নবী করিম সা. এর প্রতি দুরূদ পাঠ বা তাঁর জন্য শুভকামনা, গুণকীর্তন, তাঁর প্রতি আল্লাহর দয়া-করুণা ও প্রার্থনা বোঝায়। দুরুদ বিষয়টি অতীব মর্যাদা ও সম্মানের। তাই শুধু দুরুদ শব্দটি ব্যবহার না করে এর সঙ্গে ‘শরীফ’ তথা সম্মানিত বিশেষণ যুক্ত করে বলা হয় ‘দুরুদ শরিফ’। আরবিতে ‘সাল্লাল্লাহু আলা মুহাম্মাদ’ বা ‘সল্লাল্লাহু আলাইহি ওয়া সাল্লাম’ই হলো দরুদ শরীফ। প্রতিটি মুসলিমের জন্য জীবনে একবার হলেও দুরুদ শরীফ পাঠ করা ফরজ।\nআর নবীজীর নাম শুনলে বেশ কয়েকটি কারণে দুরুদ পাঠ করতে হবে। তবে প্রধানত ৩টি কারণে নবীজী (সা.) এর নাম শুনলে আপনাকে দুরুদ পাঠ করতে হয়। যথাঃ-\n১। হজরত মুহাম্মদের নাম শুনলে দুরুদ শরীফ পাঠ করা ওয়াজিব, তাই আপনাকে অবশ্যই দুরুদ পাঠ করতে হবে। একই মজলিসে বারবার নাম শুনে দুরুদ শরীফ পাঠ করা সুন্নত।\n৩। কোরআনুল কারিমে রয়েছে, ‘নিশ্চয়ই আল্লাহ তায়ালা নবীজির ওপর রহমত বর্ষণ করেন, ফেরেশতারা তাঁর প্রতি রহমত কামনা করেন; হে বিশ্বাসী মোমিনরা তোমরা তাঁর প্রতি দুরূদ পাঠ করো।’ সূরা আহজাব : ৫৬\nআর তাই নবীজীর (সাঃ) এর সুন্নত পালন করতে এবং মহান আল্লাহ তাআলার নির্দেশে দুরুদ শরীফ পাঠ করতে হয়। Facebook Twitter Googleplus Pint Asifkhan Asif Posts 1365 Post Views 1089 Related আরও দেখুন অন্যান্য ক্যাটাগরি ইব্রাহিম (আ.)-কে ইহুদি, খ্রিস্টানদের দাদা বলা হয় কেন? Today at 10:25am 384 অকারনে জুমআ’র নামায না পড়া প্রসঙ্গে কুরআন-হাদিসে সুস্পষ্ট সতর্কতা ও শাস্তির ঘোষণাগুলো জানেন কী ? Yesterday at 10:58am 610 মহানবী (সা.) কি কোনো নির্দিষ্ট দিনে নখ কেটেছেন? Yesterday at 10:20am 535 মোবাইলের স্ক্রিনে থাকা কোরআন শরিফ অজু ছাড়া স্পর্শ করে পড়া যাবে? Yesterday at 8:27am 506 গোঁফে পানি লাগলেই ওই পানি হারাম হয় না Thu at 2:57pm 383 তিনবার কবুল বললেই কি বিয়ে হয়ে যায়? Thu at 9:38am 1005 মৃত ব্যক্তির নামে কোরবানির হুকুম কী? Wed at 10:43pm 356 মোবাইল, ই-মেইল, ফেসবুক বা চিঠিতে লিখিত সালামের উত্তর দেয়া কি আবশ্যক? Wed at 10:40pm 370 পাঠকের মন্তব্য (0)Please login To write comment


Gone in 120 seconds: IPL final tickets vanish in two minutes | cricket - News18 Bangla, Today's Latest Bengali News\nIPL 2019: নতুন রেকর্ড ! মাত্র ২ মিনিটেই সব টিকিট শেষ আইপিএল ফাইনালের\nLast Updated: May 9, 2019, 7:53 PM IST\n#হায়দরাবাদ: মাত্র ১২০ সেকেন্ড ৷ ব্যস তাতেই সব টিকিট শেষ ! হ্যাঁ, অবিশ্বাস্য হলেও আইপিএল ফাইনালের সব টিকিট বিক্রি হয়ে গেল মাত্র ২ মিনিটেই ৷ যা অবশ্যই নতুন রেকর্ড ৷ আগামী ১২ মে ফাইনাল খেলা হবে হায়দরাবাদের রাজীব গান্ধি স্টেডিয়ামে ৷\nFirst published: May 9, 2019, 7:53 PM IST\n#IPL 2019#IPL Final Tickets#আইপিএল ২০১৯


লক্ষ্য ২০১৯,তাই ফের দলীয় কর্মীদের অনুশাসন নিয়ে কড়া হুঁসিয়ারী দিলেন অনুব্রত – প্রিয় বন্ধু বাংলা\nহোম > রাজ্য > মালদা-মুর্শিদাবাদ-বীরভূম > লক্ষ্য ২০১৯,তাই ফের দলীয় কর্মীদের অনুশাসন নিয়ে কড়া হুঁসিয়ারী দিলেন অনুব্রত\nলক্ষ্য ২০১৯,তাই ফের দলীয় কর্মীদের অনুশাসন নিয়ে কড়া হুঁসিয়ারী দিলেন অনুব্রত\nলোকসভা ভোটের দোরগোড়ায় দাঁড়িয়ে ফের একবার দলীয় কর্মীদের সতর্কবার্তা দেন অনুব্রত মন্ডল। বিজেপি হটাও কর্মসূচিতে কোনো রকম গা ঢিলেমি বরদাস্ত করা হবে না সহকর্মীদের। মানুষের পাশে গিয়ে না দাঁড়ালে,উন্নয়ণমূলক কর্মসূচিতে নিষ্ক্রিয়তা দেখালে দল থেকে বহিষ্কার করার কড়া নিদান দিলেন বীরভূমের জেলা সভাপতি। বোলপুরে জেলার দলীয় বৈঠক ছিল এদিন। সেখানেই উপস্থিত হয়ে দলীয় কর্মীদের হুঁসিয়ারী দিলেন অনুব্রত বাবু। স্পষ্ট জানিয়ে দিলেন, দলে থেকে ভালো কাজ করতে না পারলে মমতা বন্দ্যোপাধ্যায়ের দলে থাকার কোনো প্রয়োজন নেই। আর কোনো দুর্নীতিমূলক কর্মকান্ডে যদি তৃণমূলের নাম জড়ায় তাহলে তার জন্য দলের তরফ থেকে শাস্তিযোগ্য ব্যবস্থা নেওয়া হবে।\nএদিন দলীয় বৈঠকে উপস্থিত হয়ে জেলা পরিষদের সভাপতি,সহ সভাপতির নাম ঘোষণা করলেন তিনি। সঙ্গে আগামী পাঁচ বছরের জন্য তাঁদের কর্মসূচি কী থাকবে সেটা নিয়েও সঠিক দিশা দেখান তিনি। বিস্তারে আলোচিত হয় বিষয়টি। বৈঠকের পর সাংবাদিকদের মুখোমুখি হয়ে জানালেন গত পাঁচবছর জেলা পরিষদের রাস্তাঘাটে উন্নয়ণের কাজ ভালোই এগিয়েছে। তবে নয়া নির্বাচিত জেলা পরিষদের সভাপতিকে উদ্দেশ্য করে তিনি বললেন,গ্রামের মানুষদের চলাফেরাতে যাতে কোনো অসুবিধা না হয় সেদিকে বিশেষ খেয়াল রাখতে। তার জন্য নেওয়া যাবতীয় কর্মসূচি আগামী পাঁচ বছরের মধ্যে সম্পূর্ণ করে ফেলতে হবে। সঙ্গে সভাধিপতির কাজের প্রশংসা করে বললেন, গত পাঁচবছরে উন্নয়ণের কাজ ভালোই করা হয়েছে। উল্লেখ্য,ভালো কাজের নিদর্শন রাখার জন্যে ফের পাঁচ বছরের জন্য জেলা পরিষদের সভাপতি করা হল বিকাশ রায় চৌধুরীকে আর সহ সভাপতি হলেন নন্দেশ্বর মন্ডল। তবে সভাপতি এবং সহসভাপতিরকে চাঁচাছোলা কথায় জানিয়ে দিলেন তিনি,অন্যায়মূলক কর্মকান্ডের সঙ্গে তৃণমূলের নাম জড়ালেই কোনোভাবেই রেয়াত করা হবে না। মানুষের পাশে মানুষের হয়ে কাজ করার নির্দেশ দিলেন তিনি।\nপ্রসঙ্গত,সম্প্রতি বোলপুরের গীতাঞ্জলি প্রেক্ষাগৃহে দলীয় নেতাদের নিয়ে বৈঠক করেও একইরকমভাবে সহযোদ্ধাদের হুঁসিয়ারী দিয়েছিলেন অনুব্রত বাবু। সেখানে ১৯ টি ব্লকের পঞ্চায়েত সমিতির সভাপতি এবং সহ সভাপতির নাম ঘোষণা করেছিলেন তিনি। বারবার বৈঠক এবং জনসভায় একইরকম বার্তা দিয়ে লোকসভা ভোটের আগে দলীয় কর্মসূচি সম্পর্কে সতর্ক করছেন তৃণমূলের এই হেভিওয়েট নেতা।\nবড়সড় রদবদল হতে চলেছে মন্ত্রীসভায়,জানালেন অমিত শাহ\nবনধ উপলক্ষে ৩ দিনের ছুটি বাতিল, রাজ্যের নির্দেশিকায় বড়সড় পদক্ষেপ শিক্ষক ঐক্য মুক্ত মঞ্চের\nস্কুলের বাড়তি ছুটি নিয়ে ফের মুখ খুললেন পার্থ চ্যাটার্জী\nমার্চেই পঞ্চায়েতের ‘মিনি সেমিফাইনালে’ নামছে বিজেপি ও তৃণমূল\nতৃণমূলের রাজ্য কমিটিতে পদ পেতেই বড়সড় আইনি ধাক্কা খেলেন ছত্রধর মাহাতো! জানুন বিস্তারিত\nনৃশংশ হত্যা যুব তৃণমূল কর্মীর! অভিযোগের তীর বিজেপির দিকে! গোষ্ঠীদ্বন্দ্বের পাল্টা অভিযোগ!


এনইউ রেজাল্ট Archives - Page2of 8 - Daily Result BD\nকম্পিউটার সায়েন্স এন্ড ইঞ্জিনিয়ারিং (CSE)পরীক্ষার ফলাফল 2020 প্রকাশিত হয়েছে। এনইউ এর ২০১৮ সালের বি.এসসি অনার্স ইন- কম্পিউটার সায়েন্স এন্ড ইঞ্জিনিয়ারিং (CSE) তৃতীয় বর্ষ, ৬ষ্ঠ সেমিস্টার এবং চতুর্থ বর্ষ, ৮ম সেমিস্টার পরীক্ষার রেজাল্ট প্রকাশ সংক্রান্ত বিজ্ঞপ্তি। জাতীয় বিশ্ববিদ্যালয়ের অধীনে কম্পিউটার সায়েন্স এন্ড ইঞ্জিনিয়ারিং বিষয়ের পরীক্ষার ফলাফল প্রকাশ করা হবে। বিশ্ববিদ্যালয়ের ওয়েবসাইট www.nu.ac.bd/results এবং www.nubd.info থেকে এ …\nজাতীয় বিশ্ববিদ্যালয়ের অনার্স ৪র্থ বর্ষের সমন্বিত সিজিপিএ রেজাল্ট ২০২০। জাতীয় বিশ্ববিদ্যালয়ের ২০১৬-২০১৭ শিক্ষাবর্ষের ২০১৮ সালের ৪র্থ বর্ষ অনার্স পরীক্ষার ফলাফল (১৭ সেপ্টেম্বর) প্রকাশ করা হয়েছে। এ পরীক্ষার ৭৯ শতাংশ শিক্ষার্থী পাস করেছে। পরীক্ষার্থীদের ৪ বছরের সমন্বিত ফলাফলের সিজিপিএ আজ ২৩ সেপ্টেম্বর বিকেল ৫ টায় বিশ্ববিদ্যালয়ের ওয়েবসাইটে প্রকাশ করা হবে। জাতীয় বিশ্ববিদ্যালয় জনসংযোগ দপ্তর Daily Result …\nজাতীয় বিশ্ববিদ্যালয় অনার্স ৪র্থ বর্ষ রেজাল্ট ২০২০ প্রকাশ নিয়ে আজকে আলোচনা করা হবে Daily Result BD তে। ২০১৪-২০১৫ সেশন নিয়মিত, অনিয়মিত এবং মান উন্নয়ন/ গ্রেড ইমপ্রুভমেন্ট এনইউ এর অনার্স চতুর্থ বর্ষের ফলাফল 2018 মেসেজ ও অনলাইনে দেখার পদ্ধতি নিয়ে বিশদভাবে তুলে ধরা হবে। জাতীয় বিশ্ববিদ্যালয়ের অধীনে অনার্স ৪র্থ বর্ষ পরীক্ষার ফলাফল কবে দিবে? জাতীয় বিশ্ববিদ্যালয়ের …\nএনইউ এর মাস্টার্স প্রফেশনাল কোর্স ভর্তিতে রিলিজ স্লিপের আবেদন ফলাফল সংক্রান্ত নোটিশ ২০২০-২০২১ সেশন প্রকাশিত হয়েছে । Notice regarding online release slip application for national university masters professional admission 2020-2021 Session Has Been Published on My Daily Result BD Website. জাতীয় বিশ্ববিদ্যালয়ের ২০২০ শিক্ষাবর্ষে মাস্টার্স (প্রফেশনাল) কোর্সের বিএড, বিএমএড, বিএসএড, বিপিএড, এমএড, এমএসএড, এমপিএড, এমএসসি …\nজাতীয় বিশ্ববিদ্যালয়ের মাস্টার্স প্রফেশনাল ভর্তির কোটার মেধা তালিকা ২০২০\nজাতীয় বিশ্ববিদ্যালয়ের মাস্টার্স প্রফেশনাল ভর্তির কোটার মেধা তালিকা ২০২০ প্রকাশ Notice regarding quota merit list result for national university masters professional admission 2020-2021 ২০২০-২১ শিক্ষাবর্ষের মাস্টার্স (প্রফেশনাল) প্রোগ্রামে ভর্তি কার্যক্রমে কোর্সভিত্তিক কোটার মেধা তালিকা ফলাফল ৭ সেপ্টেম্বর রাত ৯ টায় অনলাইনে প্রকাশ করা হবে। উক্ত ফল ঐ দিন বিকেল ৪টা থেকে SMS এর মাধ্যমে nu<space>atmf<space>roll …\nঅনার্স ২য় বর্ষের পরীক্ষার ফলাফল 2020 যেভাবে জানবেন আজকে আলোচনা করা হবে। জাতীয় বিশ্ববিদ্যালয়ের ২০১৯ সালের অনার্স দ্বিতীয় বর্ষ পরীক্ষার ফল প্রকাশ করা হচ্ছে বুধবার (০২ সেপ্টেম্বর) সন্ধ্যায়। এই পরীক্ষায় ৩১টি অনার্স বিষয়ে সারাদেশে ৭৯৭টি কলেজের চার লাখ ৩০ হাজার ২৬৯ জন পরীক্ষার্থী মোট ২৯৮টি কেন্দ্রে অংশগ্রহণ করেছিল। প্রমোশনের হার শতকরা ৯৪ দশমিক ৫৮ ভাগ। …\nজাতীয় বিশ্ববিদ্যালয়ের অনার্স ২য় বর্ষের পরীক্ষার ফল ২০২০ প্রকাশ\nজাতীয় বিশ্ববিদ্যালয়ের অনার্স দ্বিতীয় বর্ষের পরীক্ষার ফল ২০২০ প্রকাশ করা হয়েছে। National University Honours Second year result 2020 জাতীয় বিশ্ববিদ্যালয়ের ২০১৯ সালের অনার্স ২য় বর্ষের পরীক্ষার ফলাফল আজ প্রকাশিত হয়েছে। সন্ধ্যা ৬টা থেকে প্রকাশিত ফল মুঠোফোনের ক্ষুদে বার্তার মাধ্যমে জানা যাবে। বুধবার (০২ সেপ্টেম্বর) বিকালে জাতীয় বিশ্ববিদ্যালয়ের জনসংযোগ, তথ্য ও পরামর্শ দপ্তর থেকে পাঠানো এক …\nজাতীয় বিশ্ববিদ্যালয়ের অধীনে স্নাতক সম্মান অনার্স ২য় বর্ষের ফলাফল ২০২০ প্রকাশ। জাতীয় বিশ্ববিদ্যালয়ের অধীনে অনুষ্ঠিত ২০১৭-২০১৮ সালের অনার্স ২য় বর্ষ পরীক্ষার রেজাল্ট ২০১৯ প্রকাশ করা হয়েছে। এ পরীক্ষায় ৩০ টি বিষয়ে সারাদেশে ৬৭৪ টি কলেজের ৫ লাখ ২৭ হাজার ৮৮৬ জন পরীক্ষার্থী অংশগ্রহণ করেন । National University Of Bangladesh Honours 2nd Year Final Exam Result …\nজাতীয় বিশ্ববিদ্যালয়ের অনার্স ২য় বর্ষের রেজাল্ট ২০২০ নিয়ে আজকে আলোচনা করা হবে ।২০১৭-২০১৮, ২০১৬-২০১৭ শিক্ষা বর্ষের নিয়মিত শিক্ষার্থীদের জাতীয় বিশ্ববিদ্যালয়ের ২য় বর্ষ রেজাল্ট এবং ২০১৯ সালের রেজিস্ট্রেশনকৃত প্রাইভেট শিক্ষার্থীদের অনার্স কোর্সের ফলাফল কবে প্রকাশিত হবে এসব নিয়ে বিস্তারিত তথ্য নিয়ে আজকের আয়োজন। এনইউ এর ২য় বর্ষ অনার্স রেজাল্ট ২০১৮ প্রকাশিত হয় এনইউ এর ওয়েবসাইট www.nu.ac.bd …\n২০১৯ সালের বি.এসসি (অনার্স) ইন এ্যারোনেটিক্যাল এন্ড এভিয়েশন সায়েন্স এন্ড ইঞ্জিনিয়ারিং প্রথম বর্ষ ১ম সেমিস্টার পরীক্ষার রেজাল্ট ২০২০ প্রকাশ সংক্রান্ত বিজ্ঞপ্তি। এনইউ এর ২০১৯ সালের বি.এসসি (অনার্স) ইন এ্যারোনেটিক্যাল এন্ড এভিয়েশন সায়েন্স এন্ড ইঞ্জিনিয়ারিং প্রথম বর্ষ ,দ্বিতীয় বর্ষ. তৃতীয় বর্ষ ১ম সেমিস্টার পরীক্ষার ফলাফল প্রকাশ সংক্রান্ত বিজ্ঞপ্তি। জাতীয় বিশ্ববিদ্যালয়ের অধীনে অনুষ্ঠিত এ্যারোনেটিক্যাল এন্ড এভিয়েশন সায়েন্স …


আজকের রাশিফল: ১৮ নভেম্বর, ২০১৭\nমেষ (মার্চ ২১-এপ্রিল ১৯) : দিনের শুরুটো যদি ভালো খবর দিয়ে শুরু হয় তাহলে কেমন হয়, বলুন তো? আজ সম্ভবত বেশ অনেকদিন পর সত্যিকার সুখবর পেতে যাচ্ছেন আপনি। হতে পারে সেটা কারো রোগমুক্তি ঘটার সংবাদ। প্রেমের যোগ খুব বেশি শুভ নয়। আজ মনে মনে ভালোবাসার মানুষটিকে মনের কথা না-ইবা জানালেন! অন্যদিন! কর্মক্ষেত্রে একটু রূঢ় হওয়া প্রয়োজন হতে পারে। নিজেকে নিয়ন্ত্রণে রাখবেন। জীবনের নিরাপত্তা নিশ্চিত করবে এমন উৎস থেকে অর্থ সমাগম ঘটতে পারে।\nবৃষ (এপ্রিল ২০-মে ২০) : সাবধানে থাকবেন আজ বিশেষ করে আপনার শরীরের প্রতি খুব করে নজর রাখুন। কারন আপনার শারিরিক অসুস্থ্যতার যোগ রয়েছে। আজ আপনার প্রবল কল্পনাশক্তি আপনাকে সফল করে তুলতে পারে। সুতরাং লাগাম ছেড়ে দিন কল্পনার। গ্রহ-নক্ষত্রের অবস্থান বলছে শুভ পরিণয় ঘটতে চলছে সম্পর্কের, শিগগিরই। তৈরি থাকুন! কর্মক্ষেত্রে আজ আপনার কথা মতো চললে প্রতিষ্ঠানের কার্যসিদ্ধি হবে। এবার বাকিটা আপনার হাতে। সৎকাজে অর্থব্যয়ের সম্ভাবনা দেখা যাচ্ছে, মন খুলে দিন।\nকর্কট (জুন ২১-জুলাই ২২) : দশে মিলে করি কাজ হরি জিতি নাহি লাজ, কথাটা আপনার নিশ্চয় মনে আছে। দলগতভাবে সাফল্য আসবে, সবাইকে নিয়ে এগিয়ে যান সাচ্ছন্দ্যে। প্রেমের সম্পর্কে ফাটলের যোগ দেখা যাচ্ছে, সাবধান! কর্মক্ষেত্রে আজ কারও সহায়তা পাবেন না, একলা চলো রে নীতি অবলম্বন করুন। ঋণগ্রস্ত হয়ে পড়তে পারেন। তবে চাইলে এড়িয়েও যেতে পারেন। মনে রাখবেন, এসব ক্ষেত্রে ঋণ না করাটাই ভালো।\nসিংহ (জুলাই ২৩- আগস্ট ২২) : আপনি খুবই বাস্তববাদী মানুষ, নেহাৎ কর্মফলে বিশ্বাস করেন। কিন্তু আজ এমন কিছু ঘটতে চলেছে যা আপনাকে দৈবে বিশ্বাস করিয়ে ছাড়বে। আজ ভালোবাসার মানুষটির সঙ্গে মৃদু খুনসুটির যোগ আছে, তবে তাকে মৃদু রাখাটাও আপনারই হাতে। কর্মক্ষেত্রে কৌতুহল প্রকাশ করা ইতিবাচক ফল আনতে পারে। পুরনো, ভুলে যাওয়া কোনো উৎস থেকে অর্থ আসতে পারে।\nতুলা (সেপ্টেম্বর ২৩-অক্টোবর ২২) : আজ একের পর এক উৎফুল্ল হওয়ার মতো যথেষ্ট ঘটনা ঘটে যাবে। বাড়িতে আসতে পারে অতিথি, তাই ঘরটাকে একটু গুছিয়ে রাখুন। আজ কন্যা রাশির জাতীকাদের জন্যে প্রেমের যোগ দারুণ শুভ তবে শর্ত আছে, পরতে হবে উজ্জ্বল রঙের জামা। তবে আত্মপ্রচার করা থেকে সাবধান! কর্মক্ষেত্রে কিন্তু গুরুতর টেনশন অপেক্ষা করছে আপনার জন্যে। সিদ্ধান্ত গ্রহণে যতœবান হতে হবে। আর টাকা খসবে, তবে ভালো কোনো কাজে।\nধনু (নভেম্বর ২২- ডিসেম্বর ২১) : নিজের কর্মদক্ষতা সম্পর্কে সচেতন হোন। স্বাস্থ্যের দিকে নজর রাখলে অনাকাঙ্ক্ষিত স্বাস্থ্যহানি থেকে রক্ষা পাওয়া যাবে। নিজের আচরণ নিয়ে নিজেকে প্রশ্ন করুন আর যে আচরণগুলো আপনার আশপাশের মানুষের সঙ্গে দূরত্ব সৃষ্টি করে তা পরিহার করুন। আজকের দিনে অনাকাঙ্ক্ষিত কিছু ঘটতে পারে যা আপনার জীবনের ভারসাম্যতা ফিরিয়ে আনবে। অর্থপ্রাপ্তির সম্ভাবনা আছে।


প্রকাশ : ৩০ মার্চ ২০২০, ১৬:৩৯\nকরোনাভাইরাস পরীক্ষার পলিমারি চেইন রি-এ্যাকশন (পিসিআর) মেশিন এসেছে বরিশাল শেরেবাংলা মেডিকেল কলেজ হাসপাতালে। মেশিনটি স্থাপন করা হবে মেডিকেল কলেজের ভাইরোলজি বিভাগে। স্থাপন শেষে এক সপ্তাহ পর শুরু হবে করোনা সনাক্তকরণ পরীক্ষা। বরিশালেই করোনা সনাক্ত সম্ভব হওয়ায় চিকিৎসকদের চিকিৎসা সেবা দিতে সুবিধা হবে।\nসোমবার সরকারের স্বাস্থ্য মন্ত্রণালয় শেরেবাংলা মেডিকেল কলেজ হাসপাতালে করোনা পরীক্ষার পিসিআর মেশিন পাঠিয়েছে। আগামীকাল মঙ্গলবার আইইডিসিআর থেকে বিশেষজ্ঞ দল এসে মেশিনটি স্থাপন করবে।\nমেডিকলের পরিচালক ডা. বাকির হোসেন জানান, আইইডিসিআর বিশেষজ্ঞরা এসে মেডিকেল কলেজের ভাইরোলজি বিভাগে পিসিআর মেশিনটি স্থাপনের কাজ শুরু করবে। মেশিনটি স্থাপন করতে ৭-৮ দিন সময় লাগবে। এরপর করোনা পরীক্ষার কাজ শুরু করা সম্ভব হবে।\nতিনি বলেন, এই মেশিনটি চালু হয়ে গেলে বরিশালের করোনা সন্দেহভাজন রোগীদের রোগ দ্রুত সনাক্ত করা সম্ভব হবে এবং এখন থেকে আর ঢাকায় আইইডিসিআর’র দিকে তাকিয়ে থাকতে হবে না। এতে রোগী এবং চিকিৎসক সবাই উপকৃত হবে।\nএদিকে সোমবার বিকেল পর্যন্ত শের-ই বাংলা মেডিকেলের করোনা ওয়ার্ডে করোনা সন্দেহে ৫ জন চিকিৎসাধীন ছিলেন বলে জানিয়েছে হাসপাতাল কর্তৃপক্ষ।\nবিভাগীয় স্বাস্থ্য পরিচালক ডা. বাসুদেব কুমার দাস জানান, সোমবার বিকেল পর্যন্ত বরিশাল বিভাগের প্রবাস ফেরত ২ হাজার ৮শ’ ২৪ জনের হোম কোয়ারেন্টাইন নিশ্চিত করা হয়েছে। এছাড়া কোয়ারেন্টাইন শেষে বিদেশ ফেরত ১ হাজার ৫শ’ ১৪জনকে মুক্ত করা হয়েছে। বরিশাল বিভাগের মোট ৬জনকে করোনা সন্দেহে আইসোলেশনে রাখা হয়েছে।


মাত্র পাওয়াঃ কুমিল্লায় জ্ঞিাসাবাদে যা বললো ইকবাল হোসেন! - Online newspaper in Bangladesh\nমাত্র পাওয়াঃ কুমিল্লায় জ্ঞিাসাবাদে যা বললো ইকবাল হোসেন!\nকুমিল্লার পূজামণ্ডপে পবিত্র কোরআন রাখার কথা স্বীকার করেছেন ইকবাল হোসেন। শুক্রবার (২২ অক্টোবর) দুপুর সাড়ে ১২টার দিকে তাকে কুমিল্লা পুলিশ লাইনে প্রাথমিক জিজ্ঞাসাবাদের সময় তিনি এ ঘটনা স্বীকার করেন।\nএর আগে গতকাল বৃহস্পতিবার রাতে কক্সবাজারের সমুদ সৈকত থেকে তাকে গ্রেপ্তার করা হয়। কুমিল্লার অতিরিক্ত পুলিশ সুপার তানভীর আহমেদ বিষয়টি নিশ্চিত করেন। তিনি জানান, গ্রেপ্তার ইকবাল তার অপরাধ স্বীকার করেছে। তবে কার নির্দেশে তিনি এ কাজটি করেছেন, তা এখনো জানাননি। এ বিষয়ে প্রেস ব্রিফিং করা হবে।\nএর আগে, বৃহস্পতিবার রাত সাড়ে ১০টার দিকে কক্সবাজার সমুদ্র সৈকত এলাকার সুগন্ধা পয়েন্ট থেকে ইকবালকে গ্রেপ্তার করে পুলিশ। খবর পেয়ে রাতেই কুমিল্লা জেলার অতিরিক্ত পুলিশ সুপার (সদর সার্কেল) সোহান সরকারের নেতৃত্বে কুমিল্লা থেকে রওনা দেয় পুলিশের একটি টিম। শুক্রবার দুপুরে তাকে কুমিল্লা পুলিশ লাইনে এনে প্রাথমিকভাবে জিজ্ঞাসাবাদ করা হয়।\nগত ১৩ অক্টোবর কুমিল্লা মহানগরীর নানুয়ার দিঘিরপাড় পূজামণ্ডপে কোরআন রাখা নিয়ে মন্দিরে হামলা ও ভাঙচুরের ঘটনা ঘটে। এ ঘটনায় কুমিল্লার বিভিন্ন থানায় ৯ মামলায় ৭৯১ জনকে আসামি করা হয়। এরমধ্যে কোতোয়ালি মডেল থানায় পাঁচটি, কুমিল্লা সদর দক্ষিণ মডেল থানায় দুটি এবং দাউদকান্দি ও দেবীদ্বার থানায় একটি করে মামলা হয়েছে।\n৯১ জনের নাম উল্লেখ করে মামলায় ৭০০ অজ্ঞাতপরিচয় ব্যক্তিকে আসামি করা হয়েছে। এ পর্যন্ত ৪৪ জনকে গ্রেপ্তার করেছে আইনশৃঙ্খলা বাহিনী। মণ্ডপের আশপাশসহ নগরীর বেশ কয়েকটি এলাকার সিসিটিভি ক্যামেরার ফুটেজ সংগ্রহ করে ইকবালকে শনাক্ত করে আইনশৃঙ্খলা বাহিনী।


বাংলাদেশ কার্গো ট্রলার বাল্কহেড, শ্রমিক ইউনিয়ন ঝালকাঠি জেলা শাখার কমিটি গঠন বাংলাদেশ কার্গো ট্রলার বাল্কহেড, শ্রমিক ইউনিয়ন ঝালকাঠি জেলা শাখার কমিটি গঠন – দৈনিক শতকন্ঠ\nবাংলাদেশ কার্গো ট্রলার বাল্কহেড, শ্রমিক ইউনিয়ন ঝালকাঠি জেলা শাখার কমিটি গঠন\nশ্রমিক ইউনিয়ন কমিটি গঠন\nবাংলাদেশ কার্গো ট্রলার বাল্কহেড শ্রমিক ইউনিয়ন ঝালকাঠি জেলা শাখার কমিটি করা হয়েছে। কেন্দ্রীয় কমিটির সভাপতি জাহাঙ্গীর আলম বেপারী ও সাধারণ সম্পাদক শাহজাহান হাওলাদার স্বাক্ষরিত অনুমোদিত ২১ সদস্য বিশিষ্ট কমিটি জেলা প্রশাসক বরাবরে পাঠানো হয়েছে। জেলা কমিটির সভাপতি আব্দুস সালাম খলিফা ও সাধারণ সম্পাদক মো. হাসানুর রহমান বাবু এবং মো. সাইফুল ইসলামকে সাংগঠনিক সম্পাদক করা হয়েছে। জেলার অর্ন্তগত নদীগুলোতে চলাচলকারি নৌ পথে নৌ শ্রমিকদের অধিকার প্রতিষ্ঠা ও নৌপথে শান্তি শৃঙ্খলা রাক্ষার্থে এই কমিটি গঠন করা হয়েছে। কমিটিতে জেলা আওয়ামী লীগের সাধারণ সম্পাদক অ্যাড. খান সাইফুল্লাহ পনিরসহ ৭ জনকে নিয়ে উপদেষ্টা পরিষদ গঠন করা হয়েছে।


Baahubali2Review: কাটাপ্পা মারেনি বাহুবলিকে ! ছবি জুড়ে প্রশ্ন রয়েছে আরও অনেক !– News18 Bengali\nUpdated:Apr 28, 2017 02:07 PM IST\n#কলকাতা: বাহুবলি ২ কি শুধুই একটা প্রশ্ন? মানে যে প্রশ্ন নিয়ে দু’বছর টানা অপেক্ষা করে থাকা ! মঙ্গলে প্রাণ আছে কিনা, তা নিয়ে যেমন দ্বিধা বিভক্ত বিজ্ঞানীরা ৷ তেমনি, কাটাপ্পা কেন মারল বাহুবলিকে, তা নিয়েও রয়েছে বিস্তর আলোচনা৷ কিন্তু একটা ছবির গোটা গল্প, চিত্রনাট্য কি শুধুমাত্র একটা প্রশ্নের ওপর দাঁড়িয়ে থাকতে পারে ? পরিচালক এস রাজা মৌলি রীতিমতো চোখে আঙুল দিয়ে সেটাই যেন দেখিয়ে দিলেন, যে কাটাপ্পা ও বাহুবলি-র রহস্যের বাইরেও বাহুবলি ২ জুড়ে রয়েছে অনেক কিছুই ৷ আসুন একে একে খোলসা করা যাক ৷\nপ্রথমত, বাহুবলি ২, স্ক্রিন জুড়ে যে ম্যাজিক তৈরি করেছে ৷ তা আজ অবধি ভারতীয় সিনেমায় আর কখনও হয়েছে কিনা সন্দেহ ৷ যাঁরা প্রথম বাহুবলি দেখেই হতবাক হয়েছিলেন, তাঁদের বলে রাখা দরকার, বাহুবলি ২ দেখে স্তব্দ হয়ে যেতে হয় ৷ ‘স্পেকটাকুলার’ বলতে যা বলে, বাহুবলি ২ একেবারেই তাই ৷ যুদ্ধের দৃশ্য থেকে শুরু করে প্রতিটি ফ্রেমই তাক লাগানোর মতো ৷ পিরিয়ড ছবি যে এইভাবে তৈরি করতে হয় তা একেবারে হাতে নাতে দেখিয়ে দিলেন রাজা মৌলি ৷\nমাহেশমতি রাজ্যেকে তুলে ধরার জন্য, প্রথম বাহুবলিতে যেভাবে একের পর দৃশ্য তুলে ধরা হয়েছিল ৷ এই ছবিতে মাহেশমতি কম, বরং প্রত্যেকটি চরিত্রকে ভেঙেছেন পরিচালক মৌলি ৷ চরিত্রের মানসিকতা, চরিত্রের উদ্দেশ্যকে বেশিমাত্রায় তুলে ধরেছেন এই দ্বিতীয়ভাগে ৷\nকাটাপ্পা কেন মেরেছে বাহুবলিকে ? এই প্রশ্ন থেকে নজর সরালে, বাহুবলি ২তে চারদিকে চোখ আটকে থাকে, তিনি হলেন অনুষ্কা শেট্টি ও রামাইয়া ! বাহুবলি ২-তে এই দুই অভিনেত্রী নিজেদের কেরিয়ারের সেরা অভিনয়টা করেছেন, তা নিশ্চিতভাবে বলা যায় ৷ প্রভাস, রানা ডগ্গুবতি-র অভিব্যক্তি এই ছবির সবচেয়ে পাওনা ৷ বাহুবলি ও বল্লালদেবের মানসিক দ্বন্দ্ধ, ক্ষমতার লড়াই তাক লাগিয়ে দেয় ৷\nবাহুবলি ২ এমন একটা ছবি, যা থেকে শুধুমাত্র একটা ভালো জিনিস বেছে নেওয়া যায় না ৷ স্পেশাল এফেক্টস, প্রোডাকশন ডিজাইন, কস্টিউম, সব কিছু একেবারেই পারফেক্ট ৷ ভারতীয় সিনেমায় কোনও গল্পকে এত বড়মাপে, এত সুন্দর সাজিয়ে এ যাবৎ কেউ তুলে ধরেছেন কিনা তা নিয়ে সত্যিই প্রশ্ন ওঠে ৷ হলিউডের যেকোনও পিরিয়ড ড্রামার সঙ্গে পাশাপাশি টক্কর দিতে পারে বাহুবলি ২ ৷\nতবে প্রথম বাহুবলির মতো, দ্বিতীয় বাহুবলি ২-এর ক্লাইম্যাক্সও হতবাক করবে আপনাকে তা নিশ্চিত ৷ এমনকী, এবারও পরিচালক ছবির শেষে নতুন এক প্রশ্ন রেখেছে ৷ যা কিনা আপনার মস্তিষ্কে রেশ রেখে যাবে বাহুবলি ২ নিয়ে !\n#Bahubali#Bahubali 2#Bahubali2Movie#Bahubali Maniac#Bollywood#Kattapaa#Movie#Why Kattapaa Killed Bahubali\nFirst published: 02:05:26 PM Apr 28, 2017\n২১ জুলাই থেকে আসছে জিও-র নতুন অফার, দেখে নিন কী কী সুবিধা মিলবে


গুগলে ওয়েবসাইট যুক্ত করা | »»» গতির সাথে পথ চলা » » »\nজানুয়ারি 10, 2007 — SM Mehdi Akram আপনি গুগল খুলে আপনার নাম mehdi akram/মেহেদী আকরাম(ইউনিকোডে) বা মোবাইল নং (01552333272 /০১৫৫২৩৩৩২৭২) লিখলেন এবং সার্চ বাটনে ক্লিক করে দেখলেন আপনার ওয়েবসাইট সম্পের্ক তথ্য দিচ্ছে গুগল। তাহলে কেমন লাগবে! আপনার শখের বসে বা প্রয়োজনে তৈরী করা ওয়েবসাইট আপনি গুগলে যুক্ত করতে পারেন কোন খরচ বা ঝামেলা ছাড়াই। তাতে অন্য কেউ আপনার ওয়েবসাইটের বিষয় অনুসারে খুঁজে পাবে। অর্থাৎ গুগলে আপনার দেওয়া পছন্দের কীওয়ার্ড দ্বারা সার্চ করলে আপনার ওয়েবসাইটের তথ্যসহ ওয়েবসাইটের ঠিকানা চলে আসবে। আপনি ইংরেজীর পাশাপাশি বাংলাতে কীওয়ার্ড লিখতে পারেন তাতে বাংলাতে আপনার ওয়েব সাইট খুঁজে পাওয়া যাবে।যেভাবে যুক্ত করবেন: এজন্য প্রথমে গুগলের এই www.google.com/addurl সাইটে ঢুকুন। এবার URL: অংশে আপনার ওয়েব ঠিকানা দিন। আপনার ওয়েব ঠিকানা যদি www.mehdi-akram.tk হয় তাহলে আপনাকে http://www.mehdi-akram.tk লিখতে হবে। এবার Comments: অংশে কীওয়ার্ড লিখুন। এখানে আপনি আপনার নাম এবং ওয়েবসাইট সম্পের্ক (বিষয় এবং আনুসাঙ্গিক) তথ্য দিনে পারেন। এরপরে Optional: অংশের ছবিতে থাকা টেক্সট নিচের টেক্সট বক্সে লিখে Add URL বাটনে ক্লিক করলে আপনার সাইট যুক্ত হয়েছে নিশ্চিত করবে।এ মূহুর্তে আপনি সার্চ করলে আপনার সাইট পাবেন না। অন্ততঃ কয়েক দিন পরে সার্চ করে দেখুন, কি অপেক্ষা করছে গুগলে আপনার জন্য।\nPosted in অনলাইন / ইন্টারনেট, ওয়েব / ওয়াপ সাইট. ট্যাগ সমুহঃ Add Url, ওয়েবসাইট, গুগল, টিপস, ফ্রি, যুক্ত করা, Free, Google, Tips.2Comments »\n2 Responses to “গুগলে ওয়েবসাইট যুক্ত করা”\nPavel Says:\tজানুয়ারি 19, 2007; 3:17 অপরাহ্ন এ Royal Bhai,\nI found your name & mobile number in google search. Aponer Khobor ase.\nমাসুম Says:\tঅক্টোবর 7, 2008; 6:41 অপরাহ্ন এ ভাল জিনিস। কাজের জিনিস। ধন্যবাদ\n« অনলাইনে তথ্যের নিরাপদ সংরক্ষণ\nডেমো সফটওয়্যার ব্যবহার »


ভারতের ‘প্রতিবেশী প্রথম’ নীতির গুরুতর ত্রুটিগুলো স্পষ্ট হচ্ছে | আলোর কাফেলা\nঢাকা: ডোকলাম সীমান্তে চীন-ভারত অচলাবস্থা সৃষ্টির পর থেকে এর পেছনে লুকিয়ে থাকা বাস্তবতাগুলো সামনে আসার পর ভারতের প্রধানমন্ত্রী নরেন্দ্র মোদীর ‘প্রতিবেশী প্রথম’ নীতির গুরুতর ত্রুটিগুলো স্পষ্ট হতে শুরু করেছে।\nভারতীয় পররাষ্ট্রনীতির একটি ‘মন্ত্রে’র মতো ২০১৪ সালে ‘প্রতিবেশী প্রথম’ নীতি গ্রহণ করা হয়। কিন্তু এই নীতিতে যেসব লক্ষ্য উদ্দেশ্য হাসিলের কথা বলা হয়েছে এখন পর্যন্ত তার কিছুই অর্জন করা যায়নি।\nপ্রতিবেশী দেশগুলোর ভারতের প্রতি বন্ধুসুলভ মনোভাব জোরদার, ক্ষুদ্র প্রতিবেশী দেশগুলোর মধ্যে দেশটির প্রতি মমত্বের টান সৃষ্টির বদলে বরং এই নীতি নানা ধরনের আশংকা তৈরি করেছে। আতঙ্কের পর্যায়ে না পৌঁছলেও এই আশঙ্কা একটি অহঙ্কারি ও উদ্ধ্যত কর্তৃত্বপরায়ণ বড় ভাইয়ের আধিপত্যের শিকার হওয়ার মতো পর্যায়ে পৌঁছেছে।\nবড় দেশটি বিলিয়ন বিলিয়ন ডলারের যে সহায়তার প্রস্তাব দিচ্ছে বা বড় বড় প্রকল্পগুলোর কাজ বাগিয়ে নিতে যে লবিং করছে হয় সেগুলো প্রত্যাখ্যান করা হচ্ছে, না হয় আধিপত্যের শিকার হওয়া থেকে বাঁচতে অনিচ্ছায় সম্মতি দেয়া হচ্ছে।\nপ্রতিবেশী দেশগুলোর রাজনীতিতে সবসময় ভারত প্রচ্ছন্নভাবে হস্তক্ষেপ করে আসছে। দেশটি যখন বৃহত্তর অর্থনৈতিক সম্পর্কের কথা বলে তখন তাকে রাজনৈতিক ‘ট্রোজান হর্স’ হিসেবে দেখা হয়। দুর্বল প্রতিবেশীগুলোর বিরুদ্ধে যেসব কৌশল ব্যবহার করা হয় তার একটি হলো প্রকল্পগুলোর বাস্তবায়নে ধীর গতি অবলম্বন। অথবা, গুরুতর কোনো সমস্যা তৈরি করে পুরো প্রকল্প বাস্তবায়নের কাজটিকেই বন্ধ করে দেয়া।\nশক্তিশালী প্রতিবেশীদের সঙ্গেও ভারতের সংঘাত রয়েছে। পাকিস্তানের সঙ্গে সংঘাত জাতিগত। চীনের সঙ্গে বিরোধও জাতিগত। কিন্তু এ দু’য়ের মধ্যে পার্থক্য হলো এ পর্যন্ত মাত্র একবারই চীন-ভারত বিরোধ আকস্মিকভাবে জ্বলে উঠেছে।\nকিন্তু ডোকলাম সীমান্তে এবারের সংকটকেও ১৯৬২ সালের সংকটের মতো বলে মনে হচ্ছে। এই সংঘাত যেকোনো সময় ধ্বংসাত্মক যুদ্ধে রূপ নিতে পারে। আর তেমনটি ঘটলে ভারতের অর্থনীতি মারাত্মক বিপর্যয়ের মুখে পড়বে।\nডোকলাম অচলাবস্থার পরিণতিতে ভুটান ভারতের কক্ষচ্যুত হয়ে চীনের কক্ষপথে ঢুকে পড়তে পারে। অথবা দেশটি চীন ও ভারতের কাছ থেকে সমান দূরত্ব বজায় রাখার নীতি গ্রহণ করতে পারে। এতেও চীনের চেয়ে অনেক বেশি অসুবিধা হবে ভারতের।\nনতুন নামে পুরনো নীতি\nএখানে যদিও মোদীর ‘প্রতিবেশী প্রথম’ নীতির কথা বলা হয়েছে কিন্তু এককভাবে মোদীর ওপর দায় চাপানো ঠিক হবে না। সেই ১৯৪৭ সালে স্বাধীনতার পর থেকে (পাকিস্তান ছাড়া) ক্ষুদ্র প্রতিবেশী দেশগুলোর ব্যাপারে ভারতের নীতি হলো পৃষ্ঠপোষকতা ও আধিপত্য। নরেন্দ্র মোদী শুধু একে সুস্পষ্ট রূপ ও একটি নাম দিয়েছেন। তবে, মোদী এই নীতিকে আরো অনেক দূর পর্যন্ত নিয়ে যাওয়ার অঙ্গীকার করেন। কারণ, একটি উদ্দীপ্ত ও উগ্র জাতীয়তাবাদী চেতনায় উজ্জীবিত ভারতে উৎসমুখ হিসেবে আত্মপ্রকাশ করেন তিনি।\n২০১৪ সালে তিনি ক্ষমতায় গ্রহণের পর কিছু ভাষ্যকার মন্তব্য করেছিলেন এই বলে যে মোদী সরকার পাকিস্তান ও চীনের সঙ্গে উত্তেজনা বাড়াবে। সত্য যাই হোক না কেন প্রতিবেশীদের মধ্যে শুধু এই দুটি দেশই ভারতকে রুখে দাঁড়াতে পারে।\nআন্ত:সীমান্ত সন্ত্রাসসহ ভারতে বহুরকম সমস্যা তৈরি করে রেখেছে পাকিস্তান। অন্যদিকে, নয়াদিল্লি ইসলামাবাদের ওপর ক্ষোভ ঝাড়তে গিয়ে কাশ্মীরে মুসলিমদের বিরুদ্ধে লাগামহীন সন্ত্রাস চালিয়ে যাচ্ছে। কাশ্মীরি তরুণরা পাথর ছুড়লে তাদের প্রতি গুলি ছুড়ছে ভারতীয় নিরাপত্তা বাহিনী। কাশ্মীরি তরুণরা আন্দোলন করলে তাদেরকে পাকিস্তানের পক্ষে কাজ করার জন্য দায়ী করা হচ্ছে। শত শত কাশ্মীরি তরুণের মৃত্যু ও রক্ত আজ কাশ্মীরকে ভারত থেকে আলাদা করে ফেলেছে। কাশ্মীর সীমান্তে প্রতিদিন পাকিস্তান ও ভারতের সেনাদের মধ্যে গুলি বিনিময়ের মধ্য দিয়েও উত্তেজনা প্রকাশ পাচ্ছে।\nচীনের সঙ্গে বিরোধ\nচীনের সঙ্গে সম্পর্ক রক্ষায় বিশেষ করে সীমান্ত বিরোধের মতো স্পর্শকাতর ও অনিস্পন্ন ইস্যুগুলোতে আগের সরকারগুলোর নীতিগুলো মোদী শুধু পরিত্যাগ করেননি বরং এশিয়া ও বিশ্ব শক্তি হিসেবে দেশটির উত্থানকে চ্যালেঞ্জ করে বসেন।\nরাজিব গান্ধী, পি ভি নরসীমা রাও, এ বি বাজপেয়ী ও মনমোহন সিং-এর নীতি বাদ দিয়ে শুরুতে মোদী চীনের এমন ইস্যুগুলোকে চ্যালেঞ্জ করেন যেগুলো ভারতের তাৎক্ষণিক কোনো স্বার্থে আঘাত হানবে বলে মনে হয়নি।\nতিনি প্রেসিডেন্ট শি জিনপিং প্রস্তাবিত ‘এক অঞ্চল এক সড়ক’ (ওবিওআর) উদ্যোগের বিরোধিতা করেন। এই প্রকল্প ১৯৪৮ সাল থেকে পাকিস্তানের দখল করে রাখা একটি ‘বিতর্কিত ভূখণ্ডে’র মধ্য দিয়ে গিয়েছে শুধু এই অজুুহাতে ওই উদ্যোগের বিরোধিতা করা হয়। পাকিস্তানের কাছ থেকে ওই ভূখণ্ড ইহজনমে ভারতের ফেরত পাওয়ার কোনো সুযোগ যখন নেই তখন তার এ রকম বিরোধিতা করার কোনো মানে হয় না।\nপাকিস্তান নিয়ন্ত্রিত কাশ্মীরের গিলগিট-বাল্টিস্তান এলাকায় ১৯৬৬ সালে চীন কারাকোরাম মহাসড়ক নির্মাণ করে। তখন ভারত এর জন্য আক্ষেপ করতে গিয়ে সময় নষ্ট করেনি।\nচীনকে উপেক্ষা করতে গিয়ে মোদী সরকার রাজনৈতিক কারণে ওবিওআর প্রকল্পের বিরোধিতা করছে। অথচ চীনের পক্ষ থেকে বলা হচ্ছে- এটি একটি অর্থনৈতিক প্রকল্প এবং এতে এই অঞ্চলের সবগুলো দেশ ব্যাপক সুফল পাবে। এর সঙ্গে পাকিস্তান-ভারতের কাশ্মীর বিরোধের কোনো সম্পর্ক নেই। ভারত ও পাকিস্তান আলোচনার মাধ্যমে নিজেরাই এই বিরোধের নিষ্পত্তি করবে।\nনয়াদিল্লি আরেক ধাপ এগিয়ে ওবিওআর’র বিরুদ্ধে নানা মিথ্যা প্রপাগাণ্ডা শুরু করে এবং বেইজিংয়ে অনুষ্ঠিত ওবিওআর সম্মেলন বয়কট করে। সবচেয়ে গুরুত্বপূর্ণ কমিউনিস্ট পার্টির কংগ্রেসের আগে এই সম্মেলনের আয়োজন করে প্রেসিডেন্ট শি নিজের ভাবমূর্তি বাড়ানোর চেষ্টা করেন বলে অভিযোগ করা হয়।\nএর আগে মোদী নির্বাসিত তিব্বতি নেতা দালাই লামা ও ভারতে নিযুক্ত যুক্তরাষ্ট্রের রাষ্ট্রদূত রিচার্ড ভার্মাকে বিতর্কিত অরুনাচল প্রদেশে সফরের অনুমতি দেয়। চীন এই অঞ্চলকে তিব্বতের অংশ বলে দাবি করছে। সম্প্রতি চীনের বড় দুই প্রতিদ্বন্দ্বী যুক্তরাষ্ট্র ও জাপানের সঙ্গে মালাবার নৌ মহড়ার আয়োজন করে ভারত।\nতবে, ভুটান ও তিব্বত সীমান্তে চীনের একটি সড়ক নির্মাণে বাধা দিতে সম্প্রতি ভারতীয় সেনারা সেখানে ঢুকে পড়ায় বেইজিং সবচেয়ে বেশি ক্ষুব্ধ হয়েছে এবং এই ঘটনা দেশটিতে যুদ্ধংদেহী মনোভাব তৈরি করেছে।\nভারত বলছে, ডোকলাম বিতর্কিত ভূখণ্ড এবং ২০০৭ সালে ভুটানের সঙ্গে করা চুক্তি অনুযায়ী তারা সেখানে সেনা মোতায়েন করেছে। ওই চুক্তিতে পরস্পরের জাতীয় স্বার্থ সুরক্ষায় সহযোগিতার কথা বলা হয়েছে।\nকিন্তু চীন বলছে, ১৮৯০ সালে বৃটিশ রাজ ও চীন সরকারের মধ্যে সই হওয়া চুক্তি অনুযায়ী ওই এলাকা তাদের। তবে যা কিছুই হোক না কেন ওই এলাকাটি ভুটানের কাছে এবং সেখানে ভারতের হস্তক্ষেপ করার কোনো কারণ নেই, চীন যুক্তি দেখায়।\nভুটানের ওপর চাপ সৃষ্টির জন্য ভারতকে দায়ী করে চীন। বেইজিং বলছে সীমান্ত বিরোধ নিষ্পত্তির জন্য ১৯৮৫ সাল থেকে থিম্ফুর সঙ্গে তারা আলোচনা চালিয়ে আসছে। চীন আরো বলছে, ডোকলামের ব্যাপারে ভুটান অতি সম্প্রতি দাবি তুলেছে এবং তা হয়েছে ভারতের পীড়াপীড়িতে। ডোকলামকে ইস্যু বানিয়ে ভারত ভুটানের নয়, নিজের নিরাপত্তা নিশ্চিত করতে চায় বলে চীন উল্লেখ করে।\nএশিয়ার দুই বৃহৎ প্রতিবেশীর মধ্যে অচলাবস্থা বিরাজ করলেও ভারত ডোকলাম থেকে সেনা সরিয়ে নিতে অস্বীকার করে। অন্যদিকে, সেনাদের হটাতে যুদ্ধের হুমকি দিচ্ছে চীন। আর, দুই পাহাড়ের ফাটলে আটকা পড়েছে ভুটান।\nচীন ও ভারত দু’দেশের সঙ্গেই বিরোধ রয়েছে ভুটানের। তবে, দেশটির সবচেয়ে বেশি সমস্যা ভারতকে নিয়ে। দেশটি অর্থনৈতিকভাবে ভারতের ওপর অতিমাত্রায় নির্ভরশীল। ভারত তাকে দখল করে নিতে পারে এমন আশঙ্কাও করছে দেশটি।\n১৯৭৫ সালে ভারত প্রতিবেশী সিকিমকে নিজের সঙ্গে যুক্ত করে নেয়।\nঅন্যদিকে, ভুটান চীনকেও চটাতে চায় না। কারণ, তারাও এ ভূখণ্ড দখল করে নিতে পারে- এমন ভয় রয়েছে। ১৯৫১ সালে তিব্বত চীনকে নিজ ভূখণ্ডের সঙ্গে যুক্ত করে।\nপ্রয়োজন স্বাধীন পররাষ্ট্র নীতি\nডোকলামকে ঘিরে চীন-ভারত অচলাবস্থা ভুটানের জন্যও সংকটপূর্ণ অবস্থা তৈরি করেছে। চীন-ভারত সম্পর্কে উত্তেজনা বৃদ্ধির সঙ্গে সঙ্গে ভুটানকেও অবিলম্বে তার পররাষ্ট্র নীতির পূর্ণ দায়িত্ব গ্রহণ করতে হবে। ভারতের অর্থনৈতিক আধিপত্যের কারণে ভুটানের জনগণের মধ্যে সৃষ্ট বিচ্ছিন্নতাবোধ নিরসন ও নিজের পররাষ্ট্র নীতির ওপর নিয়ন্ত্রণ প্রতিষ্ঠার জন্য, অন্তত ভারতকে সামলে রাখতে হলেও ভুটান চীনের সঙ্গে ঘনিষ্ঠতা গড়ে তুলতে পারে।\nএর প্রথম পদক্ষেপ হতে পারে হিমালয়ান দেশটির চীনের সঙ্গে কূটনৈতিক সম্পর্ক স্থাপন। ভারতের হস্তক্ষেপের কারণে এখন পর্যন্ত ভুটান এ কাজটি করতে পারেনি। ভারতের সঙ্গে ২০০৭ সালে একটি সংশোধিত চুক্তি করার পরও ভুটান স্বাধীন পররাষ্ট্র নীতি অনুসরণ করতে পারেনি।\nতবে, ভারতের জটিল অর্থনৈতিক বন্ধন থেকে মুক্তি পাওয়া এই মুহূর্তে ভুটানের জন্য সবচেয়ে কঠিন কাজ হবে। নয়াদিল্লি’র ইন্সটিটিউট অব ডিফেন্স স্টাডিজ এন্ড এনালাইসিস’র মতে, ভুটানের ৯৫% রফতানি পণ্য ভারতে যায় এবং ভারত দেশটির ৭৫% আমদানি চাহিদা মেটায়। ভুটানের জলবিদ্যুৎ কেন্দ্রগুলোতে ভারত ব্যাপকভাবে বিনিয়োগ করায় সেদিক দিয়েও থিম্ফু দিল্লির কাছে বাধা। এই সুযোগে ভারতীয় ব্যবসায়ীরা নানা অসাধু তৎপরতায় লিপ্ত।\nবলা হয় যে, ভারত ভুটানকে যে অর্থ সাহায্য দেয় তা আবারো ভারতে ফেরত আসে। শিল্পের কথা বাদ দিলেও ভারতের কাছ থেকে কৃষিজাত পণ্য আমদানির কারণে ভুটানের কৃষিখাত প্রায় ধ্বংস হয়ে গেছে।\nভুটান বিদেশে ৫৩টি দেশে মিশন স্থাপনের মাধ্যমে ভারতের আধিপত্য কমিয়ে আনতে চাইছে। দেশটি ভারতের চাপ উপেক্ষা করে বাংলাদেশ-ভারত-ভুটান-নেপাল মটরযান চলাচল চুক্তি অনুমোদন করতে অস্বীকৃতি জানায় ও পারমাণবিক অস্ত্র বিস্তার রোধ চুক্তিতে স্বাক্ষর করে। তারা ইতোমধ্যে চীনের সঙ্গে অনানুষ্ঠানিক যোগাযোগ স্থাপন করেছে এবং সীমান্ত বিরোধে চীনের সঙ্গে কোনো ‘প্যাকেজ চুক্তি’ও মেনে নেবে বলে ধারণা করা হচ্ছে।\nচীন বলেছে, ভুটান যদি ডোকলাম উপত্যকা ছেড়ে দেয় তাহলে তারাও সীমান্তে ভুটানের কিছু এলাকার ওপর অধিকার ছেড়ে দেবে। কিন্তু দোকলাম উপত্যকায় চীনের নিয়ন্ত্রণ প্রতিষ্ঠিত হলে তা ভারতের জন্য কৌশলগত হুমকি সৃষ্টি করবে। ইতোপূর্বে আলোচনায় চীনের অনেক দাবি মেনে নেয়া থেকে ডোকলামের ব্যাপারে ভুটানের মনোভাবের আঁচ করা যায়।\nওয়াশিংটনে ইন্সটিটিউট ফর চায়না-আমেরিকান স্টাডিজের সিনিয়র ফেলো সৌরভ গুপ্তের মতে এটা হলো বর্তমান অচলাবস্থা থেকে ভারতের সসম্মানে বেরিয়ে আসার পথ।\nগত রবিবার সাউথ চায়না মর্নিং পোস্টে’র এক নিবন্ধে গুপ্ত বলেন, ‘বেইজিংয়ের সঙ্গে বিরোধে থিম্ফুকে নয়াদিল্লির সামনে নিয়ে আসা উচিত হবে। ওই এলাকার ওপর চীনের কার্যকর এক্তিয়ার মেনে নিয়ে পরস্পরের কাছে গ্রহণযোগ্য সীমান্ত প্রটোকল সই করতে হবে।’\n‘পাশাপাশি, নয়াদিল্লিকে ডোকলাম এলাকা থেকে একতরফা সরে আসার অঙ্গীকার করতে হবে। ২০১২ সালের সমঝোতা অনুযায়ী বেইজিং ত্রি-দেশীয় সংযোগ সীমান্ত চূড়ান্ত নিস্পত্তির জন্য সংশ্লিষ্ট দেশগুলোর মধ্যে আলোচনার যে কথা বলছে ভারতকে সেদিকে এগুতে হবে।’\nপ্রশ্ন হলো- ভারতকে একটি সামরিক ও অর্থনৈতিক বিপর্যয় থেকে রক্ষা করতে মোদী কি এ কথায় কান দেবেন?\n← হঠাৎ সৌদি বাদশাহ ছুটিতে, সিংহাসনের দায়িত্ব নিলেন ক্রাউন প্রিন্স\nখড়ের তৈরি স্টেডিয়ামে বিশ্বকাপ! →


কাল পুঁথি বিশারদ আবদুস সাত্তার চৌধুরীর ৩৫ তম মৃত্যুবার্ষিকী | CNN Bangladesh\nকাল পুঁথি বিশারদ আবদুস সাত্তার চৌধুরীর ৩৫ তম মৃত্যুবার্ষিকী\nআপডেট: মার্চ ৭, ২০১৭ ২:২৯ দুপুর\nনিউজ ডেস্ক: কাল ৮ মার্চ বুধবার বাংলা সাহিত্যের প্রাচীন পুঁথি ও লোকসাহিত্য সংগ্রাহক পুঁথি বিশারদ আবদুস সাত্তার চৌধুরীর ৩৫ তম মৃত্যুবার্ষিকী। এ উপলক্ষে পটিয়াস্থ দক্ষিণ হুলাইনে সাত্তার চৌধুরীর নিজ বাড়ীতে দোয়া মাহফিল ও খতমে কোরআনের আয়োজন করা হয়েছে। এছাড়াও আবদুস সাত্তার চৌধুরী পূঁথিশালার উদ্যোগে আলোচনা সভা অনুষ্ঠিত হবে। আলোচনা সভায় আবদুস সাত্তার চৌধুরীর জীবনি সম্পর্কে আলোচনায় অংশ গ্রহণ করবেন স্থানীয় জনপ্রতিনিধি ও গন্যমাণ্যরা। আবদুস সাত্তার চৌধুরী ১৯৮২ সালের ৮ মার্চ চট্টগ্রাম বিশ্ববিদ্যালয়ের পুঁথিশালার পান্ডুলিপি বিশেষজ্ঞ হিসেবে কর্মরত অবস্থায় তিনি মৃত্যুবরণ করেন।\nউল্লেখ্য, আবদুস সাত্তার চৌধুরী ১৯১৯ সালের ৩ মার্চ চট্টগ্রামের পটিয়া উপজেলার হুলাইন গ্রামের এক সম্ভ্রান্ত পরিবারে জন্ম গ্রহণ করেন। তাঁর পিতার নাম আবদুল মজিদ চৌধুরী ও মাতার নাম রাফেয়া খাতুন। আবদুস সাত্তার চৌধুরী ছিলেন মুন্সি আবদুল করিম সাহিত্য বিশারদের যোগ্য উত্তরসূরী ও সম্পর্কে ভ্রাতুষ্পুত্র। ১৯৬০ থেকে ১৯৬৬ সালের মধ্যে আবদুস সাত্তার চৌধুরী হাজারেরও বেশি প্রাচীন পুঁথি ও লোকসাহিত্য সংগ্রহ করে বাংলা একাডেমিতে জমা দেন। চট্টগ্রাম ও পার্বত্য চট্টগ্রাম থেকে সংগৃহিত লোকসাহিত্য থেকে ৬৭ খানা পান্ডুলিপি তৈরী করেন। আবদুস সাত্তার চৌধুরীর লোকসাহিত্য সংগ্রহের মধ্যে মারফরিত, মুর্শিদি, বাউল ও মাইজভান্ডারী গানের সংখ্য ১হাজার ৬৭১টি। পালাগানের সংখ্যা ৩০টি। ১৯৯৩ সালে সাত্তার চৌধুরীর ১৩টি পালাগান ৯৫ খন্ডে ‘চট্টগ্রাম গীতিকা’ শিরোনামে প্রকাশিত হয়েছে। ১৯৬৭ সালে আবদুস সাত্তার চৌধুরী চট্টগ্রাম বিশ্ববিদ্যালয়ের বাংলা বিভাগের অধীনে পুঁথি সংগ্রাহক হিসেবে কার্যভার গ্রহণ করেন। এখানে সৈয়দ আলী আহসান, ড. আবদুল করিম, ড. আনিসুজ্জামানের সহায়তায় অধুনালূপ্ত ও দু®প্রাপ্য আরবী, ফারসী, সং®কৃত, পালি ও বাংলা ভাষায় নানা পুঁথি ও সাময়িকী পত্রিকা সংগ্রহ করে পুঁথি সংগ্রহে সাফল্য অর্জন করেন। ১৯৮২ সালের ৮ মার্চ চট্টগ্রাম বিশ্ববিদ্যালয়ের পুঁথিশালার পান্ডুলিপি বিশেষজ্ঞ হিসেবে কর্মরত অবস্থায় তিনি মৃত্যুবরণ করেন। মৃত্যুকালে তিনি রেখে যান দুই মেয়ে ও সুযোগ্য একমাত্র পুত্র চট্টগ্রাম বিশ্ববিদ্যালয়ের সাবেক সিনিয়র বিবলিও গ্রাফার পুঁথি গবেষক ইসহাক চৌধুরীকে।\n৮ মার্চ তাঁর মৃত্যুবার্ষিকী উপলক্ষে তার নিজ বাড়িতে আবদুস সাত্তার চৌধুরী স্মৃতি সংসদ ছাড়াও সাহিত্য গোষ্টি মালঞ্চসহ পটিয়ার বিভিন্ন সামাজিক ও সাং®কৃতিক সংগঠন নানা কর্মসূচী গ্রহণ করবেন।


আজ নারায়ণগঞ্জের হাজীগঞ্জ ঈশাখাঁ দুর্গের সামনে অবৈধ দখল উচ্ছেদ করেছে নারায়ণগঞ্জ সিটি কর্পোরেশন। – দুরন্ত সত্যের সন্ধানে (দুসস)\nআজ নারায়ণগঞ্জের হাজীগঞ্জ ঈশাখাঁ দুর্গের সামনে অবৈধ দখল উচ্ছেদ করেছে নারায়ণগঞ্জ সিটি কর্পোরেশন।\nউচ্ছেদ অভিযান পরিচালনাকারী ম্যাজিস্ট্রেটের সঙ্গে কথা বলছেন দুসস এর এম.ডি. মোহাম্মদ আহসান হাবীব।\nনিজস্ব প্রতিবেদকঃআজ নারায়ণগঞ্জের হাজীগঞ্জে ঈশাখাঁর কেল্লার সামনের অবৈধ দখল উচ্ছেদ করেছে নারায়ণগঞ্জ সিটি কর্পোরেশন।\nনারায়ণগঞ্জ সিটিকর্পোরেশনের উদ্যোগে নারায়ণগঞ্জ সিটিকর্পোরেশনের ১১ নং ওয়ার্ডের হাজীগঞ্জ ঈশা খাঁর দুর্গের সম্যুখে অবৈধ ভাবে দখলকরে গড়ে ওঠা কয়েকটি কারখানা ভেঙে ফেলা হয়, হাজীগঞ্জ ঈশা খাঁর দুর্গের প্রত্নতত্ত্ব বিভাগের খোলা জমিতে দীর্ঘদিন ভাবে গড়ে ওঠে বেশ কয়েকটি কারখানা, এই উচ্ছেদের ফলে হাজীগঞ্জ ঈশাখাঁর দুর্গটির সৌন্দর্য পুনরায় তার সৌন্দর্য ফিরেপাবে বলে মনেকরে স্থানীয় জনসাধারণ।\nউচ্ছেদ পরিচালনা করতে আসা ম্যাজিস্ট্রেটের কাছ থেকে জানা যায়, হাইকোর্টের সিদ্ধান্ত মোতাবেক নারায়ণগঞ্জ সিটি কর্পোরেশনের উদ্যোগে পরিচালিত হয় এই অভিযান। ম্যাজিট্রেট বলেন হাজীগঞ্জ ঈশাখাঁ দুর্গটি একটি প্রত্নতত্ত্ব বিভাগের সম্পত্তি। এর আশেপাশে যেভাবে শিল্প কারখানা গড়ে উঠেছে তাতেকরে দুর্গটির পরিবেশ খারাপ হয়ে উঠেছে। কারখানার ধোঁয়া পরিবেশ নষ্ট করার ফলে দর্শনার্থীদের আগমন হয়না। এলাকাটি একটি মাদক সেবীদের আখড়ায় পরিণত হয়েছে।\nতাই আমরা মহামান্য হাইকোর্টের নির্দেশে নাসিকের উদ্যোগে এই উচ্ছেদ অভিযান পরিচালনা করছি।\nআমাদের প্রতিনিধির দেয়া তথ্য থেকে জানা যায় যে, নারায়ণগঞ্জ সিটি কর্পোরেশনের ১১নং ওয়ার্ডের হাজীগঞ্জ ঈশাখাঁর দুর্গের অধীনে প্রায় ১৯,৪৩৯(উনিশ হাজার চারশত উনচল্লিশ) শতাংশ জমি রয়েছে। দুর্গটির এই বিশাল অংকের জমির মধ্যে যতটুকু উচ্ছেদ হয়েছে তাহা খুবই অল্প। নাসিক মেয়র ডাঃ সেলিনা হায়াৎ আইভি প্রত্নতত্ব বিভাগের এই জমির অবৈধ দখল মুক্ত করার জন্য যে উদ্যোগ নিয়েছেন তা কতটা সফল হবেন ? তিনি কি পারবেন, এই বিশাল অংকের জমির সম্পূর্ণ অবৈধ দখল মুক্ত করতে ?\nজানাজায়, নারায়ণগঞ্জ সদর এর হাজীগঞ্জ মৌজায় আরএস খতিয়ান নং-৩, আরএস দাগ নং-৪০১, জমির শ্রেণী দুর্গ, এই খতিয়ানটিতে দুর্গটির প্রায় ১৯৪৩৯ শতাংশ জমি রয়েছে।\nPrevious আজারবাইজানের উদ্দেশ্যে প্রধানমন্ত্রী শেখ হাসিনা ঢাকা ত্যাগ করেছেন।\nNext রায় নিয়ে কোনো বিরূপ প্রতিক্রিয়া হয়নি, সবাই সন্তুষ্ট: জানিয়েছেন আওয়ামী লীগের সাধারণ সম্পাদক ও সেতুমন্ত্রী ওবায়দুল কাদের।\n13 mins ago dusosnews


ফুসফুসে নয়, শ্বাসনালীতে ছড়ায় ওমিক্রন\nUpdate Time : December, 16, 2021, 9:19 pm\nকরোনার জন্য দায়ী করোনাভাইরাস সার্স কভ টু-এর নতুন ধরন ‘ওমিক্রন’ নিয়ে উৎকণ্ঠা ছড়িয়ে পড়েছে বিশ্বে। ফুসফুসের ভেতরে এই ভ্যারিয়েন্ট খুব ধীর গতিতে ছড়ালেও শ্বাসনালিতে দ্রুত বিস্তার লাভ করে এই ধরনটি। বুধবার (১৫ ডিসেম্বর) এ তথ্য প্রকাশ করে বিজ্ঞানীরা।\nবার্তা সংস্থা রয়টার্স এক প্রতিবেদনে জানায়, গবেষণা দলের প্রধান হংকং ইউনিভার্সিটির অধ্যাপক ডা. মাইকেল চান চি-ওয়াই বলেন, ‘করোনার আগের ধরন ডেল্টার চেয়ে ওমিক্রন ৭০ গুণ বেশি মাত্রায় শ্বাসনালির কোষগুলোতে বিস্তার ঘটায়। মানুষকে দ্রুত সংক্রমিত করার মধ্যে দিয়ে ওমিক্রনের জীবাণু অনেক সময় প্রাণঘাতী হয়ে ওঠতে পারে।\nডা. মাইকেল চান চি-ওয়াই আরো বলেন, ওমিক্রনের ভয়াবহতা কেবল সংক্রমণের মাত্রার ওপর নির্ভরশীল নয়। আক্রান্ত ব্যক্তির রোগ প্রতিরোধ ক্ষমতাও এখানে গুরুত্বপূর্ণ ভূমিকা রাখে।


আগামীকাল? কখন? | সুহৃদ সরকার\nসেপ্টেম্বর 5, 2016 সুহৃদ সরকার\tLeaveacomment আত্মোন্নয়ন\nপ্রতিদিন কত কাজই তো করেন। তারপরও কাজ শেষ হয় না, একটা শেষ না করতেই আরেকটা এসে হাজির হয়। এই সমস্যাটা সবার। আর তাই অনেকেই ভাবি থাক এই কাজটা আগামীকাল করব। এটি ভাবা খারাপ না। আসলে অনেক কাজ আছে যেগুলি আজকে না করে আগামীকাল করাই ভাল; আবার কিছু কাজ আছে যেগুলি কোনোদিন না করলেই ভাল! তবে যখন কোনো কাজ আগামীকাল করবেন বলে ঠিক করেন তখন সেই কাজটি কি সত্যিই আগামীকাল করা হয়ে ওঠে? বেশিরভাগের ক্ষেত্রেই সেটি হয় না; আমার নিজেরও না। কারণ আমরা আগামীকাল ঠিক কোন সময়ে সেই কাজটি করব তা নির্ধারণ করি না।\nআমাদের পরিকল্পনা যদি পরিষ্কার হয় তাহলে সেটি করার টান থাকে; সেটি সময়মতো করা হয়ে ওঠে। কিন্তু যদি ‘আগামীকাল’ এর মতো অনির্দিষ্ট সময় নির্ধারণ করে দেয়া হয় তাহলে সেটির প্রতি আমাদের দায়বদ্ধতা কমে যায়। তাই যখনই আগামীকাল কিছু করতে চাইব তখনই উচিত হবে সেই কাজটির জন্য একটি সময় নির্ধারণ করে দেয়া। আপনার ক্যালেন্ডারে গিয়ে সেটির জন্য একটি সময় নির্ধারণ করে দিন; পারলে কোথায় করবেন সেটিও ঠিক করে দিন। গবেষণায় দেখা গেছে কোনো কাজের জন্য সময় ও স্থান নির্ধারণ করা হয়ে গেলে সেটি করা সহজ হয়ে ওঠে।\nদ্য পাওয়ার অব ফুল এনগেজমেন্ট নামে একটি বই আছে। সেখানে বলা হয়েছে পারফরম্যান্স ভালো করার জন্য আসলে কর্মীর কর্মশক্তিকে ম্যানেজ করতে হবে, সময়কে নয়। টাইম ম্যানেজমেন্টের চেয়েও গুরুত্বপূর্ণ হলো কর্মশক্তিবা এনার্জি ম্যানেজ করা। বৃথা এনার্জি খরচ করা কিংবা যে কাজের একম দরকার নেই সেখানে না খরচ করে দরকারী কাজে খরচ করার কথাই বলা হয়েছে। এই বইয়ে এক গবেষণার কথা বলা হয়েছে। একদল নারীকে স্তন ক্যান্সার পরীক্ষার কথা বলা হয়েছে। তাদের মধ্যে কয়েকজনকে বলা হয়েছে আগামী ৩০ দিনের মধ্যে এটি সম্পন্ন করতে; আর কয়েকজনকে বলা হয়েছে একটি নির্দিষ্ট দিনে নির্দিষ্ট সময়ে সেই পরীক্ষা সম্পন্ন করতে। পরে দেখা গেলে যাদের জন্য দিন ও সময় নির্দিষ্ট করে দেয়া হয়েছে তাদের শতকরা একশতভাগ সেই পরীক্ষা সম্পন্ন করেছে; আর যাদের জন্য দিন ও সময় নির্ধারণ করা হয়নি তাদের অর্ধেক সেই পরীক্ষা করেন নি। আমাদের বাস্তব জীবনে তাকালেও তেমনি দেখতে পাবেন। যতক্ষণ দিন-ক্ষণ নির্ধারণ করে দেয়া না হচ্ছে ততক্ষণ সেই কাজ হচ্ছে না।\nআরেক গবেষণায় দেখা গেছে, একদল মাদকাসক্ত চিকিৎসার সময় একটি রচনা লিখতে রাজি হয়েছে। তাদের কয়েকজনকে বলা হয়েছে পরেরদিন বিকেল পাঁচটার মধ্যে রচনাটি লিখে শেষ করতে হবে। আর বাকি কয়জনকেও সেই সময়ের মধ্যে লিখে রচনা জমা দিতে বলা হয়েছে তবে তাদের কাছ থেকে জেনে নেয়া হয়েছে কখন এবং কোথায় তারা সেটি লিখবে। যারা কখন ও কোথায় তা লিখবে নির্ধারণ করতে পেরেছে তাদের শতকরা আশি ভাগ সেই রচনাটি লিখেছে; কিন্তু যাদের কেবল সময় বেঁধে দেয়া হয়েছে তাদের কেউই লিখেনি।\nএকটু চিন্তা করে দেখলে বুঝতে পারবেন যে কোনো কাজ করার ইচ্ছা ব্যক্ত করাই যথেষ্ট নয়; আপনি আসলে সেই কাজটি করার প্রতি মনোযোগ দিচ্ছেন যখন সেই কাজটি কখন ও কোথায় করবেন তা নির্ধারণ করছেন। আমার প্রায় প্রত্যেকেই করণীয়ের তালিকা বা টুডু-লিস্ট বানাই। এই টুডু লিস্ট আসলে আমাদের হাতের কাজগুলির তালিকা। এই তালিকা লম্বা হতে থাকে আমরা ঘাবড়াতে থাকি। দিনশেষে দেখতে পাই টুডু-লিস্টের অনেক কিছুই করা হয় নি। যদি সত্যিই এই কাজের তালিকা থেকে উপকৃত হতে চান তাহলে প্রথমে সেই তালিকা তৈরি করুন; এরপর তালিকার মধ্যকার কাজগুলির অগ্রাধিকার বা গুরুত্ব নির্ধারণ করুন। এরপর একেকটি কাজকে ক্যালেন্ডারে নিয়ে গিয়ে বসান। কোন সময় কোনটি করবেন, কোথায় করবেন সেটি নির্ধারণ করে ফেলুন। এটি করতে গিয়ে আপনি সবচেয়ে গুরুত্বপূর্ণ কাজগুলিই পাবেন – কারণ ক্যালেন্ডারে আপনার জায়গা সীমিত; দিনে আট ঘন্টার মতো কাজের সময় পাবেন – তার মধ্যেই যেগুলিকে জায়গা দিতে পারবেন সেগুলি অবশ্যই গুরুত্বপূর্ণ হতে হবে। বাকি সেসব কাজ সেদিনের ক্যালেন্ডারে জায়গা দিতে পারবেন না সেগুলিকে পরেরদিন কিংবা তার পরেরদিনের ক্যালেন্ডারে যোগ করুন।\nক্যালেন্ডারে এভাবে কাজের তালিকা বসাতে থাকলে আরেকটি বিষয় উপলব্ধি করতে পারবেন। আপনি আসলে যেসব কাজ করতে চাচ্ছেন সেগুলি সত্যিই আপনার পক্ষে করা সম্ভব কি না তা পরিষ্কার হবে। যখন দেখবেন ক্যালেন্ডারে আঁটাতে পারছেন না তখন এটি পরিষ্কার যে কিছু কাজ আপনাকে বাদ দিতে হবে কিংবা অন্যের মাধ্যমে করিয়ে নিতে হবে।\nকোন কোন কাজ আপনি সেদিন করতে পারছেন না সেটি জানাটা আপনার জন্য গুরুত্বপূর্ণ। আপনি বিশাল পরিকল্পনা করলেন আর দিনশেষে দেখলেন যে তার অর্ধেকও করতে পারেন নি – এটি মোটেই উৎসাহব্যঞ্জক কিছু নয়। এরকম হলে অনেকেই উৎসাহ হারিয়ে ফেলে – সারাদিন কী করলাম ভেবে অস্থির হয়ে পড়ে। আর আগেই যদি জানতে পারেন সেগুলি করতে পারবেন না – তাহলে সেই অপরাধবোধ কিংবা ব্যর্থতাবোধ থাকবে না।\nএই কাজের তালিকা তৈরি ও সেগুলিকে ক্যালেন্ডারে যোগ করবেন কখন? অবশ্যই দিনের শুরুতেই – শুরুতে মানে অফিসে এসে প্রথমে ইমেইল চেক করার আগেই। তাহলেই পুরো দিনের পরিকল্পনা হয়ে যাবে। আর একবার ইমেইল চেক করতে শুরু করলে দেখবেন দিনটি অগোছালোই থেকে যাচ্ছে। অনেকে আগের দিন রাতেই পরের দিনের পরিকল্পনা করে ফেলেন এবং দিনের শুরু থেকেই সেই পরিকল্পনা মতো কাজ করতে থাকেন। আরো মনে রাখতে হবে যে, কাজের পরিকল্পনা করাটাই বড় কথা নয় – সেই পরিকল্পনামাফিক কাজ করাটা গুরুত্বপূর্ণ।\nযদি সত্যি কাজের তালিকা থেকে উপকৃত হতে চান তাহলে প্রতিটি কাজের জন্য একটি নির্দিষ্ট সময় ও স্থান নির্ধারণ করুন, তাহলে সেই কাজটি করা হয়ে উঠবে।\nPrevious Postস্বপ্ন / শ্রী চিন্ময়Next Postএখানেই? নাকি সামনে?


পদ্ম ধরেও পড়ার সম্ভাবনা নারদ গর্তে! দলবদলু এক গেরুয়া নেতা মুখোমুখি হবেন মির্জার\nমহানগর ওয়েবডেস্ক: সারদার সঙ্গে সঙ্গে নারদা কাণ্ড নিয়েও যথেষ্ট তৎপর সিবিআই। আজ নারদা কাণ্ডের অন্যতম অভিযুক্ত আইপিএস এসএমএইচ মির্জাকে গ্রেফতারি তার মুখ্য প্রমাণ। নারদ স্টিং অপারেশন কাণ্ডের প্রায় সাড়ে তিন বছর পর এই প্রথম কাউকে গ্রেফতার করল সিবিআই। এখন জানা যাচ্ছে এই ঘটনায় তদন্তের স্বার্থে এক বিজেপি নেতাকেও ডাকতে পারে কেন্দ্রীয় গোয়েন্দা সংস্থা। এই বিজেপি নেতা আবার সদ্যই গেরুয়া শিবিরে যোগদান করেছেন! খবর এমনই।\nNews Tags: bjp leader, cbi, narada scam, SMH mirza


বাবাকে ‘হানিকারক’ মনে করতেন আমির খান! - MysmsBD.Com Login Sign Up HomeSms ZoneTube Home › বিনোদন ডেস্ক › বিবিধ বিনোদন › বাবাকে ‘হানিকারক’ মনে করতেন আমির খান! বাবাকে ‘হানিকারক’ মনে করতেন আমির খান!In বিবিধ বিনোদন - Nov 11 at 9:34pm তাঁর বাবা তাহির হুসেন ছিলেন বলিউডের এক নামকরা প্রযোজক। ছ’বছর আগে বাবাকে হারিয়েছেন আমির খান। খুব সম্প্রতি দঙ্গলের একটি প্রমোশনাল ভিডিওতে আমিরকে বলতে শোনা গেল, বাবাকে হিটলারের মতো, ‘হানিকারক’ মনে হতো তাঁর! কেন এমন কথা বললেন আমির!\n‘দঙ্গল’-এ এমনই কড়া ধাঁচের বাবার ভূমিকায় দেখা যাবে আমিরকেও। আর তাই ছবিতে নেহাত মজা করেই একটি গান যুক্ত করা হয়েছে,—‘হানিকারক বাপু’। গানের ভিডিওটি আগামিকাল মুক্তি পেলেও আমিরের এই সংক্রান্ত প্রমোশনাল ভিডিওটি একবার দেখে নেওয়া যেতেই পারে!-আনন্দবাজার Facebook Twitter Googleplus Pint Mizu Ahmed Posts 3798 Post Views 187 Related আরও দেখুন অন্যান্য ক্যাটাগরি ডেপের প্রেমে মজেছেন অ্যাঞ্জেলিনা Yesterday at 11:43pm 131 সানি লিওনের ফ্যান্টাসি কোন পুরুষ শুনলে চমকে যাবেন? Yesterday at 10:59pm 554 অবশেষে মেয়ের কথা রাখলেন কাজল! Yesterday at 10:51pm 255 একসঙ্গে তিনজনের সঙ্গে প্রেম করেছেন রণবীর Yesterday at 10:06pm 274 দু’ঘণ্টার গল্পে মেয়েদের বিছানায় তোলেন রুদ্রনীল! Yesterday at 7:35pm 718 মোদি, সলমনকেও মাত দিলেন সানি! Yesterday at 7:24pm 445 এবার সালমাকে সান্ত্বনা দিলেন আহমেদ ইমতিয়াজ বুলবুল! Yesterday at 7:11pm 211 সার্জারি করিয়ে ফর্সা হয়েছেন যে নায়িকারা Yesterday at 5:02pm 567 পাঠকের মন্তব্য (0)Please login To write comment


১৪ কিলোমিটার সড়ক এখন মরণ ফাঁদ!\nবাংলার সময়১৪ কিলোমিটার সড়ক এখন মরণ ফাঁদ!\nমাদারীপুরের ইটেরপুল-ঘোষেরহাট সড়কের ১৪ কিলোমিটার সড়ক যানবাহন চলাচলে ঝুঁকিপূর্ণ হয়ে উঠেছে। প্রতিদিনই ঘটছে অসংখ্য দুর্ঘটনা। দ্রুত সড়কটি সংস্কারের জোর দাবি জানিয়েছেন ভুক্তভোগীরা।\nএলাকাবাসী জানায়, ইটেরপুল-ঘোষেরহাট সড়কটি দিয়ে প্রতিদিন সদর ও কালকিনি উপজেলার ১৪টি ইউনিয়নের ৮ হাজার মানুষ যাতায়াত করেন। এই সড়ক দিয়ে শহর থেকে ঘোষেরহাট যেতে সময় লাগার কথা ৩০ মিনিট। কিন্তু ১৪ কিলোমিটার পথ যেতে এখন সময় লাগছে দেড় ঘন্টারও বেশি।\nগত তিন বছরে সড়কটি অস্থায়ীভাবে সংস্কারের নামে ব্যয় করা হয়েছে এক কোটি টাকা। অথচ, সড়কটির অধিকাংশ স্থানে পিচ উঠে সৃষ্টি হয়েছে খানাখন্দ। সড়কে বড় বড় গর্ত সৃষ্টি হওয়ায় প্রায়ই যানবাহন বিকল হয়ে যাবার পাশাপাশি ঘটছে দুর্ঘটনা। এলাকাবাসী ও স্থানীয়রা সড়ক সংস্কারের সময় নিম্নমানের কাজের অভিযোগ তুললেও বিষয়টি আমলে নেয়নি কর্তৃপক্ষ। এতে ক্ষুব্ধ যাত্রী, চালক ও পথচারীরা।\nইজিবাইক চালক নুর আলম বলেন, সড়কে যাত্রী নিয়ে চলাচলে বেশ সমস্যা হয়। এই সড়কটি মৃত্যুর ফাঁদের চেয়ে কম নয়। ঠিকাদারী প্রতিষ্ঠান সঠিকভাবে কাজ না করায় সড়কটিতে খানাখন্দ লেগেই থাকে। দেখা যায় সড়ক মেরামত করছে, আবার সেই সড়কে একবার বৃষ্টির ছোঁয়া লাগলেই খানাখন্দ। এর দায়ভার কাদের?\nএদিকে জেলার সড়ক বিভাগের নির্বাহী প্রকৌশলী মোহাম্মদ জাহাঙ্গীর আলম জানালেন, পুরো সড়কটি মেরামতের কাজ শিগগিরই শুরু হবে। এতে কমবে যাত্রী ও চালকদের ভোগান্তি। নতুন করে সড়কটি সংস্কারের জন্য ব্যয় ধরা হয়েছে ৪৪ কোটি টাকা। দরপত্র আহ্বান করা হয়েছে, গুণগত মান ঠিক করে সড়ক সংস্কার করা হবে। এ ব্যাপারে কর্তৃপক্ষ সজাগ রয়েছে।\nমাদারীপুরের জেলা প্রশাসক মো. ওয়াহিদুল ইসলাম জানান, নিম্নমানের সামগ্রী দিয়ে কাজ করা হয় এমন অভিযোগ আমাদের কাছে এসেছে। বিষয়টি আমরা কঠোরভাবে দেখবো, পরবর্তীতে কেউ যাতে কাজের ফাঁকি দিতে না পারে, সেই ব্যাপারে সড়ক বিভাগকে নির্দেশনা দেয়া হয়েছে।


বাঁচতে চায় শিশু মোরশেদ – Bartabazar.com\nবাঁচতে চায় শিশু মোরশেদ\nপ্রকাশিত: ৮:০৬ অপরাহ্ণ, বুধ, ৪ সেপ্টেম্বর ১৯\nশেরপুরে ব্লাড ক্যান্সারে আক্রান্ত শিশু মোরশেদ বাঁচতে চায়। মাত্র ৯ বছর বয়সী শিশু মোরশেদের যখন মাঠে খেলাধুলায় ব্যস্ত থাকার কথা, তখন সে হাসপাতালের বেডে শুয়ে বাঁচার আকুতি জানাচ্ছে।\nমোরশেদ শ্রীবরদী উপজেলার খরিয়াকাজীরচর ইউনিয়নের মাদারপুর গ্রামের হতদরিদ্র দিনমজুর রফিকুল ইসলাম ও মুন্নী বেগমের ছেলে। সে স্থানীয় সরকারি প্রাথমিক বিদ্যালয়ের দ্বিতীয় শ্রেণির শিক্ষার্থী।জানা গেছে, হতদরিদ্র দিনমজুর রফিকুল ইসলামের দুই ছেলে-মেয়ের মধ্যে মোরশেদ বড় ও রুমি (৫) ছোট।\nগত কয়েক মাস আগে মোরশেদ হঠাৎ অসুস্থ হয়ে পড়লে তাকে স্থানীয় চিকিৎসকদের পরামর্শে রাজধানী ঢাকায় নিয়ে যান বাবা রফিকুল। পরে বঙ্গবন্ধু শেখ মুজিব মেডিকেল বিশ্ববিদ্যালয়ে (বিএসএমএমইউ) ভর্তি ও বিভিন্ন পরীক্ষা-নিরীক্ষা করানোর পর মোরশেদের ব্লাড ক্যান্সার ধরা পড়ে। আর ওই পর্যন্ত চিকিৎসা খরচ যোগান দিতেই সর্বস্বান্ত পিতা রফিকুল।\nএখন অনেক কষ্টেও মোরশেদের চিকিৎসা ব্যয় বহন করা তাদের দুঃসাধ্য হয়ে পড়েছে। তার ওপর গত কয়েকদিন ধরে মোরশেদের ফুসফুসেও সংক্রমণ ছড়িয়ে পড়ায় বেড়ে গেছে মোরশেদের পিতা-মাতার উৎকণ্ঠা। বর্তমানে সে বিএসএমএমইউর হিস্টোলজি ও অঙ্কুলজি বিভাগের প্রধান অধ্যাপক ডা. আনোয়ার করিমের তত্ত্বাবধানে ক্যান্সার ভবনের তিনতলার ডি ব্লকের ২৬ নং বেডে চিকিৎসাধীন রয়েছে।\nচিকিৎসকরা জানিয়েছেন, তাকে প্রায় ৩ বছরমেয়াদি চিকিৎসা নিতে হবে। এর মধ্যে রয়েছে কেমোথেরাপি, হিমোগ্লোবিন ও দামি ইনজেকশন। এতে খরচ হবে প্রায় ১৩-১৪ লাখ টাকা, যা তার দরিদ্র পিতা-মাতার পক্ষে জোগাড় করা অসম্ভব।এ জন্য মোরশেদকে বাঁচাতে তিনি সমাজের বিত্তবান ও সহৃদয়বান ব্যক্তিদের সহযোগিতা কামনা করেছেন তার বাবা।\nসহযোগিতার জন্য যোগাযোগ করতে পারেন মোরশেদের বাবা : ০১৯৯৬০৮৪১৩২ (বিকাশ) ও সঞ্চয়ী হিসাব নং-মো. রফিকুল, ০৬৫১১২০১২৪০৭১, আল আরাফাহ ইসলামী ব্যাংক, হেমায়েতপুর শাখা, ঢাকা।


বেনাপোল বন্দরে ৬ কিলোমিটার যানজট, আমদানি-রপ্তানি ব্যাহত – দৈনিক জনবাণী\nশার্শা প্রতিনিধি: দেশের সর্ববৃহৎ স্থলবন্দর বেনাপোলে সৃষ্টি হয়েছে স্মরণকালের ভয়াবহ যানজট। ফলে বাধাগ্রস্ত হচ্ছে দুই দেশের মধ্যে আমদানি-রপ্তানি কার্যক্রম। ভোগান্তিতে পড়েছেন ব্যবসায়ী, পথচারিসহ ভারত গমনাগমনকারী পাসপোর্টযাত্রীরা। মূলত, উভয় দেশে ট্রাক টার্মিনাল না থাকায় বেনাপোল বন্দরে আসা পণ্যবাহী ট্রাকগুলোকে সড়কের ওপর রাখেন চালকরা। এতে ছয় কিলোমিটার এলাকাজুড়ে তৈরি হয়েছে যানজট।\nএকমাস ধরে বেনাপোল বন্দরে রপ্তানির অপেক্ষায় দাঁড়িয়ে আছে প্রায় দুই হাজার পণ্যবাহী ট্রাক। ফলে বিভিন্ন শিল্প প্রতিষ্ঠানের জরুরি কাঁচামালসহ অন্যান্য পণ্য আমদানি মারাত্মকভাবে ব্যাহত হচ্ছে। রপ্তানির চাপে প্রতিদিন প্রায় ১০০ ট্রাক পণ্য আমদানি কমে গেছে। দিনের পর দিন দাঁড়িয়ে থাকা এসব গাড়ির তেল, ব্যাটারী, মালামাল, কাগজপত্র, মোবাইল, ম্যানিব্যাগ ও টাকা-পয়সা চুরি যাচ্ছে প্রতিনিয়ত। এক শ্রেনির নাইট গার্ড পরিচয়ে চাঁদাবাজির পরিমাণ বৃদ্ধি পেয়েছে অস্বাভাবিক হারে। দিতে হচ্ছে টাকা, না দিলে মারধরের শিকারও হচ্ছেন তারা। এই অবস্তার উত্তরণে দ্রুততম সময়ের মধ্যে মধ্যে রপ্তানি কার্যক্রম দ্রুত সম্পন্ন করতে সংশ্লিস্ট কর্তৃপক্ষের কাছে দাবি জানিয়েছেন ব্যবসায়ীরা।\nবন্দর ও কাস্টমস কর্তৃপক্ষ বলছে ভারতীয় কর্তৃপক্ষ বেশি রপ্তানি পণ্যের ট্রাক না নেওয়ায় এখানে যানজট শুরু হয়েছে। এছাড়া হঠাৎ করে রপ্তানি বেড়ে যাওয়ায় ও পণ্যবাহী ট্রাক বেশি আসায় এ অবস্তার সৃষ্টি হয়েছে।\nদেশের সর্ববৃহৎ বেনাপোল স্থলবন্দরের বিপরীতে ভারতের পেট্রোপোল বন্দরের জায়গা সংকটের কারন দেখিয়ে বেনাপোল বন্দর দিয়ে রফতানি বাণিজ্যে বড় ধরনের প্রতিবন্ধকতা সৃষ্টি করছে ভারত। ব্যবসায়ীদের অভিযোগ, এই সংকট কৃত্রিমভাবে তৈরি করা হচ্ছে। ভারত প্রতিদিন এ বন্দর দিয়ে বাংলাদেশে ৩৫০ থেকে ৪০০ ট্রাক পণ্য বাংলাদেশে রফতানি করলেও বাংলাদেশি পণ্য নেওয়ার ক্ষেত্রে তারা বরাবরই প্রতিবন্ধকতা সৃষ্টি করে। ভারত আগে ১৫০ থেকে ২০০ ট্রাক রফতানি পণ্য গ্রহণ করলেও বর্তমানে ১০০ থেকে ১২০ ট্রাক রফতানি পণ্য গ্রহণ করছে। দীর্ঘদিন ধরে এ অবস্তা বিরাজ করলেও প্রশাসনের কোন কর্তাব্যক্তিকে তা নিরসনে এগিয়ে আসতে দেখা যায়নি। দফায় দফায় আলোচনা করেও কোন সুরাহা করা যায়নি যানজটের। এতে রফতানি বাণিজ্যেও বিরূপ প্রভাব পড়ছে বলে জানিয়েছেন সংশ্লিষ্টরা। প্রতিদিন এক একটি ট্রাককে পণ্য পরিবহনের ভাড়ার পাশাপাশি দুই হাজার টাকা করে ডেমারেজ গুনতে হচ্ছে। সময়মতো এসব পণ্যবাহী ট্রাক গন্তব্যে যেতে না পারায় লাখ লাখ টাকার ক্ষতির সম্মুখীন হচ্ছে এদেশের রফতানিকারকরা। এ নিয়ে বন্দর ও আশেপাশের এলাকায় বসবাসকারী হাজার হাজার মানুষ ক্ষোভ প্রকাশ করেছেন।\nকাস্টমস সূত্রে জানা গেছে, ২০২০-২১ অর্থবছরের চেয়ে ২০২১-২২ অর্থ বছরে রপ্তানি বেড়েছে কয়েকগুন। ২০২০-২১ অর্থবছরের জুলাই মাসে বেনাপোল দিয়ে ভারতে রপ্তানি হয় ২৭৯ কোটি ২৬ লাখ টাকা মূল্যের ২৬ হাজার ৩৫ মে. টন পণ্য। চলতি ২০২১-২২ অর্থবছরের জুলাই মাসে তা বেড়ে দাঁড়ায় ৪৮৪ কোটি ৩ লাখ টাকা মূল্যের ২৪ হাজার ৭১০ মে. টন পণ্য। ২০২০-২১ আগস্ট মাসে রপ্তানি হয় ২৫৭ কোটি ৯২ লাখ টাকা মূল্যের ২৩ হাজার ১১৫ মে. টন পণ্য। চলতি ২০২১-২২ অর্থবছরের আগস্ট মাসে তা বেড়ে দাঁড়ায় ৫৪০ কোটি ৯২ লাখ টাকা মূল্যের ৩০ হাজার ৩৯৩ মে. টন পণ্য। ২০২০-২১ সেপ্টেম্বর মাসে রপ্তানি হয় ৬০০ কোটি ৮১ লাখ টাকা মূল্যের ৩৯ হাজার ৩৮৩ মে. টন পণ্য। সর্বশেষ চলতি ২০২১-২২ অর্থবছরের সেপ্টেম্বর মাসে তা বেড়ে দাঁড়ায় ১৩৩২ কোটি ১৬ লাখ টাকা মূল্যের ৭৭ হাজার ৩৫০ মে. টন পণ্য। গত বছর থেকে এ অর্থবছরের প্রথম তিন মাসে রপ্তানি বেড়েছে ৪৩ হাজার ৫৭০ মেট্রিক টন পণ্য।\nবেনাপোল ট্রাক-লরি শ্রমিক ইউনিয়নের সাধারণ সম্পাদক মো: শাহীন জানান, বর্তমানে বাংলাদেশ থেকে প্রচুর পরিমাণে সয়াবিনের ভূষি, পাট ও পাটজাত দ্রব্য এবং গার্মেন্টস, সাবান, ব্যাটারি, গার্মেন্টস ঝুট ভারতে রপ্তানি হচ্ছে। প্রতিদিন এসব পণ্য নিয়ে ২০০-২৫০ ট্রাক ভারতে প্রবেশের জন্য বেনাপোল বন্দরে আসছে। ভারতীয় কর্তৃপক্ষ মাত্র ১০০ থেকে ১২০টি ট্রাক গ্রহণ করছে। এ কারণে বেনাপোল বন্দর এলাকায় তীব্র যানজটের সৃষ্টি হচ্ছে। তাছাড়া বেনাপোল বন্দরে রপ্তানি পণ্যের ট্রাক রাখার কোনও টার্মিনাল নেই।\nআমদানি-রপ্তানিকারক সমিতির যুগ্ম সাধারণ সম্পাদক আব্দুল লতিফ বলেন, স্বাভাবিক সময়ে প্রতিদিন বেনাপোল বন্দর দিয়ে ১৫০ ট্রাক তৈরি পোশাকসহ অন্যান্য পণ্য রপ্তানি হয়। গত দুই বছর ধরে বাংলাদেশি পণ্য ভারতে দ্রুত রপ্তানি করা সম্ভব হলেও বর্তমানে যানজটের কারণে তা কঠিন রূপ নিয়েছে। এছাড়া ভারতীয় কাস্টমস কর্তৃপক্ষ বাংলাদেশি পণ্য গ্রহণে ধীরগতি নীতি অনুসরণ করায় রপ্তানি বাণিজ্যে সৃষ্টি হচ্ছে প্রতিবন্ধকতা।এর ফলে আমদানি করা পণ্য আসতে অনেক দেরি হচ্ছে।\nইন্দো-বাংলা চেম্বার অফ কমার্স সাব কমিটির পরিচালক মতিয়ার রহমান বলেন, বেনাপোল বন্দর দিয়ে আগে প্রতিদিন গড়ে ৪০০ ট্রাক বিভিন্ন ধরনের মালামাল আমদানি হতো। বর্তমানে এই আমদানির সংখ্যা কমে দাঁড়িয়েছে অর্ধেকে। রপ্তানি পণ্য নিয়ে কয়েক হাজার ট্রাক সড়কের উপর দাঁড়িয়ে আছে দিনের পর দিন। বন্দরের এ অবস্তা চলতে চলতে থাকলে খুব তাড়াতাড়ি দেশে বিভিন্ন শিল্পের কাঁচামালের সংকট তৈরি হবে। বন্ধ হতে পারে শিল্প কলকারখানা। বাণিজ্য মন্ত্রণালয় এখনই যদি দ্রুত পদক্ষেপ গ্রহণ না করে তাহলে যেকোনো সময় বন্ধ হতে পারে দু’দেশের আমদানি-রপ্তানি বাণিজ্য।\nবেনাপোল সিঅ্যান্ডএফ এজেন্টস এসোসিয়েশনের সভাপতি মফিজুর রহমান সজন জনবাণীকে বলেন, বেনাপোল বন্দর দিয়ে রপ্তানি বেড়েছে দ্বিগুন। কিন্তু বন্দরের অবকাঠামো বাড়েনি। রপ্তানি পণ্যের ট্রাক রাখার কোন টার্মিনাল না থাকায় প্রধান সড়কসহ আশেপাশের সড়কে ট্রাক রাখার ফলে বেনাপোল বন্দর এখন কার্যত অচল। এছাড়া আগামী কয়েকদিন পর শুরু হবে দুর্গাপূজার ছুটি। এজন্য হঠাৎ রপ্তানি বেড়েছে। ভারত থেকে আসা ট্রাক বেনাপোল বন্দরের পার্কিংয়ে থাকলেও রপ্তানি পণ্যবাহী ট্রাক রাস্তায় রয়েছে। যানজট কতদিন থাকবে তা বলা মুশকিল।\nকয়েকজন ট্রাকচালক জানান, কেউ কেউ ২০ দিন থেকে এক মাস তারা রাস্তায় রয়েছেন। প্রায় ছয় কিলোমিটার দীর্ঘ যানজটের ভোগান্তি পোহাতে হচ্ছে। মালামাল চুরি হচ্ছে ট্রাক থেকে। চাঁদাবাজি চলছে। টাকা না দিলে মারপিটও করে এক শ্রেণীর লোকজন। ভারতে ধীরগতিতে গাড়ি প্রবেশ করছে। অবস্তার উত্তরণে দ্রুত ট্রাক টার্মিনাল নির্মাণের জোর দাবি জানান তারা।\nবেনাপোল বন্দরের উপ-পরিচালক মামুন কবির তরফদার জনবাণীকে বলেন, ভারতের পেট্রাপোল বন্দর হয়ে পণ্য আমদানি বাড়ার পাশাপাশি পণ্য রফতানিও বেড়েছে দ্বিগুণ। শত শত পণ্য বোঝাই ট্রাক ভারতে প্রবেশের অপেক্ষায় বেনাপোল বন্দর, বন্দরের আশেপাশে ও প্রধান সড়কে অবস্তান করছে। এতে বন্দর এলাকায় আমদানি-রফতানি পণ্য খালাস ব্যাহত হচ্ছে। তিনি আরও জানান, রফতানি বাণিজ্য আরও গতিশীল করতে সম্প্রতি ভারতের পেট্রাপোল বন্দরের কর্তৃপক্ষের সঙ্গে একাধিকবার আলোচনা করা হয়েছে। কিন্তু ওপারের টার্মিনালে জায়গা না থাকায় তারা বেশি ট্রাক নিতে অপারগতা প্রকাশ করেছেন। এছাড়াও প্রতিদিন যাতে বেশি বেশি ট্রাক পণ্য ভারতে রফতানি করা যায় সে বিষয়ে আমরা রাত-দিন কাজ করে যাচ্ছি।\nবেনাপোল কাস্টম হাউসের কমিশনার মো: আজিজুর রহমান বলেন, বেনাপোল বন্দর এলাকায় স্মরণকালের ভয়াবহ যানজট সৃষ্টি হয়েছে। ফলে আমদানি বাণিজ্য মারাত্মকভাবে ক্ষতিগ্রস্ত হচ্ছে। ব্যাহত হচ্ছে রাজস্ব আদায় প্রক্রিয়াও।\nতিনি বলেন, হঠাৎ করে রপ্তানি বেড়ে যাওয়ায় ট্রাকের চাপে আমদানি বাণিজ্যও কমে গেছে। এতে রাজস্ব আদায়ে বড় ধরনের প্রতিবন্ধকতা সৃষ্টি হচ্ছে। ভারতীয় কর্তৃপক্ষের সাথে কথা বলে বিষয়টি দ্রুত সমাধানের চেস্টা করা হচ্ছে।


আপনার বাচ্চাকে সঠিকভাবে প্রশিক্ষণের জন্য সঠিক টয়লেট আসনটি বেছে নেওয়া খুব জরুরি। - সংবাদ - তাইজহ বেবু গৃহস্থালী কো।, লিমিটেড\nআপনার বাচ্চাকে সঠিকভাবে প্রশিক্ষণের জন্য সঠিক টয়লেট আসনটি বেছে নেওয়া খুব জরুরি।\nপ্রথমে কোন ধরণের বাচ্চাটি বের করতে প্রথমে শিশুর পরিস্থিতি অনুযায়ী কোনও পছন্দ করতে দেরী হয় নাটয়লেট আসনসহজ প্রাপ্য.\nসাধারণত কার্টুন শৈলীতে, শিশু তার উপর ঘোড়ার মতো চড়তে পারে। এটি একটি সুন্দর চেহারা এবং শিশুর মনোযোগ আকর্ষণ করে। সামনের কার্টুনের আকারটি শিশুকে সামনের দিকে ঝুঁকে যাওয়া থেকে রক্ষা করতে পারে এবং এটি আরও নিরাপদ। খোলা ক্রচ প্যান্ট পরা বাচ্চাদের পক্ষে এটি আরও সুবিধাজনক।\nচেয়ার ধরনের টয়লেট\nচেয়ারের ধরণের টয়লেটটি একটি ছোট চেয়ারের মতো, পেছনের পিছনের চেয়ারটি রয়েছে তাই শিশুটি বসতে খুব স্বাচ্ছন্দ্য বোধ করে। প্রাপ্তবয়স্ক টয়লেটটির নিকটবর্তী হওয়া শিশুর বড় হওয়ার সাথে সাথে তাকে প্রাপ্তবয়স্ক টয়লেটে স্থানান্তরিত করতে সহায়তা করবে। একটি শিশু যা নির্দ্বিধায় দাঁড়িয়ে থাকতে পারে এবং উঠে দাঁড়িয়ে স্বাধীনভাবে বসতে পারে sit আপনার বাচ্চা যদি ছোট হয় তবে আপনার সামনে ঝুঁকে পড়া রোধ করতে আপনার পিতামাতার সহায়তার প্রয়োজন।\nপ্রকৃতপক্ষে, এটি একটি ক্ষুদ্র পটি, তবে এটি একটি বিশেষ আকার এবং শিশুর শরীর অনুযায়ী স্থিতিশীলতার সাথে ডিজাইন করা হয়েছে। সংক্ষিপ্ত, পরিষ্কার করা সহজ এবং সঞ্চয় করা সহজ। শিশুটি একা বসে থাকতে পারে, তবে আপনি যদি এটি স্বাধীনভাবে ব্যবহার করেন তবে আপনাকে উঠে দাঁড়াতে এবং স্বাধীনভাবে বসতে সক্ষম হতে হবে।\nদেখে মনে হচ্ছে এটয়লেট আসনএবং সরাসরি কোনও প্রাপ্তবয়স্ক টয়লেটের উপরে স্থাপন করা যায়। ছোট টয়লেট ব্যবহারের প্রক্রিয়াটি ছাড়াই শিশু সরাসরি টয়লেটে যেতে পারে। এটি 1 বছরের বেশি বয়সী বাচ্চাদের জন্য উপযুক্ত যাদের তাদের বাবা-মায়ের সঙ্গ প্রয়োজন।\nপ্রশিক্ষণ প্রক্রিয়ায়, আমি পিতামাতাকে কিছু টিপসও দিই:\nটয়লেট উপাদান 1. মনোযোগ দিন। দ্যটয়লেট আসনশিশুর উপর বসতে আরামদায়ক যাতে একটি মসৃণ পৃষ্ঠ থাকতে হবে। উপাদান নিরাপদ এবং কোন তীব্র গন্ধ নেই।\n2. একটি ড্রয়ার দিয়ে একটি টয়লেট নির্বাচন করা ভাল। এটি পরিষ্কার করা আরও সুবিধাজনক হবে এবং পোপিংয়ের পরে শিশুটিকে এটিকে বাইরে ফেলে দিতে পারে।\n৩. টয়লেটগুলি যেগুলি খুব নতুন এবং অদ্ভুত এবং অনেকগুলি কার্যকারিতা রয়েছে সেগুলি ব্যবহার করার পরামর্শ দেওয়া হয় না। পটিটির কাজটি হ'ল বাচ্চার পোপিং অভ্যাস গড়ে তোলা। কিছু টয়লেট সঙ্গীত ফাংশন সহ "বিলাসবহুল রুট" নেয় বা অনেক খেলনা দিয়ে সজ্জিত হয়। যদিও এই ধরনের একটি টয়লেট শিশুকে আকর্ষণ করতে পারে তবে শিশুর পক্ষে পোপ দেওয়াও সহজ। দৃষ্টি আকর্ষণ করা আসলে বাচ্চাদের টয়লেট করার ভাল অভ্যাস গড়ে তোলার পক্ষে উপযুক্ত নয়।\n4. শিশুর লিঙ্গ অনুযায়ী রঙ চয়ন করুন। যদি এটি মহিলা বাচ্চা হয় তবে আপনি কিছু উষ্ণ রঙ চয়ন করতে পারেন এবং একটি পুরুষ বাচ্চা কিছু শীতল রঙ চয়ন করতে পারে যা শিশুর লিঙ্গ বৈশিষ্ট্যের সাথে বেশি। প্রস্রাব করার সময় পুরুষ বাচ্চাগুলি স্প্ল্যাশ হওয়ার ঝুঁকিপূর্ণ এবং মুখের আরও গভীর সামনে একটি টয়লেট নির্বাচন করা যেতে পারে।\n৫. টয়লেট প্রশিক্ষণে যাওয়ার জন্য কোনও তাড়াহুড়ো নেই। শিশুদের মধ্যে পৃথক পৃথক পার্থক্য রয়েছে, একই ফলাফল আশা করবেন না। নার্ভাসভাবে আপনার বাচ্চাকে দোষ দেবেন না, "আপনি এটি কেন পোপ করবেন না?" এই মুহুর্তে, "আমি যাইহোক সর্বদা শিখব" এর আশাবাদী ধারণাটি দিয়ে আপনি নিজেকে শিথিল করতে পারেন।\nআগে:আপনি কি প্রস্তুতকারক বা ট্রেডিং সংস্থা?\nপরবর্তী:প্লাস্টিক স্টোরেজ বক্সের সুবিধা


একজন সুখী ব্যক্তি হতে চান: এই কয়েকটি সহজ পদক্ষেপ অনুসরণ করুন\nএকজন সুখী ব্যক্তি হতে আপনি ১০ টি সহজ পদক্ষেপ অনুসরণ করতে পারেন\nআমরা সকলেই সুখী হতে চাই এবং আমাদের প্রত্যেকের এটি অর্জনের নিজস্ব উপায় রয়েছে। কিন্তু সত্য আমরা যত বেশি তাড়া করব, ততই তা আমাদের এড়িয়ে যাবে। গবেষণায় দেখা গেছে যে সুখ অনেকাংশে আমাদের জিন দ্বারা নির্ধারিত হয়। আমরা হতাশাবাদ, বিরক্তি এবং ক্রোধের মতো নেতিবাচক আবেগগুলিকে প্রতিরোধ করে এবং সহানুভূতি এবং কৃতজ্ঞতার মতো ইতিবাচক আবেগকে উত্সাহিত করে সুখের অনুসরণ করতে পারি।\nএখানে কিছু সহজ পদক্ষেপ রয়েছে যা আপনাকে একজন সুখী ব্যক্তি হতে সাহায্য করতে পারে। এটা দেখ:\n1. চিন্তা করবেন না, খুশি থাকুন\nপ্রাথমিক পদক্ষেপ হল সুখ বেছে নেওয়ার একটি পছন্দ করা। এটি একটি অর্জন যার জন্য প্রচেষ্টা এবং প্রতিশ্রুতি প্রয়োজন। কীভাবে খুশি হতে হয় তা শিখতে স্ব-ব্যবস্থাপনা বা আন্তঃব্যক্তিক দক্ষতার মতো সুযোগের সদ্ব্যবহার করুন। আপনি এমন লোকের আশেপাশে থাকা বেছে নিতে পারেন যারা আপনার সুখ বাড়াতে পারে।\nসুখ আমাদের আবেগ এবং অন্যদের সাথে সম্পর্ক পরিচালনা করার উপরও নির্ভর করে। ক্ষমা করার চেষ্টা করুন এবং আপনার কাছে যা আছে তার জন্য কৃতজ্ঞ হন। একবার আপনি খুশি হতে বেছে নিলে, আপনি সহজেই তা অর্জনের কৌশল অনুসরণ করতে পারেন।\n2. কৃতজ্ঞতা প্রকাশ করুন\nকৃতজ্ঞ হোন এবং আপনার কৃতজ্ঞতা প্রকাশ করুন। এটি একটি অভ্যাস করুন এবং এটি প্রতিদিন অনুসরণ করুন। এটি আপনাকে তিক্ততা থেকে দূরে সরিয়ে দেয় এবং সুখকে উন্নীত করে।\n3. ক্ষমা অনুশীলন করুন\nবাঁচ এবং বাঁচতে দাও. কখনো কারো প্রতি ক্ষোভ রাখবেন না কারণ এটি আপনার শারীরিক ও মানসিক সুস্থতাকে প্রভাবিত করতে পারে। তিক্ততা এবং বিরক্তি তৈরি করে এমন খারাপ ঘটনাগুলির শক্তি কমাতে ক্ষমাকে উৎসাহিত করুন।\n4. নেতিবাচক চিন্তা এবং অনুভূতি ছেড়ে দিন\nনিজের উপর বিশ্বাস রাখো. উদ্বেগ এড়াতে এবং প্রশান্তি প্রচার করতে ধ্যান, যোগব্যায়াম বা শিথিলকরণ কৌশল অনুশীলন করুন। নেতিবাচক চিন্তা চিনতে এবং চ্যালেঞ্জ করতে শিখুন যা আপনাকে ভাল বোধ করবে এবং আপনার মনে ইতিবাচক প্রভাব ফেলবে।\n5. আপনার মান ধরে রাখুন\nআপনি আপনার মূল্যবোধকে যত বেশি সম্মান করবেন, আপনি নিজের সম্পর্কে এবং আপনি যাদের ভালবাসেন তাদের সম্পর্কে তত ভাল অনুভব করবেন।\n6. ভাল গ্রহণ করুন\nআপনার জীবনের দায়িত্ব নিন এবং জিনিসগুলি নিখুঁত না হলে দূরে ঠেলে দেবেন না। তাদের যেমন আছে তেমন গ্রহণ করুন এবং আপনি দেখতে পাবেন ভাল জিনিসগুলি ঘটতে শুরু করবে যা আপনাকে আনন্দিত করবে।\n7. আপনার আবেগ অনুসরণ করুন এবং আপনি ভালবাসেন জিনিস\nআপনি যা পছন্দ করেন না কেন, আপনি যা করতে পছন্দ করেন তার জন্য সময় দেওয়ার চেষ্টা করুন। এতে আপনার সুখের পরিমাণ বাড়বে।\n8. সহজ আনন্দ উপভোগ করুন\nস্মৃতি তৈরি করুন, মূর্খ জোকসে উচ্চস্বরে হাসুন, এবং অ্যাডভেঞ্চারগুলি অন্বেষণ করুন৷ এই সব আপনি সুখ দিতে পারেন. এগুলি সেই বন্ধন যা আপনাকে আপনার জীবনের সেরা মুহূর্তগুলিকে আবদ্ধ করে এবং দিতে থাকে।\n9. বন্ধুত্ব পালন করুন\nযারা আপনাকে যত্ন করে তাদের সাথে ঘনিষ্ঠ বন্ধুত্ব আপনার সুখকে বাড়িয়ে তুলবে। যারা আনন্দিত তাদের সাথে থাকুন এবং আপনাকে হাসায়।\n10. অর্থপূর্ণ ক্রিয়াকলাপে নিযুক্ত হন\nমনের সুখই আসল সুখ. যদি আপনার মন একটি অর্থপূর্ণ কাজে নিমগ্ন হয়ে যায় যা আপনার ক্ষমতাকে চ্যালেঞ্জ করে, আপনি খুশি বোধ করবেন। সক্রিয়ভাবে অবসর ক্রিয়াকলাপে জড়িত থাকার জন্য আপনার মনোযোগ প্রয়োজন এবং কিছুক্ষণ পরে উপভোগ্য হয়ে ওঠে।\nসুখ শুধু ভাগ্য নয় পছন্দের বিষয় হতে পারে। একবার আপনি বুঝতে পেরেছেন যে আপনার জন্য কোনটি সবচেয়ে ভাল কাজ করে, কেবল এটির আরও খোঁজার জন্য এগিয়ে যান।


আজ খালেদা জিয়ার জামিন শুনানি, টানটান উত্তেজনাPrimenewsbd\nআজ খালেদা জিয়ার জামিন শুনানি, টানটান উত্তেজনা\nঢাকা : জিয়া চ্যারিটেবল ট্রাস্ট মামলায় কারাবন্দী বিএনপি চেয়ারপারসন বেগম খালেদা জিয়ার জামিন শুনানি আজ আপিল বিভাগে অনুষ্ঠিত হবে। আপিল বিভাগের বৃহস্পতিবারের কার্যতালিকার ১২ নম্বরে খালেদা জিয়ার আপিল আবেদন শুনানির জন্য রয়েছে। বুধবার সন্ধ্যায় খালেদা জিয়ার মেডিকেল রিপোর্ট আদালতে জমা দিয়েছে বিএসএমএমইউ কর্তৃপক্ষ।\nএ দিকে প্রধান বিচারপতির নেতৃত্বাধীন আপিল বিভাগের এক নম্বর আদালত কক্ষে আটটি সিসি ক্যামেরা বসানো হয়েছে। বুধবার সকালে প্রথমবারের মতো সিসি ক্যামেরার আওতায় আপিল বিভাগের বিচারকাজ শুরু হয়।\nআর গতকাল বুধবার থেকেই সুপ্রিমকোর্ট এলাকায় নিরাপত্তা জোরদার করা হয়েছে। এছাড়া, আজ বৃহস্পতিবার সকালে রাজধানীর অন্যান্য এলাকাতেও অতিরিক্ত পুলিশ মোতায়েন থাকতে দেখা গেছে।\nএদিকে, খালেদা জিয়ার জামিন শুনানিকে কেন্দ্র করে রাজধানীসহ সারাদেশে গত দুইদিন ধরেই টানটান উত্তেজনা বিরাজ করছে। বুধবার বিকেলে সুপ্রিমকোর্ট এলাকায় তিনটি মোটরসাইকেলে দুর্বৃত্তরা আগুন দেয়ার পর এই উত্তেজনা আরও বেড়ে যায়।\nআর খালেদা জিয়ার বিষয়ে কি সিদ্ধান্ত আসে সেটা জানার জন্য আপিল বিভাগের দিকে তাকিয়ে আছেন বিএনপির নেতাকর্মীরা। কয়েকদিন ধরেই তারা দলের চেয়ারপারসনের মুক্তির দাবিতে রাজধানী ঢাকাসহ সারাদেশে বিক্ষোভ করে আসছেন। খালেদা জিয়ার মেডিকেল রিপোর্ট বিএসএমএমইউ কর্তৃপক্ষ পাল্টানোর চেষ্টা করছে বলে বুধবার অভিযোগ করেছেন বিএনপির মহাসচিব মির্জা ফখরুল ইসলাম আলমগীর। তার অভিযোগ-সরকার খালেদা জিয়াকে কারাগারে আটকে রাখার ষড়যন্ত্র করছে। জানা গেছে, আজ আদালতের আদেশ দেখে নতুন কর্মসূচি ঘোষণা করবে বিএনপি।\nঅপরদিকে, খালেদা জিয়ার শুনানিকে কেন্দ্র করে আজ দলীয় নেতাকর্মীদেরকে সতর্ক থাকার নির্দেশ দিয়েছেন আওয়ামী লীগের সাধারণ সম্পাদক ও সেতুমন্ত্রী ওবায়দুল কাদের। বুধবার বিকালে বঙ্গবন্ধু এভিনিউয়ে ঢাকা মহানগর উত্তর আওয়ামী লীগের বর্ধিত সভায় কাদের বলেন, কাল (বৃহস্পতিবার) রায় দেবে। তারা অগ্নিসন্ত্রাসের হুমকি দিচ্ছে। তবে যে কোনো পরিস্থিতি মোকাবেলা করার শক্তি আওয়ামী লীগের আছে। তারা সহিংসতার পথে গেলে আইন প্রয়োগকারী সংস্থা সমুচিত জবাব দেবে। আপনারা সতর্ক থাকবেন, নিজে থেকে কিছু করবেন না। তবে আক্রান্ত হলে চুপ থাকবেন না।\nসব মিলিয়ে সারাদেশের মানুষের দৃষ্টি থাকবে আজ আপিল বিভাগের দিকে। খালেদা জিয়ার জামিন বিষয়ে কি সিদ্ধান্ত আসে সেটা জানার জন্য অপেক্ষা করছে দেশবাসী।\nএর আগে গত ৫ ডিসেম্বর জিয়া চ্যারিটেবল ট্রাস্ট মামলায় বেগম খালেদা জিয়ার জামিন শুনানিকে কেন্দ্র করে আপিল বিভাগে হট্টগোল হয়। ওই দিন অ্যাটর্নি জেনারেল মাহবুবে আলম খালেদা জিয়ার মেডিক্যাল রিপোর্ট আসেনি উল্লেখ করে ১২ ডিসেম্বর পর্যন্ত শুনানি পেছানোর আবেদন করলে আপিল বিভাগ পরবর্তী শুনানির জন্য ১২ ডিসেম্বর দিন ধার্য করেন।\nএরপর বিএনপি ও সরকার সমর্থক আইনজীবীদের হট্টগোলের কারণে এজলাস ছেড়ে চলে যান প্রধান বিচারপতি ও অন্যান্য বিচারপতি। এরপর আবারো আদালতের কার্যক্রম শুরু হলে খালেদা জিয়ার আইনজীবীরা জামিন আবেদনের শুনানি করার অনুরোধ জানান। তাতে সাড়া না পেয়ে আইনজীবীরা ‘উই ওয়ান্ট জাস্টিস’ বলে স্লোগান দিতে থাকেন।\nআপিল বিভাগে সেদিনের হট্টগোলের পরই সিসি ক্যামেরা বসানোর সিদ্ধান্ত নেন সুপ্রিমকোর্ট।\nখালেদা জিয়ার জামিন শুনানি, সুপ্রিমকোর্ট এলাকায় কড়া নিরাপত্তা\nভিন্ন মতের লোকেরা ভ্যাকসিন পাবে কি-না, যথেষ্ট সন্দেহ রয়েছে : রিজভী এই সরকার করোনা নিয়ন্ত্রণ করতে সম্পূর্ণ ব্যর্থ হয়েছে: ফখরুল স্বামীকে ধন্যবাদ জানালেন সানা খান ঘরে বসেই অনলাইনে বিও অ্যাকাউন্ট খুলবেন যেভাবে ইকবাল-মায়া দম্পতি নিহত, সেই বাসচালক গ্রেফতার মায়ের ভাঙছে তৃতীয় বিয়ে, ছেলে মত্ত সুন্দরী মডেল নিয়ে করোনা নিয়ে ভয়াবহ দুঃসংবাদ, সপ্তাহে ১ লাখ মৃত্যুর পূর্বাভাস বিশ্ব স্বাস্থ্য সংস্থার গুজরাটে নিয়ন্ত্রণ হারিয়ে ফুটপাতে ট্রাক, মৃত ১৫ সূচক পতনে লেনদেন চলছে বেঁচে আছি উদ্ধার অভিযান বন্ধ করবেন না: ভেতর থেকে আটকে পড়া শ্রমিকদের বার্তা পাস হলো এইচএসসির ফল প্রকাশের আইন মাশরুমের স্বাস্থ্য উপকারিতা পাগলামি করলে এমন গণধোলাই খাবেন চেহারা চেনা যাবে না: কাদের মির্জাকে নিক্সন চৌধুরী এই খ্যাতির জন্য প্রস্তুত ছিলাম না: টাইটানিক নায়িকা কেট বুধবার থেকে নামবে বৃষ্টি, বাড়বে শীতের প্রকোপ করোনা: গত ২২ দিনে সবচেয়ে কম সংক্রমণ দেখল বিশ্ব নির্বাচনী ব্যয় খাতে অতিরিক্ত ১১৫৭ কোটি টাকা চায় ইসি ভারতের ৪ কিমি ভেতরে চীনের স্থাপনা, ব্যাপক উত্তেজনা নারী সাক্ষীর সঙ্গে অশোভন আচরণে বিচারক প্রত্যাহার জেনে নিন, অ্যানড্রোয়েড ফোনের জরুরি কিছু কোড ‘সমতার ভিত্তিতে টিকা বিতরণ মারাত্মক ঝুঁকিতে’ থানার মধ্যে আদালত স্থাপন করে নাভানলিকে ৩০ দিনের কারাদণ্ড ভোট সামনে রেখে চট্টগ্রামের ৫ থানার ওসি বদল করোনা নিয়ে ভয়াবহ দুঃসংবাদ, সপ্তাহে ১ লাখ মৃত্যুর পূর্বাভাস বিশ্ব স্বাস্থ্য সংস্থার জিয়াউর রহমানের ৮৫তম জন্মবার্ষিকী আজ শীতার্ত মানুষের পাশে নেই আ.লীগ: রিজভী খিচুড়ি খেয়ে ১৫ জন অজ্ঞান হত্যার পর মাফলার দিয়ে গাছের সঙ্গে ঝুলিয়ে রাখা হয় লাশ ওয়েস্ট ইন্ডিজ সিরিজে তিনে শান্ত, চারে সাকিব বুধবার দেশে আসছে করোনার টিকা ভারতের ভূখণ্ডে নতুন গ্রাম তৈরি চীনের, উদ্বেগ দিল্লির মঙ্গলবার দিনটি যেমন কাটবে আপনার সব মানুষকে গণনা করা হবে ২৫-৩১ অক্টোবর সন্ত্রাস-জঙ্গিবাদ নির্মূলে আরও ঐক্যবদ্ধ হওয়ার আহ্বান রাষ্ট্রপতির সরকারি শিক্ষক নিয়োগে নিষেধাজ্ঞা আরও বাড়ল বাংলাদেশ ফিনান্সিয়াল প্রযুক্তিতে বিস্ময়কর সফলতা অর্জন করেছে : টেলিযোগাযোগ মন্ত্রী তারেক রহমানের নামে ইংরেজী নববর্ষের ক্যালেন্ডার উদ্বোধন নিখোঁজের ৪ দিন পর শীতলক্ষ্যায় ভাসল ছাত্রের লাশ রুবিনার স্বামীকে পেতে সবকিছু করতে রাজি রাখি! তিন মাসের মধ্যে ওটিটি নীতিমালার খসড়া তৈরির নির্দেশ হুমায়ুন কবীর বালু হত্যা মামলায় ৫ আসামির যাবজ্জীবন শিবগঞ্জে অর্ধগলিত লাশ উদ্ধার চাচার হাতে ভাতিজা খুন সূচকের সাথে লেনদেনেও বড় পতন সাত কলেজের পরীক্ষা নিয়ে চূড়ান্ত সিদ্ধান্ত জানাল ঢাবি পৌর নির্বাচনে জনগণের সাড়া নেই : ফখরুল হাতীবান্ধায় ট্রাকচাপায় ২ পুলিশ সদস্য নিহত বাংলাদেশে করোনায় আরও ১৬ জনের মৃত্যু, নতুন শনাক্ত ৬৯৭ সবার সামনে আমার শাড়ি খুলে গেল, ভাবা যায়! (ভিডিও) নির্বাচনের ফলাফলে গরমিল, ভোটারের চেয়ে ভোট বেশি!


রেলওয়ে পূর্বাঞ্চলে বৃক্ষ রোপণ শুরু\nচট্টগ্রামে রেলওয়ের বৃক্ষ রোপণ অভিযান শুরু হয়েছে। গতকাল নগরীর সিআরবিতে বৃক্ষরোপণ করে অভিযানের উদ্বোধন করেন রেলওয়ে পূর্বাঞ্চলের মহাব্যবস্থাপক (অতিরিক্ত দায়িত্ব) সরদার সাহাদাত আলী। তিনি বনজ ও ওষুধি গাছের চারা রোপণ করেন। সরদার সাহাদাত আলী বলেন, রেলওয়ে পূর্বাঞ্চলের প্রতিটি খালি জায়গায় চারা রোপণ অব্যাহত থাকবে।\nপরিবেশ সুরক্ষায় বৃক্ষরোপণের বিকল্প নেই। অনুষ্ঠানে প্রধান প্রকৌশলী মো. সুবক্তগীণ, অতিরিক্ত প্রধান প্রকৌশলী মো. তানভীরুল ইসলাম, বিভাগীয় যান্ত্রিক প্রকৌশলী মো. ওয়াহিদুর রহমান উপ-পরিচালক (জনসংযোগ) তৌষিয়া আহমেদ উপস্থিত ছিলেন।


মিথ্যা কথা বলা নাজায়েয | রিয়াযুস সালেহীন বাংলা | Riyad us Saliheen Bangla\nমিথ্যা কথা বলা নাজায়েয\n“এমন কোন বিষয়ের পিছনে লেগে যেওনা, যে সম্পর্কে তোমার জানা নেই। শ্রবণ শক্তি, দৃষ্টি শক্তি ও অন্তঃকরণ সব কিছুর জন্যই জবাবদিহি করতে হবে।” (সূরা বনী ইসরাঈলঃ ৩৬)\n১৫৪৩. হযরত আবদুল্লাহ ইবনে মাসঊদ (রা) থেকে বর্ণিত। রাসূলুল্লাহ (স) ইরশাদ করেছেন, সত্যবাদীতা কল্যাণ ও মঙ্গলের পথ দেখায়, আর কল্যাণ মানবকে বেহেশতের পথে নিয়ে যায়। কোন মানব সত্য কথা বলতে থাকে অবশেষে আল্লাহ তায়ালা তাকে সত্যবাদীদের তালিকায় গণ্য করে নেন। আর মিথ্যা মানবকে পাপের দিকে নিয়ে যায়। আর পাপ তাকে দোযখে নিয়ে যায়। কোন ব্যক্তি মিথ্যা কথা বলতে থাকে অবশেষ আল্লাহর তাকে মিথ্যাবাদীদের তালিকাভুক্ত করেন। (বুখারি ও মুসলিম )\n১৫৪৪. হযরত আবদুল্লাহ ইবনে আমর ইবনুল আস (রা) থেকে বর্ণিত। নবী করীম (স) ইরশাদ করেছেন, যার মধ্যে চারটি আচরণ পাওয়া যাবে, সে পরিপূর্ণ মুনাফেক। আর যার মধ্যে এসবের যে কোন একটি আচারণ পাওয়া যাবে। আর যে পর্যন্ত না সে তা পরিত্যাগ করবে সে পর্যন্ত তার মধ্যে মুনাফেকির একটি অভ্যাস আছে বলা হবে। ( ঐগুলি হলো ) যখন আমানত রাখা হয়, তখন খেয়ানত করে, কথায় কথায় মিথ্যা বলে, ওয়াদা-চুক্তি ভঙ্গ করে এবং ঝগড়া করার সময় অশ্লীর বাক্য ব্যবহার করে।(বুখারী ও মুসলিম)\n১৫৪৫. হযরত আবদুল্লাহ ইবনে আব্বাস (রা) হতে বর্নিত। নবী করীম (স) ইরশাদ করেছেন, যে ব্যক্তি এমন স্বপ্ন বর্ণনা করে যা সে আদৌ দেখেনি, তাকে দু’টি যবের দানার মধ্যে গিট লাগাতে বলা হবে। কিন্তু সে কখনো তা পারবে না। যে ব্যক্তি কোন লোক সমষ্টির এমন কথা কান লাগিয়ে শুনতে থাকে যা তারা পছন্দ করে না, কেয়ামাতের দিন তার কানে তপ্ত সিসা ঢেলে দেয়া হবে। যে ব্যক্তি কোন জীবের প্রতিকৃতি বা ছবি নির্মাণ করবে তাকে শাস্তি দেয়া হবে এবং তাকে বাধ্য করা হবে তার মধ্যে জীবন সঞ্চয় করতে। কিন্তু সেটা তার পক্ষে সম্ভব হবে না। (বুখারী)\n১৫৪৬. হযরত আবদুল্লাহ ইবনে ওমর (রা) বর্ণিত। নবী করীম (স) ইরশাদ করেছেন, সবচেয়ে বড় অপবাদ হল, কোন ব্যক্তি তার চোখকে এমন বস্তু দেখাবে যা তার চোখ প্রকৃতপক্ষে দেখেনি। (বুখারী)\n১৫৪৭ হযরত সামুরা ইবনে জুনদুব (রা) থেকে বর্ণিত। তিনি বলেন, রাসূলুল্লাহ (স) প্রায়ই তাঁর সাহাবাদের জিজ্ঞেস করতেন, তোমাদের কেউ কোন স্বপ্ন দেখেছ কি? যাকে আল্লাহ তাওফিক দিতেন, তিনি তাঁর কাছে তার স্বপ্নের কথা বর্ণনা করতেন। একদিন সকালে তিনি আমাদের বললেন, আজ রাতে (স্বপ্নে) আমার কাছে দুইজন আগন্তুক এসেছিল। তারা আমাকে বলল, আমাদের সাথে চলুন। আমি তাদের সাথে গেলাম। আমরা এমন এক লোকের কাছে গিয়ে পৌঁছালাম, যে চিত হয়ে শুয়ে রয়েছে। অপর এক ব্যক্তি পাথর নিয়ে তার সামনে দাঁড়িয়ে রয়েছে। সে পাথর দিয়ে শুয়ে থাকা ব্যক্তির মাথায় আঘাত করছে এবং তা থেতলিয়ে দিচ্ছে। যখন সে পাথর নিক্ষেপ করছে তখন তা গড়িয়ে অন্যত্র চলে যাচ্ছে। ব্যক্তিটি গিয়ে পাথরটি পুনরায় তুলে নিচ্ছে এবং তা নিয়ে ফিরে আসার সাথে সাথেই ব্যক্তিটির মাথা পুনরায় পূর্বের মত ভাল হয়ে যাচ্ছে। সে আবার ব্যক্তিটির কাছে ফিরে আসছে এবং পূর্বের মত শাস্তি দিচ্ছে। তিনি বলেন, আমি আমার সাথী দু’জনকে জিজ্ঞেস করলাম, সুবাহানাল্লাহ! এরা কারা? তারা আমাকে বলল, সামনে চলুন! সামনে চলুন! সুতরাং আমরা সামনে অগ্রসর হলাম। আমরা এক ব্যক্তির কাছে গিয়ে পৌঁছালাম। সে ঘাড় বাঁকা করে শুয়ে আছে। অপর ব্যক্তি তার কাছে লোহার আকঁড়া নিয়ে দাঁড়িয়ে রয়েছে। সে তার চেহারার এক দিক হতে তার মাথা, নাক ও চোখকে ঘাড় পর্যন্ত চিরে ফেলছে। পুনরায় তার মুখমণ্ডলের অপর দিক দিয়েও প্রথম দিকের মত মাথা, নাক ও চোখ ঘাড় পর্যন্ত চিরছে। চেহারার দ্বিতীয় পার্শ্বের চেরা শেষ হওয়ার সাথে সাথে প্রথম পার্শ্ব পূর্ববৎ ঠিক হয়ে যাচ্ছে। পুনরায় লোকটি এ পাশে আবার আগের মত চিরছে। রাসূলুল্লাহ (স) বলেন, আমি বললাম সুবহানাল্লাহ! এরা কারা? তারা উভয় আমাকে বলল, সামনে চলুন, সামনে চলুন। আমরা অগ্রসর হলাম এবং চুলার মত একটা গর্তের কাছে গিয়ে পৌঁছালাম। হাদীসের রাবী (বর্ণনাকারী) বলেন, “আমার ধারণা, তিনি বলেছেন, গর্তের ভিতর জোরে চিৎকার ও শোরগোল হচ্ছিল।” আমরা উঁকি দিয়ে দেখলাম, অনেক উলঙ্গ নারী-পুরুষ সেখানে রয়েছে। তাদের নীচ হতে আগুনের লেলিহান শিখা উঠছে। যখন তা তাদেরকে বেষ্টন করে ধরছে তখন তারা উচ্চ স্বরে চিৎকার করছে। আমি তাদেরকে জিজ্ঞেস করলাম, এরা কারা? তারা আমাকে বলল সামনে চলুন, সামনে চলুন। আমরা সামনে অগ্রসর হয়ে একটি ঝর্ণায় পৌছালাম। বর্ণনাকারী বলেন আমার মনে হয় তিনি বলেছিলেন, এর পানির রং ছিল রক্তের মত লাল। ঝর্ণার মধ্যে এক ব্যক্তি সাঁতার কাটছে। অন্য ব্যক্তি ঝর্ণার পাশে দাঁড়িয়ে আছে। সে তার কাছে অনেক পাথর স্তুপ করে রেখেছে। সন্তরণকারী যখন সাঁতার কাটতে কাটতে কিনারের ব্যক্তির কাছে আগমন করছে, সে তার মুখের উপর এমন এক পাথর ছুঁড়ছে যার আঘাতে তার মুখ চুরমার হয়ে যাচ্ছে। সে আবার সাত রাতে আরম্ভ করছে। এভাবে সাঁত রাতে সাঁত রাতে যখনই সে ঝর্ণার কিনারায় পৌঁছে, তখনই ঐ ব্যক্তি পাথর ছুঁড়ে তার মুখ গুঁড়িয়ে দিচ্ছে। আমি সাথীদ্বয়কে জিজ্ঞেস করলাম, এরা কারা? তারা আমাকে বলল সামনে চলুন! সামনে চলুন! আমরা সামনে অগ্রসর হয়ে দেখতে কুৎসিত দর্শন ব্যক্তির কাছে এসে পৌঁছালাম। তার মতো কদাকার চেহারার ব্যক্তি খুব একটা দেখা যায় না। তার সামনে রয়েছে জ্বলন্ত আগুন। সে তার চারপাশে ঘুরপাক খাচ্ছে। আমি সঙ্গীদের জিজ্ঞেস করলাম, এরা কারা? তারা বলল, সামনে চলুন, সামনে চলুন। আমরা সেখান হতে সামনে এগিয়ে একটা সবুজ শ্যামল বাগানে পৌঁছলাম। সব প্রকারের বসন্তকালীন ফলে বাগনটি সুসজ্জিত। বাগানের মাঝখানে একজন দীর্ঘকায় লোক দেখতে পেলাম। দেহের উচ্চতার জন্য আমি যেন তার মাথা দেখতে পারছিলাম না। মনে হচ্ছিল তার মাথা আসমানের সাথে ঠেকে গেছে। তার চার পাশে ছোট ছোট শিশু যাদেরকে আমি কখনো দেখেনি। আমি সাথীদ্বয়েকে জিজ্ঞেস করলাম, ইনি কে এবং এবং শিশুরা কারা? সাথীদ্বয় আমাকে বলল, সামনে চলুন, সামনে চলুন! আমরা সেখানে হতে এগিয়ে গিয়ে একটা বিরাট বৃক্ষের কাছে পৌঁছলাম। এর চেয়ে এবং সুন্দর গাছ ইতোপূর্বে আমি কখনো দেখিনি। তারা আমাকে গাছে উঠতে বলল। গাছ বেয়ে আমরা সবাই এমন একটি শহরে পৌছলাম যা সোনা ও রূপার ইট দিয়ে তৈরি। আমরা নগরীর দ্বারপ্রান্তে পৌছে দ্বার খুলতে বললে, আমাদের জন্য তা খুলে দেয়া হল। আমরা প্রবেশ করলে সেখানে এমন কতক ব্যক্তি আমদের সাথে দেখা করল যাদের দেহের অর্ধেক এত সুন্দর এবং অর্ধেক এত কুৎসিৎ তুমি খুব কমই দেখতে পাবে। আমার সাথীদ্বয় তাদেরকে বলল, যাও এ ঝর্ণার মধ্যে নাম। এখানে বাগানের মাঝ দিয়ে একটি ঝর্ণা ছিল। তার পানি ছিল খুবই স্বচ্ছ। তারা গিয়ে ঐ ঝর্ণায় অবতরণ করল। এরপর উঠে আমাদের কাছে আসল। তখন তাদের দেহের কদাকার অংশ আর অবশিষ্ট নেই। সম্পূর্ণ দেহ ও সুন্দর আকর্ষণীয় হয়ে গিয়েছে। রাসূলুল্লাহ (স) বলেন, সাথীদ্বয় আমাকে বলল, এটা ‘আদন’ নামক বেহেশত। আর এটাই আপনার বাসস্থান। আমি উপরের দিকে দৃষ্টিপাক করে সাদা মেঘের মত ধবধবে বালাখানা দেখতে পেলাম। সাথীদ্বয় বলল, এটা আপনার বাসভবন। আমি বললাম, আল্লাহ তোমাদের অফুরন্ত কল্যাণ দান করুন। আমাকে একটু ভিতরে গিয়ে দেখতে দাও। তারা বলল, এখন আপনি প্রবেশ করতে পারবে না। তবে হ্যাঁ ওখানে আপনিই গমন করবেন। আমি তাদেরকে বললাম, আমি আজ রাতে অনেক আশ্চর্যজনক বিষয় দেখলাম। এসব কি দেখলাম? তারা বলল, এগুলো সম্পর্কে আপনাকে অবশ্যই জানাব। প্রথমে যে ব্যক্তির কাছ দিয়ে আপনি এসেছে যার মাথা প্রস্তরাঘাতে চূর্ন- বিচূর্ন করা হচ্ছে, সে এমন এক ব্যক্তি যে কুরআন হেফজ করে তা পরিত্যাগ করে এবং ফরয নামায আদায় না করেই ঘুমিয়ে পড়ে।\nদ্বিতীয়, যে ব্যক্তিরে কাছ দিয়ে আপনি এসেছেন, যার মাথা, নাক ও চোখ ঘাড় পর্যন্ত লোহার আঁকড়া দিয়ে চিরে দেয়া হচ্ছে, সে সকাল বেলা ঘর হতে বের হয়েই এমন সব মিথ্যা কথা বলত যা সাধারণ্যে ব্যাপকভাবে ছড়িয়ে পড়ত।\nতৃতীয়, সে সব উলঙ্গ নারী- পুরুষ আগুনের গর্তের মধ্যে দেখেছেন, তারা হল ব্যভিচারী নারী-পুরুষ।\nচতুর্থ, যে ব্যক্তিকে ঝর্ণার মধ্যে সাঁতার কাটতে দেখেছেন এবং যার মুখে প্রস্তরাঘাত করা হচ্ছে সে ছিল সুদখোর।\nপঞ্চম যে কদাকার ব্যক্তিদের আগুন জ্বালাতে এবং তার চারপাশে ঘূর্ণায়মান অবস্থায় দেখেছেন; সে হল দোযখের দারোগা মালেক।\nষষ্ঠ বাগানের মধ্যকার দীর্ঘাঙ্গী ব্যক্তি হলো হযরত ইবরাহীম (আ) আর তার চতুষ্পাশ্বের্র শিশুরা হল যারা ফিতরাত বা সত্য দ্বীনের উপর জন্মেছে এবং মৃতুবরণ করেছে। হাদীসের রাবী বলেন, কোন একজন মুসলিম জিজ্ঞেস করল, ইয়া রাসূলুল্লাহ (স) মুশকিরদের শিশু সন্তানদের কি অবস্থা হবে। রাসূলুল্লাহ (স) বলল তাদের মধ্যে মুশরিকদের শিশু সন্তানরাও রয়েছে।\nসপ্তম, অর্ধেক কুৎসিত ও অর্ধেক সুশ্রী দেহের যে ব্যক্তিদেরকে দেখেছেন, তারা ভাল-মন্দ উভয় ধরনের কাজের সংমিশ্রণ করে ফেলেছিল আল্লাহ তাদের এ অপরাধ ক্ষমা করে দিলেন। (বুখারী)\nঅন্য বর্ণনায় আছে, রাসূলুল্লাহ (স) বলেছেন, আজ রাত্রে আমার নিকট দু’ব্যক্তি এসে আমাকে এক পবিত্র ভূমিতে নিয়ে গেল। এরপর তিনি উপরে বর্ণিত ঘটনা বললেন, আমার রওয়ানা হয়ে চুলোর মতো একটি গর্তের নিকট গিয়ে পৌঁছালাম। এর উপরের দিকটা সংকীর্ণ এবং নীচের দিকটা প্রশস্ত ছিল এবং এর মধ্যে আগুন জ্বলছিল। লেলিহান শিখা সজোরে উপরের দিকে আসার সাথে সাথে ভেতরের লোকগুলোও উপরে চলে আসত এমনকি তাদের গর্তের মুখ দিয়ে বের হবার উপক্রম হতো । অগ্নিশিখার তেজ কমে গেলে তারা আবার নীচে নিক্ষিপ্ত হতো। এখানকার শাস্তিপ্রাপ্ত নর- নারী সবাই উলঙ্গ।\nহাদীসের পরবতী বণনা, এরপর আমরা রক্তে পরিপূর্ণ একটি ঝর্ণার কাছে গিয়ে পৌঁছলাম। ঝর্ণার মাঝখানে এক ব্যক্তি দাঁড়িয়ে রয়েছে এবং কূলেও একজন। তার সামনে কতগুলো পাথর রয়েছে। ঝর্ণার মাঝখানের ব্যক্তি সামনে এগিয়ে এসে যখনই ঝর্ণা থেকে উঠে আসার চেষ্টা করছে তখনই কিনারার ব্যক্তি তার মুখের উপর পাথর মেরে তাকে তাড়িয়ে দিচ্ছে এবং সে স্বস্থানে যেতে বাধ্য হচ্ছে। এতে আরো আছে আমার দু’সাথী আমাকে নিয়ে একটি গাছে উঠল। তারা আমাকে অতি সুন্দর একটি ঘরের মধ্যে প্রবেশ করাল, যার থেকে সুন্দর ঘর ইতোপূর্বে আমি আর কখনো দেখিনি। এর মধ্যে যুবক, বৃদ্ধ উভয় প্রকারের লোক রয়েছে। এতে আরো আছে যার মস্তক থেকে ঘাড় পর্যন্ত চিরতে আপনি দেখেছেন। সে ছিল মিথ্যাবাদী । সে মিথ্যা বলত আর আরো আছে যার মস্তক থেকে ঘাড় পর্যন্ত চিরদিন আপনি দেখেছেন। সে ছিল মিথ্যাবাদী। সে মিথ্যা বলত আর সেগুলো বর্ণনা করা হতো এবং এভাবে সারাদেশে ছড়িয়ে পড়ত। আর এ শাস্তি কেয়ামত পর্যন্ত চলতে থাকবে। ঐ বর্ণনায় আরও আছে, যে ব্যক্তির মাথা চূর্ণ-বিচূর্ণ করতে আপনি দেখেছেন। আল্লাহ তাকে কুরআনের শিক্ষা লাভের সৌভাগ্য দান করেছিলেন। কিন্তু সে তা রেখে রাত্রে শুধু ঘুমিয়ে থাকত এবং দিনে কুরআনের নির্দেশ অনুযায়ী আমল করত না। তাকেও এভাবে কেয়ামত পর্যন্ত শাস্তি দেয়া হবে।\nআর প্রথম যে ঘরটিতে আপনি প্রবেশ করেছিলেন তা হল শহীদদের বাসস্থান। আমি হলাম জিবরাঈল আর ইনি হলেন মীকাঈল (আ)।  আপনি আপনার মাথা উপরের দিকে তুলুন। আমি মাতা উপরের দিকে তুলে আমার মাথার উপরে মেঘের মতো কিছু দেখতে পেলাম। তারা উভয়ে বলল, এটা আপনার বাসস্থান। আমি বললাম, আমাকে একটু আমার ঘরে প্রবেশ করতে দাও। তারা বলল, আপনার হায়াত (জীবনকাল) এখনও অবশিষ্ট রয়েছে যা আপনি পূর্ণ করেননি। যদি আপনার জীবনকাল পূর্ণ করে থাকতেন তাহলে আপনি এ প্রসাদে প্রবেশ করতে পারতেন। (বুখারী)


নববধূকে কাঁধে তুলে নদী পার হলেন স্বামী | BD24Live.com\nপ্রকাশিত: ১২:৩৫ অপরাহ্ণ, ১ জুলাই ২০২১\nহাতে হাত রেখে একসঙ্গে চলার অঙ্গীকার নিয়েছিলেন বিয়ের পিঁড়িতে বসে। বিপদে আপদে একসঙ্গে থাকবেন, বলেছিলেন সে কথাও। মাত্র কয়েক ঘণ্টার মধ্যেই যেন তেমন পরীক্ষা এসে গেল নব দম্পতির সামনে। সামনে খরস্রোতা নদী। না আছে সেতু, না নৌকা। কীভাবে পার হয়ে পৌঁছবেন বাড়িতে?\nবিন্দুমাত্র ভাবলেন না ভারতের বিহারের কিসানগঞ্জের লোহাগড়ের শিবকুমার সিংহ। নতুন বৌকে তুলে নিলেন কাঁধে। তার পরে স্রোত ভেঙে এগোতে লাগলেন। লক্ষ্য, পার হওয়ার মতো জায়গা খুঁজে বার করা। তখনও তাঁর পরনে বিয়ের শেরোয়ানি। পায়ে নতুন জুতো। নতুন বৌ সুনীতার পরনে বিয়ের জোড়। হাত বোঝাই চুড়ি ঝুনঝুন করছে চলার তালে তালে। তিনি আর বাধা দেবেন কী!\nনদীর বিপদের কথা কিন্তু জানতেন শিবকুমার। তিনি বলেন, ‘‘কনকই নদীর গতিপ্রকৃতি ভাল না। কখন কী হবে, কেউ জানে না।’’ তা হলে স্ত্রীকে কাঁধে নিলেন কেন? হাসছিলেন শিবকুমার। তাঁর সঙ্গীরা তখন বলছেন, ‘‘ছেলে তো বিয়ের পরে প্রথম দিনই বাজিমাত করে দিল!’’ সলজ্জ হাসি তখন সুনীতার মুখেও। সুত্র: আনন্দবাজার


ঢাবিতে উত্তীর্ণ হয়েও ভর্তি হতে পারলো না সেই হৃদয় – Most Innovative And Creative Bangla News Portal\nঢাবিতে উত্তীর্ণ হয়েও ভর্তি হতে পারলো না সেই হৃদয়\nপ্রকাশিত - নভেম্বর ৭, ২০১৮ ১১:০২ এ.এম - বিভাগ: ক্যাম্পাস, নির্বাচিত খবর, পড়াশুনা\nমায়ের কোলে চড়ে গত ২১ সেপ্টেম্বর ঢাকা বিশ্ববিদ্যালয়ের (ঢাবি) কলা অনুষদের অন্তর্ভুক্ত ‘খ’ ইউনিটে ভর্তি পরীক্ষা দিতে এসেছিলেন নেত্রকোনার হৃদয় সরকার। সেই ভর্তি পরীক্ষায় পাসও করেছেন, মেধাক্রম পেয়েছেন ৩৭৪০। মেধাক্রমে তার পরে স্থান পাওয়া আরও অনেক প্রতিবন্ধী ঢাবি ‘খ’ ইউনিটের অধীনে ভর্তির সুযোগ পেলেও হৃদয় ভাঙছে হৃদয়ের। বিশ্ববিদ্যালয়ের নিয়ম অনুযায়ী দৃষ্টি, শ্রবণ ও বাকপ্রতিবন্ধীদের জন্য কোটা থাকলেও ‘সেরিব্রালপালসি’তে আক্রান্ত হৃদয়ের জন্য নেই কোনো কোটা।\nফলে শৈশব থেকেই পড়ালেখার জন্য সংগ্রাম করে আসা হৃদয় দেশের সর্বোচ্চ বিদ্যাপীঠে ভর্তির যোগ্যতা অর্জন করেও পারছেন না ভর্তি হতে।\nসোমবার (৫ নভেম্বর) দুপুর ২টায় কলা অনুষদে ‘খ’ ইউনিটে উত্তীর্ণ ওয়ার্ড, খেলোয়াড় ও প্রতিবন্ধী কোটাধারীদের মনোনয়ন সংগ্রহের জন্য ডাকা হয়। অনুষদের ওয়েবসাইটে দেখা যায়, ৯ জন দৃষ্টি প্রতিবন্ধীকে ডাকা হয়েছে মনোনয়ন সংগ্রহের জন্য। এর মধ্যে ৪৫৮৪ মেধাক্রমেও রয়েছেন একজন। কিন্তু ৩৭৪০ মেধাক্রমে থেকেও হৃদয় সরকার মনোনয়ন সংগ্রহের ডাক পাননি। কর্তৃপক্ষ বলছে, ঢাকা বিশ্ববিদ্যালয়ে শুধুমাত্র দৃষ্টি, শ্রবণ ও বাকপ্রতিবন্ধীদের কোটা প্রযোজ্য। ফলে হৃদয়ের জন্য বন্ধ হয়েছে ঢাবির দরজা।\nঢাকা বিশ্ববিদ্যালয়ের ভর্তি পরীক্ষায় মেধাক্রমে স্থান পাওয়া হৃদয় সরকার হাঁটতে পারেন না ছোটবেলা থেকেই। তার হাতের সব আঙুলও কাজ করে না। সমাজ সেবা অধিদফতর হৃদয় সরকারকে ‘সেরিব্রালপালসি’ প্রতিবন্ধী উল্লেখ করে একটি আইডি কার্ড দিয়েছে। যার নম্বর ২০০০৭২২৭৪০৯০০১৭৪৮-১০।\nমা সীমা সরকারের কোলে চড়ে স্কুল-কলেজে যেতেন হৃদয় সরকার। এইভাবেই তিনি মাধ্যমিক ও উচ্চ মাধ্যমিক পরীক্ষায় উত্তীর্ণ হন যথাক্রমে ৪.০৬ ও ৪.৫০ জিপিএ নিয়ে। গত ২১ সেপ্টেম্বর ঢাবি ‘খ’ ইউনিটে পরীক্ষা দিতেও আসেন তিনি মায়ের কোলে চড়েই। ঢাকা বিশ্ববিদ্যালয়ের এক শিক্ষার্থীর তোলা সেই ছবি সামাজিক যোগাযোগ মাধ্যমে ছড়িয়ে পড়লে দেশজুড়ে পরিচিতি পায় হৃদয়। উচ্চ শিক্ষার জন্য তার এমন নিরলস সংগ্রামকে এককথায় স্যালুট জানিয়েছেন সবাই। সেই হৃদয় ‘খ’ ইউনিটের পরীক্ষায় পাস করলে তার পরিবারে খুশির বন্যা বয়। কিন্তু ঢাবি’র নিয়মের চক্করে ‘প্রতিবন্ধী’ হয়েও প্রতিবন্ধী কোটা থেকে বাদ পড়েছেন হৃদয়।\nস্বাভাবিকভাবেই এ ঘটনায় হতাশ হৃদয় ও তার পরিবার। হৃদয় সারাবাংলাকে বলেন, আমার কোটার কাগজপত্র আছে। কিন্তু ঢাবিতে নাকি আমার কোটা নাই! এটা কোন নিয়মের মধ্যে পড়ল, আমি বুঝলাম না। অনেক সংগ্রাম করে আমি আজ এ পর্যায়ে এসে পৌঁছেছি। সরকারও তো আমাকে প্রতিবন্ধী হিসেবে পরিচয়পত্র দিয়েছে। কিন্তু ঢাবিতে এসে আমি প্রতিবন্ধীর স্বীকৃতিই পেলাম না!\nহৃদয় সরকারের মা সীমা সরকার সারাবাংলাকে বলেন, প্রতিটি দিন কোলে করে ছেলেকে স্কুল-কলেজে নিয়ে গেছি। ওর বাবার (সমীরণ সরকার) মনে আশা ছিল, ছেলে ঢাকা বিশ্ববিদ্যালয়ে পড়বে। ছেলে তো আমার পাসও করল পরীক্ষায়। কিন্তু ভর্তি তো হতে পারছে না। হৃদয় আর ও বাবা— দু’জনেরই মন খুব খারাপ।\nএ বিষয়ে জানতে চাইলে ঢাবি কলা অনুষদের ডিন অধ্যাপক ড. আবু মো. দেলোয়ার হোসেন সারাবাংলাকে বলেন, বিশ্ববিদ্যালয়ের শর্তের মধ্যে বাক, শ্রবণ ও দৃষ্টিপ্রতিবন্ধীর জন্য কোট বরাদ্দ আছে। হৃদয় সেই শর্তের মধ্যে পড়ে না। যদি এ ধরনের প্রতিবন্ধীর জন্য কোটা চালু হয়, তখন তারা নিশ্চয় ভর্তি হতে পারবে।\nসমাজসেবা অধিদফতর প্রতিবন্ধী হিসেবে স্বীকৃতি দিলেও কেন ঢাবি ভর্তি পরীক্ষায় হৃদয় বা তার মতো প্রতিবন্ধীদের জন্য কোটা প্রযোজ্য হবে না— জানতে চাইলে ঢাকা বিশ্ববিদ্যালয়ের উপাচার্য অধ্যাপক ড. আখতারুজ্জামান কোনো উত্তর দেননি। তিনি বলেন, ডিনরা এর ব্যাখা দিতে পারবেন।\nখানসামায় পদত্যাগ করলেন ওয়ার্ড বিএনপি সভাপতি শহিদুল ইসলাম বিএসসি আপনারা ভালো সমাবেশ করেছেন: প্রধানমন্ত্রী


What is Bandhan Konnagar: বঙ্গ ছাড়িয়ে 'কলিঙ্গ'! ওডিশাতেও গরিব-মুখে হাসি ফোটাচ্ছে বন্ধন-কোন্নগর - bandhan konnagar turns lives around of 1800 poor women in odisha | Eisamay\nbandhan konnagar turns lives around of 1800 poor women in odisha\nবঙ্গ ছাড়িয়ে 'কলিঙ্গ'! ওডিশাতেও গরিব-মুখে হাসি ফোটাচ্ছে বন্ধন-কোন্নগর\nEiSamay.Com | Updated: 20 Jul 2017, 01:37:00 PM\nযার নির্যাস, পরিবারগুলির মুখের নির্মল হাসি। এক সুস্থ ও স্বাভাবিক জীবন।\nএই সময় ডিজিটাল ডেস্ক: বাংলাতে তাঁরা সফল। এবার ওডিশার পথে। মহীরূহটির নাম বন্ধন-কোন্নগর। হ্যাঁ, স্বেচ্ছসেবী সংস্থা বন্ধন-কোন্নগর হাসি ফোটাচ্ছে পশ্চিমবঙ্গের প্রতিবেশী রাজ্য ওডিশার গরিব মুখগুলিতে। প্রাথমিক ভাবে ওডিশাতে বন্ধন-কোন্নগর বেছে নিয়েছে কেন্দ্রপাড়া জেলাটিকে।\nবুধবার ভুবনেশ্বরে এই স্বেচ্ছাসেবী সংগঠনের একটি অনুষ্ঠানে উপস্থিত ছিলেন রাজ্যের মহিলা ও শিশু দপ্তরের মন্ত্রী প্রফুল্ল সামাল। কেন্দ্রপাড়া জেলার অত্যন্ত গরিব ও পিছিয়ে পড়া ১৮০০ মহিলাকে সমাজের মূলস্রোতে ফিরিয়ে উন্নত জীবনযাপন দানের অঙ্গিকার ২০১৪ সালে করেছিলেন বন্ধন-কোন্নগরের কর্ণধার চন্দ্রশেখর ঘোষ। মিশনের অভূতপূর্ব সাফল্যে বর্তমানে বন্ধন-কোন্নগরের হাত ধরেই ১৮০০ অতি দুঃস্থ পরিবারের জীবনটাই বদলে গিয়েছে।\nওডিশার মহিলা ও শিশু দপ্তরের মন্ত্রীর কথায়, 'অতি দুঃস্থ ও দরিদ্র পরিবারগুলিকে ঘুরে দাঁড়াতে বন্ধন-কোন্নগরের প্রচেষ্টা সত্যিই প্রংশসনীয়। ওডিশা সরকার সব রকম ভাবে সংগঠনের পাশে আছে।' এদিনের অনুষ্ঠানে সেই ১৮০০ মহিলা হাজির ছিলেন। জানালেন, কী ভাবে বন্ধন-কোন্নগরের সাহায্যে তাঁদের জীবন বদলে গিয়েছে। THP বা 'টার্গেটিং দ্য হার্ডকোর পুওর' মিশনে বন্ধন-কোন্নগর সেই সব পরিবারগুলিকে বেছে নেয়, যাঁদের আর্থিক অবস্থা খুবই খারাপ।\nসেই সব পরিবারের মহিলাদের স্বরোজগারি করে তুলতে আর্থিক-সহ নানা সাহায্য করে বন্ধন-কোন্নগর। যার নির্যাস, পরিবারগুলির মুখের নির্মল হাসি। এক সুস্থ ও স্বাভাবিক জীবন।\nখাদে ওল্টাল বাস, ৩০ জনের মৃত্যুর শঙ্কা পরের খবর\nবন্ধন কোন্নগর What is Bandhan Konnagar NGO in Odisha Kendrapara in Odisha Chandra Sekhar Ghosh Bandhan Konnagar NGO Bandhan Konnagar Bandhan in Odisha\nWeb Title : bandhan konnagar turns lives around of 1800 poor women in odisha


চৌগাছা স্বাস্থ্য কমপ্লেক্স পুরনো এক্সরে মেশিন রং করে সরবরাহ!\nযশোরের চৌগাছা উপজেলা স্বাস্থ্য কমপ্লেক্সে এক্সরে মেশিন ক্রয়ে দুর্নীতির অভিযোগ পাওয়া গেছে। স্থানীয় সংসদ সদস্য মেজর জেনারেল (অব.) অধ্যাপক ডা. নাছির উদ্দীন হাসপাতাল পরিদর্শনকালে এই দুর্নীতির কথা জানান।\nজানা যায়, এডিবির বরাদ্দকৃত ৩ লাখ ৫০ হাজার টাকায় উপজেলা স্বাস্থ্য কমপ্লেক্সে একটি পোর্টেবল এক্সরে মেশিন সংযোজন করা হয়। কিন্তু হাসপাতাল কর্তৃপক্ষ ও সরবরাহকারী ঠিকাদারি প্রতিষ্ঠান আরকে এন্টারপ্রাইজের যোগসাজশে নতুন পোর্টেবল এক্সরে মেশিনের পরিবর্তে একটি রিকন্ডিশন এক্সরে মেশিন স্থাপন করা হয়েছে।\nবৃহস্পতিবার উপজেলা স্বাস্থ্য কমপ্লেক্স পরিদর্শন শেষে স্থানীয় সংসদ সদস্য বলেন, আমি একজন ডাক্তার হিসেবে এসব মেশিন আমার সর্বাধিক পরিচিত। আমি কেনো, যে কেউ দেখেই বুঝতে পারবে এটি নতুন নয়। একটি পুরাতন মেশিন রং করে সরবরাহ করা হয়েছে। তিনি আরো বলেন, বিষয়টি তদন্ত করে উপযুক্ত ব্যবস্থা নিতে উপজেলা নির্বাহী অফিসারকে নির্দেশ দেওয়া হয়েছে।\nউপজেলা স্বাস্থ্য ও পরিবার পরিকল্পনা কর্মকর্তা ডা. লুৎফুন্নাহার বলেন, আমার এক্সরে অপারেটর ও স্টোরকিপার বলল, মেশিনটি ঠিক আছে। তাদের কথামত আমি প্রত্যয়নপত্র দিয়েছি। এটা আমার ভুল হয়েছে।\nএক্সরে অপারেটর জাহাঙ্গীর হোসেন বলেন, মেশিনটি সচল আছে। কিন্তু নতুন নাকি পুরাতন মেশিন স্থাপন করা হবে সেবিষয়ে আমি কিছু জানি না।\nহাসপাতালের স্টোরকিপার ইমরান হোসেন বলেন, ঠিকাদারি প্রতিষ্ঠান কোনো কাগজপত্র দেয়নি বলে আমি এক্সরে মেশিনটি রিসিভ করিনি।\nউপজেলা নির্বাহী অফিসার জাহিদুল ইসলাম বলেন, কিভাবে হাসপাতাল কর্তৃপক্ষ মেশিনটি গ্রহণ করলেন আমার মাথায় আসছে না। নতুন মেশিনের পরিবর্তে পুরাতন মেশিন স্থাপন করা হয়েছে। আবার সরবরাহকারী প্রতিষ্ঠানকে উপজেলা পরিবার পরিকল্পনা কর্মকর্তা কিভাবে প্রত্যয়নপত্র দিলেন বুঝতে পারছি না। উপজেলা নির্বাহী অফিসার আরো বলেন, ঠিকাদারি প্রতিষ্ঠানকে মেশিন ক্রয়ের সম্পূর্ণ টাকা সরকারি কোষাগারে জমা দিতে বলা হয়েছে। তিনি রাজিও হয়েছেন।\nচৌগাছা উপজেলা চেয়ারম্যান ড. মোস্তানিছুর রহমান বলেন, চৌগছা উপজেলা মডেল হাসপাতালকে আরো অত্যাধুনিক করতে এবং উপজেলার মানুষের উপকারের জন্য একটি পোর্টেবল এক্সরে মেশিন ক্রয়ের জন্য এডিবির বরাদ্দ থেকে ৩ লাখ ৫০ হাজার টাকা বরাদ্দ দেওয়া হয়। শুনছি একটি পুরাতন মেশিন ক্রয় করা হয়েছে। দুর্নীতিকারী যেই হোক তিনি রেহাই পাবেন না।\nসরবরাহকারী ঠিকাদারি প্রতিষ্ঠান আরএকে এন্টারপ্রাইজের মালিক কবির হোসেন বলেন, পুরাতন যে এক্সরে মেশিনটি স্থাপন করা হয়েছে, এই ধরনের একটি নতুন মেশিনের দাম ১৫ লাখ টাকা। এডিবির বরাদ্দকৃত ৩ লাখ ৫০ হাজার টাকায় এই মেশিন ক্রয় করা সম্ভব না বলে জানান তিনি।\nমণিরামপুরে করোনা কেড়ে নিল ‘গরিবের ডাক্তার’ এমএ ওয়াহাবকে


বরিশালে ডিবি পুলিশের সাংবাদিক নির্যাতনের প্রতিবাদে মহেশখালীতে মানববন্ধন | parbattanews bangladesh\nপ্রকাশ সময় March 16, 2018, 9:42 PM\nবরিশাল মহানগর ডিবি পুলিশ কর্তৃক বেসরকারি টেলিভিশন চ্যানেল ডিবিসি নিউজ-এর ক্যামেরাপারসন সুমন হাসানের উপর অমানবিক নির্যাতনের প্রতিবাদে কক্সবাজারের মহেশখালীতে মানববন্ধন ও প্রতিবাদ সমাবেশ করেছে গণমাধ্যমকর্মীরা।\nমহেশখালী প্রেসক্লাবের উদ্যোগে শুক্রবার(১৬) বেলা ৩টায় মহেশখালী প্রেসক্লাবের সামনে এই কর্মসূচি পালন করা হয়। ঘন্টাব্যাপী মানববন্ধন ও পরে প্রতিবাদ সমাবেশে উপজেলার প্রিন্ট, ইলেকট্রনিক্স ও অনলাইন গণমাধ্যমের সাংবাদিকসহ সুশীল সমাজের প্রতিনিধিরা অংশ নেন। এ সময় বক্তারা দ্রুত ক্যামেরাপারসন সুমন হাসানের উপর নির্যাতনকারী ৮ পুলিশ সদস্যদের দৃষ্টান্তমূলক শাস্তির দাবি জানান।\nমহেশখালী প্রেসক্লাব সভাপতি ও বাংলাটিভি প্রতিনিধি মাহবুব রোকনের সভাপতিত্বে, মহেশখালী প্রেসক্লাব সাধারণ সম্পাদক ও পৌর কাউন্সিলার এম. ছালামত উল্লাহর সঞ্চালনায় মানববন্ধন উত্তর সমাবেশে বক্তব্য রাখেন, মহেশখালী প্রেসক্লাবের সাবেক সভাপতি হারুনর রশিদ, মহেশখালী প্রেসক্লাবের সাবেক সাধারণ সম্পাদক ও দৈনিক ইত্তেফাক প্রতিনিধি আবুল বশর পারভেজ, বাংলাদেশ বেতার প্রতিনিধি আমিনুল হক, মহেশখালী প্রেসক্লাবের সহ-সভাপতি সৈয়দ মুজতবা আলী, মহেশখালী প্রে ক্লাবের সাবেক সাংগঠনিক সম্পাদক এম. রমজান আলী, বর্তমান সাংগঠনিক সম্পাদক ও দৈনিক ভোরের কাগজ প্রতিনিধি এম. বশির উল্লাহ, প্রবীণ সাংবাদিক সিরাজুল হক সিরাজ, সহ-সাঃ সম্পাদক মৌ. রুহুল কাদের, অর্থ সম্পাদক মোহাম্মদ তারেক, দপ্তর সম্পাদক আব্দুর রশিদ, সদস্য দৈনিক ভোরের ডাক প্রতিনিধি নুরুল কাদের, আবু তাদের গাজী, এম. মকছুদুর রহমান, মাস্টার সরওয়ার কামালসহ অনেকেই। দ্রুত দোষীদের গ্রেফতার করে দৃষ্টান্তমূলক দাবি জানিয়ে সমাবেশ থেকে ঘোষণা দেওয়া হয় দেশের সাংবাদিক সমাজের সম্মিলিত এ দাবি অগ্রাহ্য করা হলে প্রয়োজনে ধারাবাহিক আন্দোলনের ডাক দেওয়া হবে। সাগর-রুনি হত্যাসহ সকল হত্যাকাণ্ড ও সাংবাদিক নির্যাতনের ঘটনার সুষ্ঠু বিচার দাবি করা হয়।\nউল্লেখ্য, ৩ মার্চ দুপুরে নিকট আত্মীয়কে গোয়েন্দা পুলিশ কর্তৃক আটকের খবর পেয়ে ঘটনাস্থলে যান ডিবিসি’র বরিশাল অফিসের ক্যামেরাপারসন সুমন হাসান। সাংবাদিক পরিচয় পেয়ে প্রকাশ্যে তার পড়নে থাকা টি-শার্ট টেনে হিঁচড়ে পেটাতে পেটাতে তাকে গোয়েন্দা পুলিশের গাড়িতে তোলা হয়। পথিমধ্যে তার অণ্ডকোষ চেপে ধরাসহ তাকে অমানুষিক নির্যাতন করা হয় বলে অভিযোগ সাংবাদিক সুমনের।


Allegations against Donald Trump for Income Tax Issues - Anandabazar\nAllegations against Donald Trump for Income Tax Issues\nওয়াশিংটন ২৯ সেপ্টেম্বর ২০২০ ০৩:৩১\nমার্কিন প্রেসিডেন্ট ডোনাল্ড ট্রাম্প। ছবি পিটিআই।\nব্যাঙ্কের ঋণ শোধ এড়াতে নিজেকে একাধিক বার দেউলিয়া ঘোষণা করার অভিযোগ তাঁর বিরুদ্ধে আগেই উঠেছিল। এ বার বিস্তর কর ফাঁকির অভিযোগেও নাম জড়াল মার্কিন প্রেসিডেন্ট ডোনাল্ড ট্রাম্পের। আমেরিকার প্রথম সারির এক সংবাদপত্রের দাবি, গত ১৫ বছরে অন্তত ১০ বছর এক ডলারও আয়কর দেননি ধনকুবের ট্রাম্প। ঢাল সেই এক— ‘বাণিজ্যে ভরাডুবি’! রীতিমতো সাংবাদিক বৈঠক করে ট্রাম্প এই খবরকে ‘ভুয়ো’ বলে ওড়ানোর চেষ্টা করলেও, ভোটের মুখে এই ‘অস্ত্র’ ছাড়তে নারাজ বিরোধীরা।\nগত কাল প্রকাশিত এক রিপোর্টে সংবাদমাধ্যমটি জানিয়েছে, ট্রাম্প শেষ বার আয়কর দিয়েছিলেন ২০১৭-য়। মাত্র ৭৫০ ডলার। ঠিক তার আগে, ভোটের বছরেও ওই ৭৫০ ডলারই! অথচ, ২০১৭-য় এই ট্রাম্প বা তাঁর সংস্থার তরফেই ভারতে প্রায় দেড় লক্ষ ডলারের কর মেটানো হয়েছে বলে অভিযোগ। ভোটের মাসখানেক আগে এই ব্যাপক দুর্নীতির খবর সামনে আসতেই সরব হয়েছেন বিরোধীরা। মার্কিন কংগ্রেসের তরুণতম সদস্যা বছর তিরিশের ডেমোক্র্যাট নেত্রী আলেকজ়ান্দ্রিয়া ওকাসিয়ো-কোর্তেজ় টুইটারে লিখলেন, ‘‘মাত্র ৭৫০! ওই দু’বছর তো বারটেন্ডার হিসেবে আমি নিজেই হাজার ডলারের বেশি করে আয়কর দিয়েছি। ট্রাম্প মানেই দুর্নীতি। নিজের ভাল ছাড়া কিছুই বোঝেন না!’’\nটুইটারেই ক্যাথরিন টি নামের এক তরুণী লিখলেন, ‘‘আমার উনিশ বছর বয়স। অভিবাসী হিসেবে দেড় বছর হল আমেরিকায় এসেছি। এখনও ভোটাধিকার পাইনি। অথচ আমি কিন্তু মিস্টার প্রেসিডেন্টের থেকে বেশি আয়কর দিয়েছি।’’ কাল থেকে ডেমোক্র্যাট প্রেসিডেন্ট পদপ্রার্থী জো বাইডেনের সঙ্গে সম্মুখ-বিতর্কে নামছেন ট্রাম্প। তার ঠিক আগে সংবাদমাধ্যমের এই বোমায় স্পষ্টতই চাপে ট্রাম্প শিবির। ট্রাম্প নিজে প্রকাশ না-করলেও ওই সংবাদমাধ্যমটির দাবি, তাদের হাতে ট্রাম্পের ২০ বছরের আইটি-রিটার্ন ফাইল। সেই সংক্রান্ত অন্তর্তদন্তেই উঠে এসেছে এমন কর-ফাঁকির তথ্য।\nট্রাম্প শিবিরের কেউ কেউ বলছেন— প্রেসিডেন্ট তাঁর আয়কর রিটার্ন ফাইল প্রকাশ্যে আনতে বাধ্য নন। ঠিকই। এমন আইনি বাধ্যবাধকতা নেই মার্কিন প্রেসিডেন্টের। কিন্তু ৩৭তম প্রেসিডেন্ট রিচার্ড নিক্সনের আমল থেকে এমনটাই হয়ে আসছে। প্রথা ভেঙেছেন ৪৫তম— ডোনাল্ড ট্রাম্প।\nDonald Trump Income Tax USA America